(coronavirus supreme court ): സുപ്രീം കോടതിയും ഹൈക്കോടതിയും അടയ്ക്കുന്നു; പ്രധാന കേസുകള് വീഡിയോ കോണ്‍ഫറന്‍സിങ് വഴി | supreme court to hear important cases via video conferencing advocates chamber to be sealed\nBy വെബ്ഡെസ്ക് • 23/03/2020 at 3:16PM\nസുപ്രീം കോടതിയില് പ്രവേശിക്കാന് അഭിഭാഷകര്‍ക്ക് നല്‍കിയ എല്ലാ ഇലക്ട്രോണിക് പാസുകളും റദ്ദാക്കി.\nരാജ്യത്ത് കൂടുതല് ഇടങ്ങളില് കൊറോണ വൈറസ് വ്യാപിക്കുന്ന സാഹചര്യത്തില് സുപ്രീം കോടതിയും അടയ്ക്കുന്നു. അഭിഭാഷകരുടെ ചേംബറുകള് അടച്ചിടാനും പ്രധാനപ്പെട്ട കേസുകള് വീഡിയോ കോണ്‍ഫറന്‍സിങ് വഴി കേള്‍ക്കുവാനും സുപ്രീം കോടതി തീരുമാനിച്ചു. ഇനിയൊരു ഉത്തരവ് ഉണ്ടാകുന്നത് വരെ സുപ്രീം കോടതിയില് വ്യക്തിപരമായ വാദം കേള്‍ക്കില്ലെന്ന് ചീഫ് ജസ്റ്റിസ് എസ്എ ബോബ്‌ഡെ വ്യക്തമാക്കി. അഭിഭാഷകര്‍ക്ക് വീട്ടിലിരുന്നു വാദിക്കാനുള്ള അവസരമൊരുക്കുന്നത് പരിഗണയിലാണെന്നും സുപ്രീം കോടതി പറഞ്ഞു.\n'അധികം വൈകാതെ അഭിഭാഷകര്‍ക്ക് ഇതിനുള്ള ലിങ്കുകള് നല്‍കും. അവര്‍ക്ക് എവിടെ വേണമെങ്കിലും ഇരുന്നു കേസുകള് വാദിക്കാന് കഴിയും. വീഡിയോ ഉള്‍പ്പെടുത്തുന്നതിനായി, ഇതുമായി ബന്ധപ്പെട്ട ലിങ്കുകള് എങ്ങനെ ഡൗണ്‍ലോഡ് ചെയ്യാമെന്നും മറ്റുമുള്ള കാര്യങ്ങള് താമസിക്കാതെ പറയും', ചീഫ് ജസ്റ്റിസ് എസ് എ ബോബ്‌ഡെ പറഞ്ഞു. അടിയന്തര സ്വഭാവമുള്ള കാര്യങ്ങളില് ഹിയറിങ് വീഡിയോ കോണ്‍ഫറന്‍സിങ് വഴി നടത്തും. സ്വന്തം ഓഫീസിലിരുന്നു കൊണ്ട് തന്നെ വീഡിയോ കോണ്‍ഫറന്‍സിങ് നടത്താമെന്നും ബോബ്‌ഡെ ചൂണ്ടിക്കാട്ടി.\nസുപ്രീം കോടതിയില് പ്രവേശിക്കാന് അഭിഭാഷകര്‍ക്ക് നല്‍കിയ എല്ലാ ഇലക്ട്രോണിക് പാസുകളും റദ്ദാക്കിയിട്ടുണ്ട്. ചൊവ്വാഴ്ച്ച അഞ്ച് മണിക്ക് അഭിഭാഷകരുടെ ചേംബറുകള് സീല് ചെയ്യാനാണ് നിര്‍ദേശം. ഇനിയൊരു ഉത്തരവ് ഉണ്ടാകുന്നത് വരെ സുപ്രീം കോടതി പരിസരത്ത് അഭിഭാഷകര് ഒത്തുചേരാന് പാടില്ലെന്നും കോടതി പറഞ്ഞു.\nനേരത്തെ നാലു കോടതിമുറികളും തിങ്കളാഴ്ച്ച പ്രവര്‍ത്തിക്കുമെന്ന് അറിയിച്ചിരുന്നെങ്കിലും ഞായറാഴ്ച്ച വൈകുന്നേരത്തോടെ മൂന്ന് കോടതിമുറികളിലെ ഹിയറിങ്ങും റദ്ദാക്കിയിരുന്നു.\nകൊറോണ വൈറസ് പടര്‍ന്നു പിടിക്കുന്നതിനെ തുടര്‍ന്ന് ചില കോടതികള് കേസുകളുടെ എണ്ണം പരിമിതപ്പെടുത്തിരുന്നു. തെര്‍മല് സ്‌ക്രീനിംഗ് ഉപകരണങ്ങളും കോടതി പരിസരത്ത് സ്ഥാപിച്ചിട്ടുണ്ട്. മുംബൈയിലെയും ഡല്‍ഹിയിലെയും ഹൈക്കോടതികള് സുപ്രധാന കേസുകള് മാത്രമാണ് കേള്‍ക്കുന്നത്. കേരള ഹൈക്കോടതി ഏപ്രില് എട്ടു വരെ എല്ലാ ജഡ്ജിമാര്‍ക്കും അഭിഭാഷകര്‍ക്കും ജീവനക്കാര്‍ക്കും അവധി നല്‍കിയിട്ടുണ്ട്.\nഇന്ത്യയില് ഇതുവരെ 415 പേര്‍ക്കാണ് കൊവിഡ് 19 സ്ഥിരീകരിച്ചിട്ടുള്ളത്. ഏഴു പേര് വൈറസ് മൂലം മരിച്ചു.\nസ്‌പെയിനില് ഒരു ലക്ഷം കൊറോണ രോഗികൾ; അമേരിക്കയില് മരണം 4,000; ഇന്ത്യയിലും മരണം കൂടുന്നു


4malayalees - മോഷണക്കേസില് കുറ്റാരോപിതനായതിനെ തുടര്‍ന്ന് മലയാളി യുവാവിന്റെ വലതു കൈപ്പത്തി മുറിച്ച് മാറ്റാന് സൗദി കോടതി ഉത്തരവ്\nമോഷണക്കേസില് കുറ്റാരോപിതനായതിനെ തുടര്‍ന്ന് മലയാളി യുവാവിന്റെ വലതു കൈപ്പത്തി മുറിച്ച് മാറ്റാന് സൗദിയിലെ ഖമീസ് മുഷൈത്തിലെ ക്രിമിനല് കോടതി ഉത്തരവ്. ഭക്ഷണശാലയില് നിന്നും പണം കാണാതായ കേസിലാണ് ആലപ്പുഴ സ്വദേശിയായ യുവാവിനെ അറസ്റ്റ് ചെയ്തത്. 110000 റിയാലായിരുന്നു കാണാതായത്. ആലപ്പുഴ നൂറനാട് സ്വദേശിയാണ് യുവാവ്. തുക മോഷണം പോയതായി ഭക്ഷണശാല അധികൃതര് പരാതിപ്പെട്ടതിനെ തുടര്‍ന്ന് നടത്തിയ അന്വേഷണത്തില് കൂടെ ജോലി ചെയ്തിരുന്ന മറ്റ് രണ്ട് സുഹൃത്തുക്കള് സാക്ഷി പറയുകയും മലയാളി യുവാവ് കുറ്റം സമ്മതിക്കുകയും ചെയ്തിരുന്നു. പോലീസെത്തി പരിശോധനയില് മോഷ്ടിച്ച തുക ഒളിപ്പിച്ചു വെച്ച നിലയില് കുളിമുറിയില് കണ്ടെത്തുകയായിരുന്നു. കൂടെ ജോലി ചെയ്തിരുന്ന സുഹൃത്തിനെ സഹായിച്ച് നഷ്ടപ്പെട്ട പണം കടയുടമയില് നിന്ന് മുതലാക്കുകയായിരുന്നു ലക്ഷ്യം.\nഅമ്മയുടെ ചികിത്സക്കായി സുഹൃത്ത് നാട്ടില് പോയപ്പോള് യുവാവ് ജാമ്യം നില്‍ക്കുകയും സുഹൃത്ത് തിരിച്ച് വരാതിരുന്നതിനാല് കടയുടമ ഇയാളില് നിന്ന് ഇരുപത്തിനാലായിരം റിയാല് ഈടാക്കുകയും ചെയ്തിരുന്നു. ഇതിന് പകരമായി സ്‌പോണ്‍സറുടെ റസ്റ്റോറന്റില്‍നിന്ന് 24,000 റിയാല് എടുക്കുകയായിരുന്നു ലക്ഷ്യമെന്ന് യുവാവ് പറയുന്നു.\nനിയമ വിദഗ്ധരുമായും സൗദി അഭിഭാഷകനുമായും സൈദ് മൗലവി കൂടിക്കാഴ്ച നടത്തിയിട്ടുണ്ട്. നിയമവശങ്ങള് പഠിച്ച് അപ്പീല് കൊടുക്കാനുള്ള ഒരുക്കവും നടത്തുന്നുണ്ട്.\nകേരളത്തില് നിന്ന് ഗള്‍ഫ് നാടുകളിലേക്കുള്ള യാത്രക്കാരെ പിഴിഞ്ഞ് വിമാനക്കമ്പനികള്; ആഗസ്റ്റ് അവസാന വാരം മുതല് ഗള്‍ഫിലേക്കുള്ള വിമാനടിക്കറ്റുകളില് നാലിരട്ടിയിലധികം വര്‍ദ്ധനവ്\nഉപഭോക്താക്കളുടെ എടിഎം കാര്‍ഡുകളുടെ കോപ്പി ശേഖരിച്ചാല് നടപടിയെന്ന് സൗദിയില് വ്യാപാര സ്ഥാപനങ്ങള്‍ക്ക് മുന്നറിയിപ്പ്; കാര്‍ഡിലെ വിവരങ്ങള് ശേഖരിക്കാന് സ്ഥാപനങ്ങള്‍ക്ക് അധികാരമില്ലെന്നും വിശദീകരണം\nദേശീയ ദിനാഘോഷം; സൗദി അറേബ്യയില് നാലു ദിവസം അവധി; സെപ്തംബര് 19 ന് അടക്കുന്ന ഓഫീസുകള് തുറക്കുക സെപ്തംബര് 24ന്\nസൗദിയിലെ ആശുപത്രിയില് നിന്ന് നവജാതശിശുവിനെ തട്ടിക്കൊണ്ടുപോകാന് ശ്രമം; സ്ത്രീയെ അറസ്റ്റ് ചെയ്ത് പോലീസ്\nസൗദിയില് പിതാവ് നഷ്ടപ്പെട്ട 21 വയസിനു താഴെയുള്ള കുട്ടികള്‍ക്ക് പാസ്‌പോര്‍ട്ടിനായി അമ്മമാര്‍ക്ക് അപേക്ഷിക്കാം; വനിതകള്‍ക്ക് മക്കളുടെ പേരില് പാസ്‌പോര്‍ട്ടിന് അപേക്ഷിക്കാന് അനുമതി ലഭിക്കുന്നത് സൗദി ചരിത്രത്തില് ആദ്യം\nറിയാദില് നിന്ന് കണ്ണൂരിലേക്കുള്ള എയര് ഇന്ത്യ എക്‌സ്പ്രസ് വിമാന സര്‍വീസ് വൈകി; രാവിലെ 7.10നു റിയാദില് നിന്ന് എത്തേണ്ട വിമാനം എത്തിയത് ഉച്ചയ്ക്ക് 12.10ന്; വലഞ്ഞ് യാത്രക്കാര്\nഹജ്ജ് കമ്മിറ്റി മുഖേനയുള്ള കേരളത്തിലെ ഹജ്ജ് തീര്‍ഥാടകര് നാട്ടിലെത്തിത്തുടങ്ങി; തീര്‍ഥാടകര് വീടുകളിലേക്കു മടങ്ങുന്നത് മുഖ്യമന്ത്രിയുടെ ദുരിതാശ്വാസ നിധിയിലേക്കു സഹായം നല്‍കി\nമോശമായി പെരുമാറിയ സ്‌പോണ്‍സര്‍ക്കും കുടുംബത്തിനും ഭക്ഷണത്തില് മൂത്രം കലര്‍ത്തി നല്‍കി ജോലിക്കാരി; സംഭവം പുറത്തറിഞ്ഞത് മൂത്രം സൂക്ഷിച്ചിരുന്ന കുപ്പി വീട്ടിലെ ഫ്രിഡ്ജില് കണ്ടെത്തിയതോടെ; സൗദിയില് ഫിലിപ്പൈന് സ്വദേശിയെ കാത്തിരിക്കുന്നത് കടുത്ത ശിക്ഷ\nഅമേരിക്കയിലെ നാസയിലേക്ക് പോകാന് സൗദി വിദ്യാര്‍ത്ഥികള്‍ക്ക് അവസരമൊരുക്കി ലുലു ഗ്രൂപ്പ്; തെരഞ്ഞെടുക്കപ്പെടുന്ന 12 കുട്ടികള്‍ക്ക് നാസ സന്ദര്‍ശിക്കാം\nസൗദി അറേബ്യയില് സ്ത്രീകളെ ജോലിക്കെടുത്തില്ലെങ്കില് 25000 റിയാല് പിഴ; ഓരോ ഷിഫ്റ്റിലും രണ്ട് വനിതാ ജീവനക്കാരെങ്കിലും ഇല്ലെങ്കിലും പിഴ ലഭിക്കും


‘വച്ചു നീട്ടിയ വെള്ളക്കുപ്പിയിൽ കണ്ടത് മനുഷ്യത്വം, മകന്റെ കരുതൽ’; എന്ത് പേരിട്ടു വിളിക്കും ഈ നന്മയെ; കുറിപ്പ് | jo issac kulangara facebook post | emotional facebook post | facebook post on ksrtc travel\nThursday 23 May 2019 11:15 AM IST : By സ്വന്തം ലേഖകൻ\n‘വച്ചു നീട്ടിയ വെള്ളക്കുപ്പിയിൽ കണ്ടത് മനുഷ്യത്വം, മകന്റെ കരുതൽ’; എന്ത് പേരിട്ടു വിളിക്കും ഈ നന്മയെ; കുറിപ്പ്\nThursday 23 May 2019 11:15 AM IST\nആനയോളം ഇഷ്ടമാണ് ചിലർക്ക് ആന വണ്ടിയോട്. വലുപ്പം കൊണ്ടല്ല, അതിലെ ജീവനക്കാരുടെ അണമുറിയാത്ത സഹാനുഭൂതി കൊണ്ട് കൂടിയാണ് പ്രിയപ്പെട്ട കെഎസ്ആർടിസിയെ കേരളക്കര അത്രമേൽ നെഞ്ചിലേറ്റുന്നത്. അത്തരമൊരു അനുഭവം തുറന്നെഴുതുകയാണ് ജോ ഐസക് കുളങ്ങര എന്ന യുവാവ്. അടൂരിൽ നിന്നും തിരുവല്ലാ റൂട്ടിൽ നമ്മുടെ കെ എസ് ആർ റ്റി സി ബസിൽ യാത്ര ചെയ്തപ്പോൾ ഉണ്ടായ സംഭവമാണ് ജോ ഫെയ്സ്ബുക്ക് കുറിപ്പിലൂടെ തുറന്നെഴുതുന്നത്. സ്വാർത്ഥതയുടെ ലോകത്ത് സഹാനുഭൂതിയുടെ കരം നീട്ടിയ കണ്ടക്ടറെക്കുറിച്ചും സഹയാത്രികരെക്കുറിച്ചുമാണ് കുറിപ്പ്.\nഅടൂരിൽ നിന്നും തിരുവല്ലാ റൂട്ടിൽ നമ്മുടെ കെ എസ് ആർ റ്റി സി ബസിൽ യാത്ര ചെയ്തപ്പോൾ ഉണ്ടായ സംഭവം ആണ് ഈ എഴുതുന്നത്. ഇന്ന് രാവിലെ 21/5/2019 രാവിലെ 8.45 അടൂരിൽ നിന്നും തിരുവല്ലാ വരെ പോകേണ്ട യാത്രയിൽ ആണ് മനസ്സിന് വളരെ അധികം സന്തോഷം നൽകുന്ന ആ സംഭവം ഉണ്ടായത്.\nസ്ഥിരമായി ബൈക്കിൽ യാത്ര ചെയുന്ന ഞാൻ അത് മാറ്റി വെച്ചു ഈ യാത്ര തിരഞ്ഞെടുക്കാൻ കാരണം ആനവണ്ടിയോട് ഉള്ള ഒരു ഇഷ്ട്ടം കൂടിയും കൊണ്ടാണ്.. ടിക്കറ്റ് എടുത്ത് മുന്നിലെ ഡോറിന്റെ സൈഡ് സീറ്റിൽ ഇരുന്നു യാത്ര ചെയ്യുമ്പോൾ ആണ് കുളനട ഭാഗത്ത് നിന്നാണ് ഒരു വയസായ അമ്മയും അവരുടെ മകൾ ആണെന്ന് തോന്നുന്ന ഒരു സ്ത്രീയും വണ്ടിയിൽ കയറിയത്.\nനല്ല തിരക്ക് വണ്ടിയിൽ അനുഭവപ്പെട്ടതിനാൽ അവർക്ക് ഇരിക്കുവാൻ സീറ്റ് ലഭിച്ചിരുന്നില്ല. എന്നാൽ അവർ കയറി അല്പം കഴിഞ്ഞപ്പോൾ തന്നെ ആ വയസായ അമ്മ ചുമച്ചു തുടങ്ങി. ആദ്യം സാധാരണ പനി മൂലം ഉള്ള ചുമ ആണെന്നു കരുതി ആരും അത് ശ്രേദ്ധിച്ചില്ല. എന്നാൽ ചുമ നിർത്താതെ തുടർന്നു കൊണ്ടേ ഇരുന്നു. ഒടുവിൽ സ്ത്രീകളുടെ സീറ്റിൽ ഇരുന്ന ഒരു കന്യാസ്ത്രീ അവരുടെ സീറ്റ് ഈ അമ്മക്കായി ഒഴിഞ്ഞു കൊടുത്തു. ചുമ രൂക്ഷം ആയതിനാൽ എപ്പോളും തുപ്പാൻ വേണ്ടി ആ സീറ്റിൽ ഇരുന്ന പെണ്കുട്ടികള് വിൻഡോ സൈഡിലേക്ക് അമ്മയെ മാറ്റി ഇരുത്തി. ഇടക്ക് ആ ചുമ നിന്നു എങ്കിലും വീണ്ടും വളരെ ശക്തിയോടെ ചുമ വീണ്ടും തുടർന്നു. ഈ തവണ നിർത്താതെ ചുമക്കുന്ന അമ്മയുടെ ശബ്‌ദം ബസ് മുഴുവൻ നിറഞ്ഞു നിന്നു. എല്ലാവരുടെയും ശ്രദ്ധ അവരിലേക്കായി. പെട്ടന്നാണ് ആ തിരക്കുകൾക്കിടയിലൂടെ പിന്നിൽ നിന്നും കണ്ടക്ടർ മുൻപിലേക്ക് വന്നത്.\nഅസുഖം വല്ലതും ആണോ?\nകണ്ടക്ടർ അവരോടൊപ്പം വന്ന സ്ത്രീയോട് കാര്യം തിരക്കി. ആശുപത്രിയിൽ പോകുന്ന വഴിയാണ്. അവർ മറുപടി പറഞ്ഞു. അപ്പോളേക്കും ചുമച്ചു അവശയായ ആ അമ്മ ശ്വാസം എടുക്കുവാനും ബുദ്ധിമുട്ട് അനുഭവിക്കുന്നതായി തോന്നി. പെട്ടെന്നു പിന്നിലേക്കു പോയ കണ്ടക്ടർ ഒരു കുപ്പി വെള്ളവുമായി മടങ്ങി എത്തി അവർക്ക് കൊടുത്തു.. ഇന്നാ ഇത് കുടിക്കു അല്പം ആശ്വാസം ലഭിക്കും. ഇത് കയിൽ ഇരിക്കട്ടെ ആവശ്യം ഉള്ളപ്പോൾ കുടിച്ചാൽ മതി. കണ്ടക്ടർ പറഞ്ഞു.\nവെള്ളം കുടിച്ച് അൽപ്പ സമയത്തിനുള്ളിൽ ആ അമ്മ ആശ്വാസവതിയായി കാണപ്പെട്ടു.. ഇതിനിടയിൽ വണ്ടി ചെങ്ങനൂർ ഡിപ്പോയിൽ എത്തിയിരുന്നു. അവർ അവിടെ ഇറങ്ങി ഞങ്ങൾ ബസിൽ യാത്ര തുടർന്നു..\nമനുഷ്യതം മരിച്ചിട്ടില്ലാത്ത കാഴ്‌ചയാണ് ആ വണ്ടിയിൽ ഞാൻ കണ്ടത് . യാത്രക്കാരെ അതിക്രൂരമായി മർദിക്കുകയും മോശമായി പെരുമാറുകയും ചെയുന്ന ഈ കാലത്ത് പ്രിയ കണ്ടക്ടർ നിങ്ങൾ ഒരു മാതൃക ആണ്. ചട്ടുപൊള്ളുന്ന ചൂടിൽ നിങ്ങളുടെ ദാഹം അകറ്റാൻ നിങ്ങൾ കരുതിവെച്ച ആ വെള്ളകുപ്പി നിങ്ങൾ ആ അമ്മയ്ക്ക് നൽകുമ്പോൾ നിങ്ങളിൽ ഒരു മകന്റെ ഉത്തരവാദിത്വവും ഞാൻ കണ്ടു.\nപേര് അറിയില്ലെങ്കിലും ചേട്ടാ നിങ്ങൾ പൊളിയാണ്, കിടുവാണ്. ഈ കൊച്ചു ആനവണ്ടിയിൽ ആകാശത്തോളം വലിപ്പം ഉള്ള ഒരു മനസിന് ഉടമയാണ് നിങ്ങൾ...\nKL.15 .A 679 കോട്ടയം ഫാസ്റ്റ് പാസെഞ്ചർ


കഴുതരാഗം അത്ര മോശമല്ല; പാട്ടുപാടി താരമായി കഴുത: വീഡിയോ\nചിലരുടെ പാട്ട് കോള്‍ക്കുമ്പോള് നമുക്ക് ഇഷ്ടപ്പെട്ടില്ലെങ്കില് നാം ആദ്യം പറയുന്ന ഒരു ഡയലോഗുണ്ട്, ‘അത് കഴുതരാഗം പോലെയാണെന്ന്’. എന്നാല് ഇനി മുതല് അങ്ങനെ പറയുമ്പോള് ഒന്ന് ശ്രദ്ധിക്കണം. സംഗീതത്തിന്റെ കാര്യത്തില് തങ്ങള് അത്ര നിസാരക്കാരല്ലെന്ന് തെളിയിച്ചിരിക്കുകയാണ് ഒരു കഴുത. ഈ കഴുതയുടെ പാട്ടാണ് ഇപ്പോള് സാമൂഹ്യമാധ്യമങ്ങളില് കൈയടി നേടുന്നത്.\nസംഗീതാത്മകമായി ശബ്ദമുണ്ടാക്കുന്ന രണ്ട് കഴുതകളെയാണ് വീഡിയോയില് കാണാന് സാധിക്കുക. ഒന്ന് അയര്‍ലന്റില് നിന്നുള്ള ഹാരിയറ്റ്. ഇന്ത്യയില് നിന്നുള്ള എമിലി കഴുതയാണ് രണ്ടാമത്തേത്. ഇവളാണ് താരവും. എന്തായാലും രണ്ട് കഴുതകളുടെയും പാട്ട് കിടിലനാണ്.\nപൂനെയിലെ ഒരു സന്നദ്ധ സംഘടനയുടെ കീഴിലാണ് എമിലി ഇപ്പോള്. തെരുവില് നിന്നുമാണ് ഇവര്‍ക്ക് എമിലിയെ ലഭിച്ചത്. റെസ്‌ക്യു എന്ന ഈ സന്നദ്ധസംഘടനയുടെ ഫെയ്‌സ്ബുക്ക് പേജിലാണ് എമിലിയുടെ ഗാനം പങ്കുവെച്ചിരിക്കുന്നതും.\n‘ജെയ് ഷെട്ടി ഒന്നാന്തരം ഫ്രോഡ്’; ലോകപ്രശസ്ഥ മോട്ടിവേഷണൽ സ്പീക്കർ ജെയ് ഷെട്ടിക്കെതിരെ ഗുരുതര ആരോപണവുമായി നിക്കോൾ ആർബർ


സോറിയാസിസ് എന്തുകൊണ്ട്? | Ayurveda| Health| health\nOct 21, 2012, 03:30 AM IST\nസോറിയാസിസ് ഏറെ ബുദ്ധിമുട്ടുകള് ഉണ്ടാക്കുന്ന ഒരു ത്വഗ്രോഗമാണ്. ജ്ഞാനേന്ദ്രിയങ്ങളില് ശരീരം മുഴുവന് വ്യാപിച്ചുകിടക്കുന്ന ഒന്നാണ് ത്വക്ക്. സ്പര്‍ശജ്ഞാനം നല്കുന്നതു കൂടാതെ മറ്റനേകം ധര്‍മങ്ങള് ത്വക്ക് നിര്‍വഹിക്കുന്നുണ്ട്. ഡേര്‍മിസ്, എപ്പിഡേര്‍മിസ് എന്നിങ്ങനെ ത്വക്കിന്റെ പുറമെയുള്ള തലത്തെ രണ്ടായി തിരിച്ചിട്ടുണ്ട്.\nത്വക്കും രക്തവും തമ്മില് അഭേദ്യമായി ബന്ധപ്പെട്ടിരിക്കുന്നു. ചൂടുള്ള പാലിനുമീതേ എപ്രകാരമാണോ പാട ഉണ്ടാകുന്നത് അതുപോലെയാണ് രക്തത്തില്‍നിന്നും ത്വക്ക് ഉണ്ടായിവരുന്നതെന്ന് ആയുര്‍വേദാചാര്യന്മാര് വിവരിക്കുന്നുണ്ട്. ഏഴ് ത്വക്ക് പാളികളെക്കുറിച്ചും അവയുടെ ഓരോന്നിന്റെയും കനവും വലിപ്പവും ഓരോ പാളികളെയും ആശ്രയിച്ചിട്ടുണ്ടാകുന്ന രോഗങ്ങളെയും കുറിച്ച് ആയുര്‍വേദത്തില് വിശദീകരിച്ചിട്ടുണ്ട്. ശരീരത്തിന്റെ നിലനില്പിന്നാധാരമായ ഏഴ് ധാതുക്കളില് പ്രധാനപ്പെട്ടതാണ് രക്തം. യകൃത്തും പ്ലീഹയുമാണ് രക്തത്തിന്റെ ആസ്ഥാനം. അതു ശരീരം മുഴു\n# ഡോ. കെ. മുരളീധരന്‍പിള്ള\nധര്‍മം, അര്‍ഥം, കാമം, മോക്ഷം എന്നിങ്ങനെയുള്ള പുരുഷാര്‍ഥങ്ങളെ സാധിക്കുക എന്നതാണ് ..\nത്വക്കും രക്തവും തമ്മില് അഭേദ്യമായി ബന്ധപ്പെട്ടിരിക്കുന്നു. ചൂടുള്ള പാലിനുമീതേ എപ്രകാരമാണോ പാട ഉണ്ടാകുന്നത് അതുപോലെയാണ് രക്തത്തില്‍നിന്നും ത്വക്ക് ഉണ്ടായിവരുന്നതെന്ന് ആയുര്‍വേദാചാര്യന്മാര് വിവരിക്കുന്നുണ്ട്. ഏഴ് ത്വക്ക് പാളികളെക്കുറിച്ചും അവയുടെ ഓരോന്നിന്റെയും കനവും വലിപ്പവും ഓരോ പാളികളെയും ആശ്രയിച്ചിട്ടുണ്ടാകുന്ന രോഗങ്ങളെയും കുറിച്ച് ആയുര്‍വേദത്തില് വിശദീകരിച്ചിട്ടുണ്ട്. ശരീരത്തിന്റെ നിലനില്പിന്നാധാരമായ ഏഴ് ധാതുക്കളില് പ്രധാനപ്പെട്ടതാണ് രക്തം. യകൃത്തും പ്ലീഹയുമാണ് രക്തത്തിന്റെ ആസ്ഥാനം. അതു ശരീരം മുഴുവനും വ്യാപിച്ചിരിക്കുന്നു. അഞ്ചുലിറ്റര് വരെ രക്തം ശരീരത്തിലുണ്ടായിരിക്കും.\nത്രിദോഷങ്ങളില് ഓരോ ദോഷവും രക്തത്തെ ദുഷിപ്പിക്കുമ്പോള് കാണുന്ന പ്രത്യേക ലക്ഷണങ്ങള് ആയുര്‍വേദ ഗ്രന്ഥങ്ങളില് വിവരിച്ചിട്ടുണ്ട്. ശുദ്ധമായ രക്തത്തിന് ചെന്താമരപ്പൂവ്, കുന്നിക്കുരു, മുയല് രക്തം എന്നിവയുടെ നിറമാണ്. അത് മധുരരസവും അല്പം ഉപ്പുരസവും ഉള്ളതും അല്പം ശീതവും അല്പം ഉഷ്ണവും ആയിട്ടുള്ളതും കട്ടിയായിരിക്കാത്തതുമാകുന്നു. രക്തശുദ്ധിയുള്ള ആളിന്റെ ലക്ഷണങ്ങള് വിവരിക്കുന്ന കൂട്ടത്തില് നല്ല വര്‍ണവും തിളക്കവും ആരോഗ്യവും ഉള്ള ത്വക്കിന്റെ ഉടമയായിരിക്കുമെന്ന് പറഞ്ഞിരിക്കുന്നു. രക്തക്ഷയം സംഭവിച്ചാല് ശരീരത്തിന് നിറഭേദം, എപ്പോഴും വിയര്‍ക്കല്, ചൊറിച്ചില്, വട്ടപ്പുണ്ണ്, ശരീരം ചൊറിഞ്ഞു തിണര്‍ക്കല്, കുരു, പാണ്ട്, കുഷ്ഠം, രക്തവര്‍ണത്തില് വട്ടത്തിലുള്ള തടിപ്പുകളുണ്ടാകുക, വായ, ഗുദം എന്നിവിടങ്ങളില് പഴുപ്പ്, പോളന്, വിസര്‍പ്പം എന്നീ വികാരങ്ങള് ത്വക്കിനെ ബാധിക്കും.\nസോറിയാസിസ് എന്ന രോഗവും ത്വക്കിനെ ബാധിക്കുന്ന ഒരു വ്യാധിയാണ്. ചൊറിച്ചിലുണ്ടാക്കുന്നത് എന്നര്‍ഥം വരുന്ന ലാറ്റിന് പദം 'സോറിയന്' എന്നതില്‍നിന്നാണ് സോറിയാസിസ് എന്ന പേരുണ്ടായത്. ത്വക്കില് പാടുകള് ഉണ്ടാകുകയും അതില് ചുവപ്പോ കറുപ്പോ നിറത്തിലുള്ള അടയാളങ്ങള് പ്രത്യക്ഷപ്പെടുക, അസഹ്യമായ ചൊറിച്ചില് ഉണ്ടാകുക, ശല്‍ക്കങ്ങള് ഉണ്ടാകുക എന്നിവ സോറിയാസിസിന്റെ ലക്ഷണങ്ങളാണ്. ശരീരത്തില് സാധാരണ നടക്കുന്ന ഒരു പ്രക്രിയയാണ്, പഴയ കോശങ്ങള് നശിച്ച് പുതിയ കോശങ്ങള് ഉണ്ടാകുക എന്നത്. ത്വക്കിലും ഇതു സംഭവിക്കുന്നുണ്ട്. ത്വക്കിനടിവശത്തുള്ള കോശങ്ങള് ത്വക്കിന്റെ മുകള്‍ഭാഗത്തെത്താന് സാധാരണനിലയില് ഏകദേശം ഒരുമാസമെടുക്കും. എന്നാല്, സോറിയാസിസ് രോഗികളില് ഇത് പതിന്മടങ്ങ് വേഗത്തിലാണ് സംഭവിക്കുക. ഇത്തരം മൃതകോശങ്ങള് ത്വക്കിന്റെ ഉപരിതലത്തില് പൊറ്റപിടിക്കുന്നതാണ് ശക്തമായ ചൊറിച്ചിലിന് കാരണമാകുന്നത്.\nദുഷിച്ച ആഹാരരീതിയാണ് മിക്ക ത്വഗ്രോഗങ്ങളുടെയും അടിസ്ഥാന കാരണം. ത്വക്കിലൂടെ പ്രവേശിക്കുന്ന അഴുക്കുകളും ഇതിന് മറ്റൊരു കാരണമാണ്.\nചില പ്രത്യേക രാസവസ്തുക്കളുമായി നിത്യസമ്പര്‍ക്കത്തിലേര്‍പ്പെടേണ്ടിവരുന്ന തൊഴിലാളികളില് ഇത്തരം ത്വഗ്രോഗങ്ങള് സാധാരണമാണ്. നിത്യവും വിരുദ്ധാഹാരങ്ങള് ശീലമാക്കുന്നവരില് രക്തത്തിന്റെ സ്വാഭാവിക ഘടനയില് മാറ്റം സംഭവിച്ച് ത്വക്കില് രോഗബാധ ഉണ്ടാക്കാം. ദോഷങ്ങള് കോപിച്ച് അവയുടെ സ്ഥാനങ്ങളില്‍നിന്നും ത്വക്കിലെത്തി കൂടുതല് വികാരകാരിയായിത്തീരാനും ജീവിതശൈലിയിലെ മാറ്റങ്ങള് കാരണമാകും. വാതം നിമിത്തം ത്വഗ്രോഗങ്ങളില് കടുത്ത വേദനയും പിത്തം നിമിത്തം ത്വക്കില് പഴുപ്പും ചുട്ടുനീറ്റലും കഫം നിമിത്തം ശക്തമായ ചൊറിച്ചിലും ഉണ്ടാകുന്നു. ഒന്നിച്ചു ചേരുമ്പോള് വിരുദ്ധങ്ങളാകുന്ന പാലും മീനും പോലുള്ള ഭക്ഷ്യവസ്തുക്കള് ഒന്നിച്ചു കഴിക്കുന്നത് സോറിയാസിസ് പോലുള്ള രോഗങ്ങള് രൂക്ഷമാകാന് കാരണമാകുന്നതായി ബോധ്യപ്പെട്ടിട്ടുണ്ട്. കടുത്ത മനഃസംഘര്‍ഷങ്ങളും ഈ രോഗം മൂര്‍ച്ഛിക്കാന് കാരണമാകുന്നു. അതുകൊണ്ട് ശാരീരികവും മാനസികവുമായ പഥ്യക്രമങ്ങളോടെ ഉപയോഗപ്പെടുത്തുന്ന ആയുര്‍വേദ ഔഷധങ്ങള്‍ക്ക് സോറിയാസിസിന്റെ ശമനകാര്യത്തില് നിര്‍ണായക പങ്കുവഹിക്കാന് കഴിയും.\nരക്തദുഷ്ടിയുടെ പരിണാമവും അതുമായി ബന്ധപ്പെട്ടുനില്‍ക്കുന്ന ദോഷകോപത്തിന്റെ നിലവാരവും കണക്കിലെടുത്തുവേണം ചികിത്സ നിശ്ചയിക്കാന്. രക്തശുദ്ധിയായിരിക്കണം മുഖ്യലക്ഷ്യം. സോറിയാസിസിന്റെ ഗൗരവമേറിയ ഘട്ടത്തില് 'സോറിയാറ്റിക് ആര്‍ത്രൈറ്റിസ്' എന്ന അവസ്ഥ ഉണ്ടായി കാണുന്നുണ്ട്. സന്ധികള്‍തോറും വേദനയും നീരും ആണിതിന്റെ മുഖ്യലക്ഷണം. അംഗവൈരൂപ്യം വരെ സംഭവിക്കാവുന്ന ഈ അവസ്ഥപോലും ആയുര്‍വേദ ചികിത്സകൊണ്ട് തരണം ചെയ്യാവുന്നതാണ്.\nഈ രോഗത്തിന്റെ ഓരോ ഘട്ടത്തിലെയും ലക്ഷണങ്ങളുടെ വ്യത്യാസത്തില്‍നിന്നും ദോഷാധിക്യം മനസ്സിലാക്കാന് കഴിയും. തൊലിയുടെ ചുവപ്പുനിറം, ചെതുമ്പല്, വേദനയുടെ പ്രത്യേകത, ചുട്ടുപുകച്ചില് എന്നീ ലക്ഷണങ്ങളില്‍നിന്നെല്ലാം ത്രിദോഷങ്ങളില് ഏതു ദോഷമാണ് മുഖ്യമായും പ്രകോപിതമായിരിക്കുന്നതെന്നറിഞ്ഞ്, അനുയോജ്യമായ കഷായം, തൈലം, ഘൃതം, ചൂര്‍ണം ഇവ പ്രയോജനപ്പെടുത്തുന്നതിലാണ് ചികിത്സാ വിജയം. തക്രധാരപോലുള്ള ആയുര്‍വേദത്തിലെ പ്രത്യേക ചികിത്സാക്രമങ്ങളും ഫലപ്രദമാണ്. അനുയോജ്യമായ പഥ്യക്രമത്തോടെ രക്തത്തിന്റെ അളവിലും ഗുണത്തിലും വേണ്ടത്ര ക്രമീകരണങ്ങള് വരുത്താന് ശക്തിയുള്ള പാര്‍ശ്വഫലങ്ങളില്ലാത്ത ഔഷധങ്ങള് ഉപയോഗപ്പെടുത്താന് കഴിയുന്നതുകൊണ്ടാണ് ആയുര്‍വേദ ചികിത്സ സോറിയാസിസിന് ഫലപ്രദമാകുന്നത്.\nശരീരത്തിലുണ്ടാകുന്ന കലകള് സൃഷ്ടിക്കുന്ന വൈരൂപ്യവും രോഗം മറ്റുള്ളവരിലേക്ക് പകരുമെന്ന തെറ്റിദ്ധാരണയും നിമിത്തം കുടുംബാംഗങ്ങള് പോലും രോഗിയെ അകറ്റിനിര്‍ത്താന് ശ്രദ്ധിക്കുന്നത് കടുത്ത മാനസികാഘാതം അയാളിലുണ്ടാക്കുകയും അത് രോഗം തീവ്രമാകാന് കാരണമാകുകയും ചെയ്യും. രോഗത്തെക്കുറിച്ചുള്ള കടുത്ത ഉത്കണ്ഠയും ആകാംക്ഷയും രോഗശമനത്തിന് പ്രതിബന്ധം സൃഷ്ടിക്കും. അതുകൊണ്ടുതന്നെ പ്രസന്നവും സംഘര്‍ഷരഹിതവും ആയി മനസ്സ് കാത്തുസൂക്ഷിക്കേണ്ടത് അനിവാര്യമാണ്.\nസോറിയാസിസ് ബാധിച്ച് വളരെ പഴകിയശേഷം ചികിത്സയാരംഭിക്കുന്നതും സ്റ്റിറോയ്ഡ് പോലുള്ള മരുന്നുകള് അമിത അളവില് കഴിച്ച് ശരീരത്തില് ഗുരുതരമായ പ്രത്യാഘാതങ്ങള് ഉണ്ടായശേഷം ചികിത്സ തുടങ്ങുന്നതും രോഗശമനത്തിന് വിഘ്‌നം വരുത്തിയേക്കാം. ത്വക്കിന് സംഭവിച്ചിട്ടുള്ള പൊള്ളലുകള് പോലെയുള്ള ക്ഷതങ്ങള്, സൂര്യാഘാതം, അമിത മദ്യപാനം, എരിവ്, മസാല, തൈര് എന്നിവയുടെ അമിതോപയോഗം എന്നിവ സോറിയാസിസിന്റെ ഗൗരവം വര്‍ധിപ്പിക്കുന്ന ഘടകങ്ങളാണ്. രോഗം ഭേദമായശേഷവും പഥ്യക്രമങ്ങള് പാലിക്കണം. പഥ്യാഹാര വിഹാരങ്ങളോടെ ജീവിക്കുന്നവര്‍ക്ക് ഇത്തരം രോഗങ്ങള് വീണ്ടും ഉണ്ടാകാനുള്ള സാധ്യത വിരളമാണ്.\nആരോഗ്യമുള്ള ത്വക്കിനെ ഒരു രോഗവും ബാധിക്കില്ല. ഉറക്കമിളയ്ക്കല്, കഠിനമായ വെയിലേല്‍ക്കല്, കട്ടിയുള്ള, ഇറുക്കമുള്ള വസ്ത്രങ്ങള് സ്ഥിരമായി ധരിക്കല്, വിരുദ്ധാഹാരസേവ എന്നിവ ഒഴിവാക്കണം. പാല്, പയര് വര്‍ഗങ്ങള്, ഇലക്കറികള്, പഴവര്‍ഗങ്ങള്, പച്ചക്കറികള് തുടങ്ങിയവ ധാരാളമായി ഉപയോഗപ്പെടുത്തണം. കോഴിമുട്ടയും കോഴിയിറച്ചിയും ബീഫും ശീലമാക്കരുത്. ജരാനരകളെ അകറ്റാനും ത്വക്ക് കോശങ്ങള്‍ക്ക് ഉണര്‍വും കര്‍മക്ഷമത്വവും പ്രദാനം ചെയ്യാനും രക്തപ്രവാഹം സുഗമമാക്കുന്ന ഔഷധങ്ങള് ചേര്‍ത്തു പാകപ്പെടുത്തിയ തൈലങ്ങള് നിത്യേന ഉപയോഗപ്പെടുത്തണം.\nമഞ്ഞളരച്ച് പുരട്ടുന്നതും ഇഞ്ച തേച്ചുകുളിക്കുന്നതും നല്ലതാണ്. എണ്ണമയം കൂടുതലുള്ള ചര്‍മത്തില് രോഗാണുബാധയ്ക്കുള്ള സാധ്യത ഏറുമെന്നതിനാല് ചെറുപയര്‍പൊടി തേച്ചു ചെറുചൂടുള്ള വെള്ളം ഉപയോഗിച്ച് ദിവസം രണ്ടോ മൂന്നോ തവണ കഴുകുന്നത് ഗുണം ചെയ്യും. സോപ്പിന്റെ ഉപയോഗം ത്വക്കിന് ദോഷംചെയ്യും. ക്രീമുകള്, ലിപ്സ്റ്റിക്, പൗഡര്, ഹെയര് ഡൈ എന്നിവയും ഹാനികരം തന്നെ. ശുദ്ധജലം ധാരാളമായി കുടിക്കുക, ശുദ്ധവായു ശ്വസിക്കുക.\nആന്തരികമായ ആരോഗ്യമാണ് ത്വക്കിന്റെ ആരോഗ്യത്തിന് മാറ്റുകൂട്ടുന്ന പ്രധാന ഘടകം. മാനസിക വികാരങ്ങളും സംഘര്‍ഷങ്ങളും ത്വക്കില് ഏറെ മാറ്റങ്ങള് വരുത്തും. അതിനാല് രക്തദൂഷ്യം സംഭവിക്കാതെ ശ്രദ്ധിക്കുകയും മാനസികാരോഗ്യം പരിപാലിക്കുകയും ചെയ്യുന്നത് സോറിയാസിസ് പോലുള്ള ത്വഗ്രോഗങ്ങളെ പ്രതിരോധിക്കാന് സഹായിക്കും.\nഓര്‍മയുടെ അറകള് ശൂന്യമാകാതിരിക്കാന്\nമസാജിങ് മറവില് തട്ടിപ്പുകള്\nഅല്‍പം ശ്രദ്ധ; ഒഴിവാക്കാം പനി മരണങ്ങള്\nശ്വാസതടസ്സം: കാരണമറിഞ്ഞ് ചികിത്സ\nവിഷാദരോഗത്തിന് ആയുര്‍വേദത്തില് ചികിത്സയുണ്ടോ?\nസന്ധിതേയ്മാനമാണോ പ്രശ്‌നം? ആയുര്‍വേദത്തില് പരിഹാരമുണ്ട്\nആയുര്‍വേദം അത്ഭുതം കാണിച്ചു, തളര്‍ന്നു കിടന്ന യുവതി എഴുന്നേറ്റു നടന്നു


കോണ്ടെയുടെ സേവനം മതി; ഇനി മൗറീസിയോ സരി ചെല്‍സിയെ കളി പഠിപ്പിക്കും - Samakalika Malayalam\nകോണ്ടെയുടെ സേവനം മതി; ഇനി മൗറീസിയോ സരി ചെല്‍സിയെ കളി പഠിപ്പിക്കും\nBy സമകാലിക മലയാളം ഡെസ്‌ക് | Published: 12th July 2018 09:34 PM |\nLast Updated: 12th July 2018 09:34 PM | A+A A- |\nഅഭ്യൂഹങ്ങള്‍ക്ക് വിരാമം. ഇംഗ്ലീഷ് പ്രീമിയര് ലീഗിലെ വമ്പന്‍മാരായ ചെല്‍സി പരിശീലകന് അന്റോണിയോ കോണ്ടെയെ പുറത്താക്കി. സീസണിലെ മോശം ഫോമാണ് മുന് ഇറ്റാലിയന്, യുവന്റസ് കോച്ചിന്റെ കസേര തെറിപ്പിച്ചത്. ഇറ്റാലിയന് സീരി എ ടീം നാപ്പോളിയെ ഇക്കഴിഞ്ഞ സീസണില് രണ്ടാം സ്ഥാനത്തേക്കെത്തിച്ച മൗറീസിയോ സരിയാകും ചെല്‍സിയുടെ പുതിയ പരിശീലകന്.\nസീസണില് എഫ്.എ കപ്പ് നേടി ചെല്‍സി മാനം കാത്തെങ്കിലും പ്രീമിയര് ലീഗിലെ ആദ്യ നാലില് സ്ഥാനം പിടിക്കാന് സാധിക്കാതെ വന്നതാണ് കോണ്ടെയ്ക്ക് വിനയായത്. ഇതിനൊപ്പം ചെല്‍സി ക്ലബ് അധികൃതരുമായുള്ള അഭിപ്രായ വ്യത്യാസങ്ങളും കോണ്ടെയുടെ പുറത്താകലിന് വഴിയൊരുക്കി.\n2016 ജൂലൈയിലാണ് കോണ്ടെ ചെല്‍സിയുടെ പരിശീലകനായി സ്ഥാനമേറ്റത്. ഇറ്റലിയുടെ ദേശീയ ടീം കോച്ചിന്റെ സ്ഥാനം രാജിവച്ചാണ് കോണ്ടെ ഇംഗ്ലണ്ടിലെത്തിയത്. കന്നി സീസണില് തന്നെ ചെല്‍സിയെ പ്രീമിയര് ലീഗ് ചാംപ്യന്‍മാരാക്കി ഗംഭീരമായി തന്നെ കോണ്ടെ തുടങ്ങി. ആദ്യ സീസണില് 38ല് 30 മത്സരങ്ങളും ജയിച്ച ചെല്‍സി ചരിത്രക്കുതിപ്പാണ് നടത്തിയത്. മൂന്ന് പ്രതിരോധക്കാരെ വച്ചുള്ള യുവന്റസില് നടപ്പാക്കി വിജയിപ്പിച്ച ശൈലി അതേപോലെ സമര്‍ഥമായി തന്നെ കോണ്ടെ ചെല്‍സിയിലും വിജയിപ്പിച്ചു. പല എതിരാളികളും അതേ ശൈലി ആവര്‍ത്തിക്കുകയും ചെയ്തു.\nഎന്നാല് രണ്ടാം സീസണില് കോണ്ടെയ്ക്ക് തിരിച്ചടി നേരിട്ടു. സ്‌ട്രൈക്കര് ഡീഗോ കോസ്റ്റയോട് മെസേജിലൂടെ ക്ലബ് വിടാന് ആവശ്യപ്പെട്ടതും താന് ആവശ്യപ്പെട്ട കളിക്കാരെ ബോര്‍ഡ് നല്‍കിയില്ല എന്ന പ്രസ്താവനയും അദ്ദേഹത്തിന് തിരിച്ചടിയായി. പല താരങ്ങളുമായി അത്ര നല്ല ബന്ധം പുലര്‍ത്താനും പരിശീലകന് സാധിക്കാതെ വന്നതോടെ ഇക്കഴിഞ്ഞ സീസണില് ചെല്‍സിയുടെ സ്ഥാനം അഞ്ചിലൊതുങ്ങി.\nമൗറീസിയോ സരിയെ പരിശീലകനായി നിയമിക്കുന്നതിന് മുന്നോടിയായാണ് ചെല്‍സി കോണ്ടേയുമായുള്ള കരാര് അവസാനിപ്പിച്ചത്. സരിയെ പരിശീലകനായി നിയമിച്ച കാര്യം താമസിയാതെ തന്നെ ചെല്‍സി പുറത്തുവിടും.\nഅന്റോണിയോ കോണ്ടെ ചെല്‍സി നാപ്പോളി മൗറീസിയോ സരി


വാർഡ്രോബ് ഓർഗനൈസറുകൾ ഉപയോഗപ്പെടുത്താം. - Kolo\nവാർഡ്രോബ് ഓർഗനൈസറുകൾ ഉപയോഗപ്പെടുത്താം.വളരെയധികം പണം ചിലവഴിച്ച് ഒരു വീട് നിർമിക്കുക എന്നതിലല്ല കാര്യം. മറിച്ച് അത് എങ്ങിനെ ഭംഗിയിലും വൃത്തിയും സൂക്ഷിക്കാം എന്നതിലാണ്.\nനല്ല രീതിയിൽ പണം ചിലവഴിച്ച് വീടിന്റെ ഇന്റീരിയർ വർക്കുകൾ,വാർഡ്രോബ്, കിച്ചൻ എന്നിവ ചെയ്താലും അവ നല്ല രീതിയിൽ ഓർഗനൈസ് ചെയ്യുന്നതിന് ഒരു പ്രത്യേക കഴിവ് തന്നെ ആവശ്യമാണ്.\nഅതല്ല എങ്കിൽ വളരെ കുറച്ചു കാലത്തെ ഉപയോഗം കൊണ്ട് തന്നെ വാർഡ്രോബുകളുടെ ഉൾ ഭാഗം,കിച്ചൺ ഷെൽഫുകൾ എന്നിവ കേട് വരാനുള്ള സാധ്യത കൂടുതലാണ്.\nവാർഡ്രോബ് ഓർഗനൈസറുകൾ എന്നപേരിൽ നിരവധി ഉൽപ്പന്നങ്ങൾ ഇന്ന് വിപണിയിൽ സുലഭമായി ലഭിക്കുന്നുണ്ട്. അവ എന്തെല്ലാമാണെന്നും, ഉപയോഗിക്കേണ്ട രീതി എങ്ങിനെയാണെന്നും വിശദമായി മനസ്സിലാക്കാം.\nതുണികളും മറ്റും കൊണ്ടുപോയി ഇടാനുള്ള ഒരിടം എന്ന രീതിയിൽ വാർഡ്രോബിനെ കണക്കാക്കാൻ പാടുള്ളതല്ല.\nഅതേ സമയം ഓരോ ടൈപ്പ് തുണികളും കൃത്യമായി ഓർഗനൈസ് ചെയ്ത് വെക്കാവുന്ന രീതിയിലുള്ള ചെറിയ ബോക്സുകൾ തിരഞ്ഞെടുക്കാവുന്നതാണ്.\nപെട്ടെന്ന് എടുക്കേണ്ട വസ്ത്രങ്ങളെല്ലാം ഒരു ബോക്സിലും, വല്ലപ്പോഴും മാത്രം എടുക്കുന്ന വസ്ത്രങ്ങൾ മറ്റൊരു സെപ്പറേറ്റ് ബോക്സിലും നൽകാവുന്നതാണ്.\nവ്യത്യസ്ത ബോക്സുകൾ ഉപയോഗപ്പെടുത്തുന്നതിന് പകരമായി ഒരു വലിയ ബോക്സിൽ തന്നെ വ്യത്യസ്ത കമ്പാർട്ട്മെന്റ് കൾ വരുന്ന രീതിയിലും ഓർഗനൈസർ തിരഞ്ഞെടുക്കാം.\nസ്റ്റോറേജ് സ്പേസ് ടൈപ്പ് ബെഡ് ആണ് വീട്ടിൽ ഉപയോഗപ്പെടുത്തുന്നത് എങ്കിൽ ബെഡ്ഷീറ്റ്,പില്ലോ കവറുകൾ എന്നിവ വയ്ക്കുന്നതിനുള്ള ഇടം വാർഡ്രോബിൽ കണ്ടെത്തുന്നതിനു പകരം കട്ടിലിനടിയിൽ ഉള്ള സ്റ്റോറേജ് സ്പേസിൽ നൽകുന്നതാണ് കൂടുതൽ നല്ലത്.\nഷർട്ട് ഇടുന്നതിനുള്ള ഹാങ്ങറുകൾ ഉപയോഗപ്പെടുത്തുമ്പോൾ അവ നിരത്തി ഇടുന്നതിനു പകരം ഒന്നിനു താഴെ മറ്റൊന്ന് എന്ന രീതിയിൽ ഉപയോഗപ്പെടുത്തുക യാണെങ്കിൽ കൂടുതൽ നല്ല രീതിയിൽ സ്ഥലം ഉപയോഗപ്പെടുത്താൻ സാധിക്കും.\nടൈ,സോക്സുകൾ, എന്നിവ അറേഞ്ച് ചെയ്യുന്നതിന് ആവശ്യമായ പ്രത്യേക ഓർഗനൈസറുകളും ആവശ്യാനുസരണം തിരഞ്ഞെടുക്കാം.\nമാത്രമല്ല കോസ്മെറ്റിക്സ്,ഫാൻസി ആഭരണങ്ങൾ എന്നിവയെല്ലാം ഓർഗനൈസ് ചെയ്ത വെക്കാവുന്ന ടൈപ്പ് ഓർഗനൈസറുകൾ വ്യത്യസ്ത സൈസിലും ആകൃതിയിലും ഉള്ളത് ഓരോരുത്തരുടെയും ആവശ്യാനുസരണം ഉപയോഗിച്ചാൽ വാർഡ്രോബ് അലങ്കോലമായി കിടക്കില്ല.\nപോക്കറ്റ് ടൈപ്പ് ഓർഗനൈസർ തിരഞ്ഞെടുത്ത് ചുമരിൽ ഹാങ്ങ് ചെയ്ത് നൽകിയാൽ പെട്ടെന്ന് എടുക്കേണ്ട സാധനങ്ങൾ എളുപ്പത്തിൽ ഉപയോഗപ്പെടുത്താൻ സാധിക്കും.\nഒരു വീട്ടിൽ വളരെയധികം പ്രാധാന്യം നൽകേണ്ട ഏരിയയാണ് കിച്ചൻ. എന്നാൽ പലപ്പോഴും കിച്ചണിൽ ഉപയോഗിക്കുന്ന നിത്യോപയോഗ വസ്തുക്കൾ ചിന്നിച്ചിതറി കിടക്കുന്ന അവസ്ഥയാണ് കാണാറുള്ളത്.\nമോഡ്യൂലർ കിച്ചൺ രീതിയിൽ നിരവധി ഷെൽഫുകൾ നൽകിയിട്ടുണ്ടാകുമെങ്കിലും പലപ്പോഴും വെള്ളത്തിന്റെ അംശവും മറ്റും നിന്ന് അവ തുരുമ്പെടുക്കുന്ന അവസ്ഥ കൂടുതലായി കണ്ടുവരാറുണ്ട്. ഇത്തരം സാഹചര്യങ്ങളിൽ.\nഷെൽഫിന്റെ ഉൾ ഭാഗത്ത് ഉപയോഗപ്പെടുത്താവുന്ന മാറ്റുകൾ സെപ്പറേറ്റ് ആയും കട്ട് ചെയ്ത് വാങ്ങുന്നതും ഓൺലൈനിലും ഓഫ്‌ലൈൻ സ്റ്റോറുകളിലും ലഭ്യമാണ്.\nപ്രത്യേകിച്ച് എണ്ണയുടെ ബോട്ടിലുകൾ എല്ലാം വയ്ക്കുന്ന സ്ഥലങ്ങളിൽ ഓയിൽ മാറ്റ് ഉപയോഗപ്പെടുത്തുക യാണെങ്കിൽ കറ പിടിക്കുന്ന അവസ്ഥ ഒഴിവാക്കാൻ സാധിക്കും.\nഫ്രിഡ്ജിനുള്ളിൽ ആവേശത്തിന് സ്പേസ് ഇല്ലാത്ത അവസ്ഥ വരികയാണെങ്കിൽ പ്രത്യേക ബോക്സുകൾ വാങ്ങി ഓരോ സാധനങ്ങളും ഓരോ ബോക്സിൽ സെറ്റ് ചെയ്ത് നൽകാവുന്നതാണ്. താലി പ്ലേറ്റുകൾ സെറ്റ് ചെയ്യുന്ന ഭാഗങ്ങളിൽ വെള്ളം താഴേക്ക് കിനിഞ്ഞ് വീണു കേടു വരുന്ന അവസ്ഥ ഒഴിവാക്കുന്നതിന് മാറ്റുകൾ നൽകുകയാണെങ്കിൽ കൂടുതൽ നല്ലതാണ്. അരി, പലചരക്ക് സാധനങ്ങൾ എന്നിവ സൂക്ഷിക്കുന്ന ഭാഗങ്ങളിലും മാറ്റ് വിരിച്ച ശേഷം നൽകുന്നതാണ് കൂടുതൽ നല്ലത്. ഉറുമ്പ്, ഈച്ച പോലുള്ള ജീവികളിൽ നിന്നും ഭക്ഷണ സാധനങ്ങളുടെ സുരക്ഷ ഉറപ്പു വരുത്തുന്നതിന് ഇവ സഹായമായിരിക്കും.\nലിവിങ് ഏരിയ അറേഞ്ച് ചെയ്യുമ്പോൾ\nപലപ്പോഴും മിക്ക വീടുകളുടെയും ലിവിങ് ഏരിയ കുട്ടികളുടെ ടോയ്സ് കൊണ്ട് നിറഞ്ഞ അവസ്ഥയാണ് ഉണ്ടാവുക. പഴയ വീടുകളിൽ ഷോ കേസ് എന്ന ഒരു കൺസെപ്റ്റ് ഉപയോഗപ്പെടുത്തിയിരുന്നു എങ്കിലും ഇന്ന് അത്തരത്തിലുള്ള കൺസെപ്റ്റിന് വലിയ പ്രാധാന്യമൊന്നുമില്ല. അതുകൊണ്ടുതന്നെ അത്തരം ടോയ്സ് എവിടെ കൊണ്ടുപോയി വെക്കണം എന്നത് പലപ്പോഴും തലവേദന സൃഷ്ടിക്കുന്ന ഒരു കാര്യമാണ്. അതേസമയം ടോയ്സ് വൃത്തിയായും ഭംഗിയായും വെക്കാവുന്ന രീതിയിലുള്ള ഓർഗനൈസറുകൾ ഇന്ന് വിപണിയിൽ സുലഭമായി ലഭിക്കുന്നുണ്ട്.\nഇവയിൽ തന്നെ താഴെ സ്റ്റോറേജ് ടൈപ്പും മുകളിൽ സീറ്റിംഗ് അറേഞ്ച്മെന്റ് നൽകിയും ഉള്ള നിരവധി ഓർഗനൈസറുകൾ കുട്ടികൾക്ക് ഇഷ്ടമുള്ള കാർട്ടൂൺ ക്യാരക്ടർ ഉള്ളവ ലഭ്യമാണ്. ഇവ തിരഞ്ഞെടുത്താൽ സ്ഥലം ലാഭിക്കാം എന്ന് മാത്രമല്ല ഒരു ചെയർ ആയും ഉപയോഗപ്പെടുത്താൻ സാധിക്കും എന്നതാണ് എടുത്തു പറയേണ്ട കാര്യം. വീടിന്റെ കീ,വാഹനങ്ങളുടെ കീ എന്നിവ പ്രത്യേക രീതിയിൽ അറേഞ്ച് ചെയ്ത് വയ്ക്കുന്നതിനുള്ള കീ ഹോൾഡറുകളും വ്യത്യസ്ത മോഡലിൽ ഉള്ളത് ലഭ്യമാണ്. ഇത്തരത്തിൽ നിങ്ങളുടെ വീടിന്റെ ഓരോ ഭാഗവും ഭംഗിയിലും വൃത്തിയിലും സൂക്ഷിക്കുന്നതിൽ ഓർഗനൈസകൾ വഹിക്കുന്ന പങ്ക് ചെറുതല്ല.\nവാർഡ്രോബ് ഓർഗനൈസറുകൾ തിരഞ്ഞെടുക്കുമ്പോൾ തീർച്ചയായും ഈ കാര്യങ്ങൾ കൂടി മനസ്സിലാക്കിയിരിക്കാം.\nറീസൈക്കിൾ ചെയ്ത് ഫർണിച്ചറുകൾ ഭംഗിയാക്കാം.


ഒത്തുതീര്‍പ്പ്: തടസ്സം കരുണാകരന്റെ നിലപാട് | Karunakaran is the big roadblock - Malayalam Oneindia\nഒത്തുതീര്‍പ്പ്: തടസ്സം കരുണാകരന്റെ നിലപാട്\nതിരുവനന്തപുരം: കേരളത്തിലെ കോണ്‍ഗ്രസിലെ പ്രശ്നം ഒത്തുതീര്‍ക്കാനുള്ള പ്രധാന തടസ്സം കരുണാകരന്റെ പിടിവാശിയാണെന്നറിയുന്നു. കഴിഞ്ഞ രാത്രിയില് ഹൈക്കമാന്റുമായുള്ള ചര്‍ച്ചയില് കാര്യങ്ങള് ഏതാണ്ട് ഒത്തുതീര്‍പ്പിലെത്തിയതായിരുന്നു. എന്നാല് അവസാനനിമിഷം കരുണാകരന്റെ തടസ്സം മൂലം ശ്രമം പാളി.\nമന്ത്രിമാരായ കെ.എം. മാണിയും പി.കെ. കുഞ്ഞാലിക്കുട്ടിയും മുഖ്യമന്ത്രി എ.കെ. ആന്റണിയുമായും കെ. മുരളീധരനുമായും അവസാനവട്ട ചര്‍ച്ചകള് നടത്തി കാര്യങ്ങള് ഏതാണ്ട് ഒത്തുതീര്‍പ്പിലെത്തിച്ചതായിരുന്നു. കെ. മുരളീധരനും ഈ ഒത്തുതീര്‍പ്പ് ഫോര്‍മുല സ്വീകാര്യമായിരുന്നു. പി.പി. തങ്കച്ചന് കെപിസിസി പ്രസിഡന്റ് സ്ഥാനവും കെ. മുരളീധരന് ടൂറിസം, എക്സൈസ് വകുപ്പുകളുടെ ചുമതലയും നല്കി പ്രശ്നം പരിഹരിയ്ക്കാനായിരുന്നു ശ്രമം. എന്നാല് പിന്നീട് കരുണാകരന് ഇതിനെ എതിര്‍ക്കുകയായിരുന്നു.\nഒത്തുതീര്‍പ്പിനില്ലെന്ന തന്റെ നിലപാട് കരുണാകരന് ജനവരി 28 ബുധനാഴ്ചയും ആവര്‍ത്തിച്ചു. ഉച്ചയ്ക്ക് 2.30ന് ടാഗോര് തീയറ്ററില് ഐ ഗ്രൂപ്പിന്റെ നിര്‍ണ്ണായക യോഗം തുടങ്ങി.


ബുധന്, 19 ഫെബ്രുവരി 2020 (17:54 IST)\nകാലം മാറുന്നതിനനുസരിച്ച് സ്ത്രീ സങ്കൽപ്പങ്ങളും മാറുകയാണ്. വിവരസാങ്കേതികവിദ്യകളുടെ കുത്തനെയുള്ള വളർച്ചയിലും സ്ത്രീകൾ മാത്രം അടങ്ങിയൊതുങ്ങി വീട്ടിലിരിക്കണമെന്ന പൊതു ചിന്ത മാറിയിട്ട് കുറച്ചായി. എങ്കിലും കിട്ടാക്കനി പോലെ ഇപ്പോഴും സമത്വത്തേയും സ്വാതന്ത്രത്തേയും കൊതിയോടെ നോക്കുന്ന സ്ത്രീകൾ ഇപ്പോഴുമുണ്ടെന്നത് പറയാതെ വയ്യ.\nസ്ത്രീ സങ്കല്പങ്ങള് മാറി മാറി വരുന്ന കാലത്താണ് ഇത്തവണത്തെ വനിതാദിനം കടന്നുവരുന്നത്. വനിതാദിനം ആചരിക്കുന്നത് ഒരു നൂറ്റാണ്ടിലേറെയായി നിലനില്‍ക്കുന്നുണ്ടെങ്കിലും ഇത്രയും കാലത്തിനിടയില് സമൂഹത്തില് സ്ത്രീകളുടെ സ്ഥാനത്തേക്കുറിച്ച് ഇപ്പോഴും ഭീതിയും ആശങ്കയുമുണര്‍ത്തുന്ന വസ്തുതകള് നിലനില്‍ക്കുകയാണ്. വനിതാദിനം ആചരിക്കുന്ന വനിതകൾക്ക് പോലും എന്താണ് അതിനു പിന്നിലെ ചരിത്രമെന്നത് അറിയുകയില്ല.\nസാമൂഹിക സാംസ്കാരിക രാഷ്ട്രീയ മേഖലകളില് സ്ത്രീകളുടെ പ്രാധിനിത്യം അംഗീകരിച്ചുകിട്ടുന്നതിനുള്ള ശ്രമത്തിന്‍റെ ഭാഗമായിട്ടായിരുന്നു വനിതാദിനത്തിന്‍റെ ആരംഭം.\nപാചക വാതക വില മാസം തോറും വര്‍ധിപ്പിക്കും; സാഹാരണക്കാരനെ പൊള്ളിക്കുന്ന തീരുമാനവുമായി കേന്ദ്രസർക്കാർ\nഅടുത്ത ലേഖനം ഇത് ശീലിച്ചാൽ എപ്പോഴും സന്തോഷം, അറിയൂ !


ലൈവ് ട്രാക്കിങ് ഫീച്ചറുമായി ബജാജ് ചേതക് ഇലക്ട്രിക്ക് -വീഡിയോ - Malayalam DriveSpark\nലൈവ് ട്രാക്കിങ് ഫീച്ചറുമായി ബജാജ് ചേതക് ഇലക്ട്രിക്ക് -വീഡിയോ\nPublished: Sunday, December 29, 2019, 8:30 [IST]\nഉടന് തന്നെ വില്‍പ്പനയ്ക്ക് എത്തുന്ന ചേതക് ഇലക്ട്രിക്കിന്റെ പുതിയൊരു ഫീച്ചര് വെളിപ്പെടുത്തി ബജാജ്. വീഡിയോയിലൂടെയാണ് ഈ ഫീച്ചര് കമ്പനി വെളിപ്പെടുത്തിയിരിക്കുന്നത്.\nലൈവ് ട്രാക്കിങ് ഫീച്ചര് സൂട്ടറില് ലഭ്യമാണെന്നാണ് കമ്പനി അറിയിച്ചിരിക്കുന്നത്. ഇതിനായി ഉപഭോക്താക്കള് ഇ-ചേതക്ക് എന്നൊരു ആപ്പ് പ്ലേസ്റ്റോറില് നിന്ന് ഡൗണ്‍ലോഡ് ചെയ്യണം. ഈ ഫീച്ചറിലൂടെ സ്‌കൂട്ടര് അവസാനം പാര്‍ക്ക് ചെയ്ത സ്ഥലം, മറ്റ് വിവരങ്ങളും ഉപഭോക്താക്കള്‍ക്ക് ലഭിക്കുമെന്നും കമ്പനി അറിയിച്ചു.\nഗൂഗിള് മാപ്പിനോട് സമാനമാണ് ഈ ആപ്പും. അവസാനം സ്‌കൂട്ടര് പാര്‍ക്ക് ചെയ്ത സ്ഥലത്തേക്ക് എത്തിച്ചേരുന്നതിന് ഈ ഫീച്ചര് ഉപകാരപ്രദമാണെന്നും കമ്പനി അറിയിച്ചു. ഇതിന് പുറമേ, മറ്റ് ഫീച്ചറുകളും ഈ ആപ്പില് ലഭ്യമാകും.\nനേരത്തെ ഇലക്ട്രിക്ക് ചേതക്കില് റിവേഴ്സ് ഗിയര് സൗകര്യമുണ്ടെന്ന് വ്യക്തമാക്കുന്ന വീഡിയോയാണ് കമ്പനി പങ്കുവെച്ചിരിക്കുന്നത്. ചേതക്കിലെ റിവേഴ്സ് ഗിയര് ജീവിതം കൂടുതല് എളുപ്പമാക്കും എന്ന അടിക്കുറിപ്പോടെയാണ് ഫേസ്ബുക്ക് പേജില് ചേതക്ക്, വീഡിയോ പങ്കുവെച്ചതും.\nഇലക്ട്രിക്ക് സ്‌കൂട്ടര് വിപണിയില് അവതരിപ്പിച്ചെങ്കിലും 2020 തുടക്കത്തില് മാത്രമേ വാഹനം വില്‍പ്പനയ്ക്കായി എത്തുകയുള്ളു. വില സംബന്ധിച്ചും മറ്റു ഫീച്ചറുകള് സംബന്ധിച്ചും വിവരങ്ങള് ഒന്നും തന്നെ കമ്പനി വെളിപ്പെടുത്തിയിട്ടില്ല.\nപൂനെയില് പരീക്ഷണ ഓട്ടം നടത്തുന്ന സ്‌കൂട്ടറിന്റെ ചിത്രങ്ങള് അടുത്തിടെ പുറത്തുവന്നിരിന്നു. പൂനെയിലും, ബംഗളൂരുവിലുമാണ് ആദ്യം സ്‌കുട്ടറിനെ കമ്പനി വില്‍പ്പനയ്ക്ക് എത്തിക്കുക. പിന്നീട് ഘട്ടംഘട്ടമായി മറ്റ് നഗരങ്ങളിലേക്കും വില്‍പ്പനയ്ക്ക് എത്തിക്കാനാണ് കമ്പനി ലക്ഷ്യമിടുന്നത്.\nപ്രീമിയം മോഡലായതുകൊണ്ട് തന്നെ കെടിഎം ഡീലര്‍ഷിപ്പുകള് വഴിയായും ആദ്യ നാളുകളില് ചേതക് ഇലക്ട്രിക്കിന്റെ വില്‍പ്പന. ഇതിന്റെ ഭാഗമായി തെരഞ്ഞെടുത്ത ചില ഡീലര്‍ഷിപ്പുകള് പ്രീമിയം നിലവാരത്തിലേക്ക് ഉയര്‍ത്തിയിട്ടുണ്ടെന്നും, ഇലക്ട്രിക്ക് വാഹനങ്ങള്‍ക്ക് ആവശ്യമായ ഒരുക്കങ്ങള് നടത്തിയിട്ടുണ്ടെന്നും കമ്പനി അറിയിച്ചു.\nസ്‌കൂട്ടറിന്റെ വില സംബന്ധിച്ച വിവരങ്ങളും ജനുവരിയില് അറിയാം. 2019 സെപ്തംബര് 25 -ന് ബജാജിന്റെ ചകന് പ്ലാന്റിലാണ് ചേതക് ഇലക്ട്രിക്ക് സ്‌കൂട്ടറിന്റെ നിര്‍മാണം കമ്പനി ആരംഭിച്ചത്. ഇലക്ട്രിക്ക് വാഹനങ്ങള്‍ക്കുള്ള ബജാജിന്റെ പുതിയ പുതിയ അര്‍ബണൈറ്റ് ബ്രാന്‍ഡിലാണ് ചേതക്ക് എത്തുന്നത്.\nസ്‌കൂട്ടറിന് ഒന്നര ലക്ഷത്തിനുള്ളില് വില പ്രതീക്ഷിക്കാമെന്നാണ് വാഹനത്തിന്റെ അവതരണ വേളയില് ബജാജ് ഓട്ടോ എംഡി രാജീവ് ബജാജ് വ്യക്തമാക്കിയിരുന്നത്. പഴയ ചേതക് സ്‌കൂട്ടറുകളെ ഓര്‍മ്മപ്പെടുത്തുന്ന വിധമാണ് പുതിയ ഇലക്ട്രിക്ക് സ്‌കൂട്ടറുകളെയും കമ്പനി ഡിസൈന് ചെയ്തിരിക്കുന്നത്. റെട്രോ ഡിസൈന് പ്രാധാന്യം നല്‍കിയാണ് വാഹനത്തിന്റെ രൂപകല്‍പന.\nആറ് നിറങ്ങളിലാണ് സ്‌കൂട്ടര് വില്‍പ്പനയ്ക്ക് എത്തുന്നത്. എന്‍സിഎ (NCA) സെല്ലുകളോടുകൂടിയ IP67 റേറ്റിങ്ങുള്ള ഹൈ-ടെക് ലിഥിയം അയണ് ബാറ്റികളാണ് വാഹനത്തിന്റെ കരുത്ത്. സ്റ്റാന്റേര്‍ഡ് 5-15 amp ഇലക്ട്രിക്ക് ഔട്ട്ലെറ്റ് വഴി വാഹനം ചാര്‍ജ് ചെയ്യാം.\nഅതേസമയം ഇതിലെ ഇലക്ട്രിക്ക് മോട്ടോര്, പവര് എന്നിവ സംബന്ധിച്ച വിവരങ്ങള് ഒന്നും തന്നെ ബജാജ് വ്യക്തമാക്കിയിട്ടില്ല. സിറ്റി, സ്പോര്‍ട്സ് എന്നീ രണ്ട് ഡ്രൈവിങ് മോഡുകളില് വാഹനം ഓടിക്കാം.\nസിറ്റി മോഡില് ഒറ്റചാര്‍ജില് 95-100 കിലോമീറ്റര് ദൂരവും സ്പോര്‍ട്സ് മോഡില് 85 കിലോമീറ്റര് ദൂരവും സഞ്ചരിക്കാന് സാധിക്കും. നിരവധി സവിശേഷതകള് വാഹനത്തില് കാണാന് സാധിക്കും. വിപണിയില് ഓകിനാവ സ്‌കൂട്ടറുകള്, ഹീറോ ഇലക്ട്രിക്ക്, ഏഥര് 450, ആമ്പിയര് ഇലക്ട്രിക്ക വെഹിക്കിള്‍സ് എന്നിവരാണ് ചേതക്കിന്റെ എതിരാളികള്.\nBajaj Chetak electric scooter LIVE tracking feature. Read more in Malayalam.\nStory first published: Sunday, December 29, 2019, 8:30 [IST]


ബാക്കിയായ ആന്റിബയോട്ടിക്കുകള് ഉപയോഗിക്കുന്ന പ്രവണത അപകടകരം - Rose Malayalam | Rose Malayalam\nUpdated on 16-11-2018 at 9:13 am\nഅവശേഷിക്കുന്ന ആന്റിബയോട്ടിക് മരുന്നുകള് ബാക്കിയാകുമ്പോള് നാം സാധാരണ ചെയ്യുന്ന കാര്യങ്ങളാണ് സമാന രോഗമുള്ള വ്യക്തിക്ക് നല്‍കുക അല്ലെങ്കില് പകുതി കഴിച്ച് അടുത്തപകുതി ഒരു നേരത്തേക്ക് കൂടി കരുതിവെക്കുക. പക്ഷെ ഇതിന്റെ ഫലം അസാധാരണവുമെന്നാണ് പഠനങ്ങള് പറയുന്നത്. ശരീരത്തെ ഏറ്റവും ദോഷകരമായി ബാധിക്കുന്ന ഒന്നാണ് ആന്റിബയോട്ടിക് മരുന്നുകള് സൂക്ഷിച്ചുവെച്ച് ഉപയോഗിക്കുന്നതും ഒരേ മരുന്ന് കൈമാറി ഉപയോഗിക്കുന്നതുമെല്ലാമെന്ന് പഠനറിപ്പോര്‍ട്ട്. അമേരിക്കന് അക്കാദമി ഓഫ് പീഡിയാട്രിക്സി (AAP) ന്റെ ദേശീയ സമ്മേളനത്തില് ഈ വിഷയം അവതരിപ്പിക്കപ്പെട്ടു.\nന്യൂയോര്‍ക്കിലെ പ്രമുഖ ശിശുരോഗവിദഗ്ധന് ഡോ. റൂത്ത് മിലാനൈക്ക് ആണ് അഭിപ്രായപ്പെട്ടത്, ‘പ്രത്യേകിച്ചും കൊച്ചുകുട്ടികളുടെ മാതാപിതാക്കള്, ഒരാള്‍ക്ക് ഉപയോഗിച്ച മരുന്ന് മറ്റൊരാള്‍ക്ക് കൈമാറുന്നത് വളരെ സാധാരണമായി മാറിയെന്ന് പഠനം വിലയിരുത്തി. ഇത് രണ്ടാമതായി ഉപയോഗിക്കുന്നവര്‍ക്ക് ഗുണം ചെയ്യില്ലെന്നതാണ് വസ്തുത. പിന്നീട് ഇതേരോഗത്തിന് ഡോക്ടര് നല്‍കുന്ന മരുന്ന് ഏല്‍ക്കാതെ വരുന്ന സ്ഥിതിയും ഉണ്ടായേക്കാം.’\nആമസോണ് മെക്കാനിക്കല് ടര്‍ക്ക് വഴി 496 ചോദ്യാവലികള് അമേരിക്കയിലെ ജനങ്ങള്‍ക്ക് മുന്നില് അവതരിപ്പിച്ചിരുന്നു. ഉദ്ദേശം വെളിപ്പെടുത്താതെയാണ് ചോദ്യങ്ങള് പ്രസിദ്ധീകരിച്ചതെങ്കിലും നിരവധി മാതാപിതാക്കള് ഇതിനോട് പ്രതികരിച്ചു. പങ്കെടുത്തവരില് പകുതി (48.2%) വ്യക്തികള്, തങ്ങളുടെ കുട്ടികള്‍ക്ക് ബാക്കിവന്ന ആന്റിബയോട്ടിക് നല്കുന്നവരാണെന്ന് സമ്മതിച്ചു. ഒരു കോഴ്സ് മരുന്ന് കഴിഞ്ഞാല് അധികം വരുന്നത് ഉപേക്ഷിക്കാറില്ലെന്നും വ്യക്തമാക്കി. വീട്ടിലെ മുതിര്‍ന്നവര്, അയല്‍വീട്ടിലെ കുട്ടികള്, ബന്ധുക്കളുടെ കുട്ടികള് എന്നിവര്‍ക്ക് ഈ മരുന്ന് കൈമാറുന്നത് ഇവരില് തന്നെ 73% പേരാണ്.\nമറ്റ് കണ്ടെത്തലുകള്: ദ്രവരൂപത്തിലുള്ള ആന്റിബയോട്ടിക്കുകളാണ് ഏറ്റവുമധികമായി ഇങ്ങനെ ഉപയോഗിക്കുന്നത്(80.4%). കുട്ടികള്‍ക്ക് നല്‍കുന്ന തുള്ളിമരുന്ന്(73.8%) ബാക്കിവെച്ച് ഉപയോഗിക്കാറുണ്ട്. ഗുളികകള് 55.6%ഉം ക്രീമുകള് 69.7%ഉം പേര് ഇത്തരത്തില് ഉപയോഗിക്കുന്നു\nആദ്യം ഈ മരുന്ന് കഴിച്ചയാള്‍ക്ക് ഡോക്ടര് നിര്‍ദേശിച്ച അളവിലാണ് രണ്ടാമത്തെയാളും ഇതേ മരുന്ന് ഉപയോഗിക്കുന്നത്. ആദ്യം മരുന്നുനല്‍കിയത് കുട്ടിയ്ക്കും രണ്ടാമത് മുതിര്‍ന്ന വ്യക്തികള്‍ക്കുമാണെങ്കിലും അളവ് തുല്യമായി ആണ് ഉപയോഗിക്കുന്നതത്രെ. സര്‍വേയില് പങ്കെടുത്ത 16%പേര് മുതിര്‍ന്നവര്‍ക്ക് നിര്‍ദേശിച്ച ആന്റിബയോട്ടിക് കുട്ടികള്‍ക്ക് നല്‍കുന്നവരാണ്.\nബോധവത്കരണവുമാണ് ഈ പ്രവണതക്കെതിരെ വേണ്ടതെന്ന് ഡോ. റൂത്ത് പറയുന്നു. ഡോക്ടര് നിര്‍ദേശിക്കാതെ മരുന്നുകള്, വിശേഷിച്ചും ആന്റിബയോട്ടിക്കുകള് ഉപയോഗിക്കുന്നത് രോഗത്തെ ക്ഷണിച്ചു വരുത്തലാകുമെന്നും അദ്ദേഹം വ്യക്തമാക്കി.\n‘ആന്റിബയോട്ടിക്കികളുടെ കടന്നുവരവ് വൈദ്യശാസ്ത്രത്തിലെ വിപ്ലവമാണ്.പക്ഷെ എങ്ങനെ ഉപയോഗിക്കണമെന്ന് പറഞ്ഞുകൊടുക്കേണ്ടത് ഒരു ഡോക്ടറുടെ അല്ലെങ്കില് ക്ലിനിക്കിന്റെ ഉത്തരവാദിത്തം ആണ്. ഉപയോഗശേഷം അധികംവരുന്ന മരുന്ന് നശിപ്പിച്ചുകളയാന് ഡോക്ടര്‍മാര് തന്നെ രോഗികളോട് പറയണം’ എന്നും ഡോ.റൂത്ത് മിലാനൈക്ക് വ്യക്തമാക്കി.


വാട്‌സാപ്പ് ചാറ്റ് തുറക്കാതെ സന്ദേശം വായിക്കുന്നതിങ്ങനെ – Business Life\nവാട്‌സാപ്പ് ചാറ്റ് തുറക്കാതെ സന്ദേശം വായിക്കുന്നതിങ്ങനെ\nഒരു കോൺടാക്റ്റിന്റെ ചാറ്റ് തുറക്കാതെ വാട്ട്സ്ആപ്പ് സന്ദേശങ്ങൾ വായിക്കാൻ ആഗ്രഹിക്കുന്ന നിരവധി സന്ദർഭങ്ങളുണ്ട്. നോട്ടിഫിക്കേഷൻ പാനലിലെ എല്ലാ സന്ദേശങ്ങളും നിങ്ങൾക്ക് എപ്പോഴും വായിക്കാനാകുമെങ്കിലും, ആപ്പ് തുറക്കാതെ തന്നെ സന്ദേശങ്ങൾ പരിശോധിക്കാൻ ഒരു രീതി കൂടി ഉണ്ട്.\nഹോം സ്‌ക്രീനിൽ ദീർഘനേരം അമർത്തുക, സ്മാർട്ട്ഫോണിന്റെ സ്‌ക്രീനിൽ ഒരു മെനു പോപ്പ് അപ്പ് ചെയ്യും.\nവിജറ്റുകളിൽ ടാപ്പുചെയ്യുക. ധാരാളം കുറുക്കുവഴികൾ നിങ്ങൾ അവിടെ കാണും. നിങ്ങൾ വാട്ട്സ്ആപ്പിനായുള്ള ഷോട്ട്കട്ട് കണ്ടെത്തേണ്ടതുണ്ട്.\nനിങ്ങൾക്ക് വ്യത്യസ്ത വാട്ട്സ്ആപ്പ് വിജറ്റുകൾ ലഭിക്കും. നിങ്ങൾ ‘4: 1 വാട്ട്സ്ആപ്പ് വിജറ്റ് ടാപ്പുചെയ്യുക.\nആ വിജറ്റ് ഞെക്കിപിടിച്ചു ഹോം സ്‌ക്രീനുകളിലൊന്നിൽ ഇടുക. ഇത് നിങ്ങളുടെ സ്‌ക്രീനിൽ ചേർത്ത ശേഷം, തുറക്കാൻ വിജറ്റിൽ ദീർഘനേരം അമർത്താം.\nഇനി വാട്ട്സ്ആപ്പ് ചാറ്റ് തുറക്കാതെ തന്നെ സന്ദേശങ്ങൾ വായിക്കാനാകും. പഴയ (വായിക്കാത്ത) എല്ലാ സന്ദേശങ്ങളും ഈ വിധത്തിൽ വായിക്കാനാകും. ഏതെങ്കിലും ചാറ്റുകളിൽ (വിജറ്റിൽ) ടാപ്പുചെയ്യുകയാണെങ്കിൽ, വാട്ട്സ്ആപ്പ് ആ ചാറ്റ് തുറക്കുകയും സന്ദേശങ്ങൾ വായിച്ചതായി അയച്ചയാൾ മനസ്സിലാക്കുകയും ചെയ്യും.\nഇത് ആൻഡ്രോയിഡ് ഫോണിൽ ലഭ്യമാണ്. എല്ലാ സ്മാർട്ട്ഫോണുകളിലും വിജറ്റുകൾ ലഭ്യമാണ്, പ്രക്രിയ സമാനവുമാണ്. ഈ ഓപ്ഷൻ കണ്ടെത്താൻ ഉപയോക്താക്കൾ അൽപ്പം ആഴത്തിൽ ശ്രമിക്കണമെന്നു മാത്രം. സാംസങ് ഉപയോക്താക്കൾ ആദ്യം വാട്ട്സ്ആപ്പ് വിജറ്റിൽ ടാപ്പുചെയ്ത് വലത്തേക്ക് സൈ്വപ്പ് ചെയ്യണം. അതിനുശേഷം, രണ്ടാമത്തെ സ്ലൈഡിൽ ടാപ്പുചെയ്യുക. തുടർന്ന് ആഡ് ബട്ടണിൽ ടാപ്പുചെയ്യേണ്ടതുണ്ട്. അപ്പോൾ വിജറ്റ് സ്‌ക്രീനിൽ ദൃശ്യമാകും.


റാങ്ക് ജേതാവിനെ നാഷണൽ വിമൻസ് ഫ്രണ്ട് അനുമോദിച്ചു\nFri May 20 2022 04:01:54 GMT+0530 (India Standard Time)\nചടങ്ങിൽ നാഷണൽ വിമൻസ് ഫ്രണ്ട് തിരൂർ ഡിവിഷൻ പ്രസിഡന്റ് ജുമി മുസ്തഫ പങ്കെടുത്തു.\nBY ABH27 Oct 2020 1:44 AM GMT\nABH27 Oct 2020 1:44 AM GMT\nമലപ്പുറം: ആൾ ഇന്ത്യ ഇൻസ്റ്റിറ്റ്യുട്ട് ഓഫ് സ്പീച് ആൻഡ് ഹിയറിങ് പ്രവേശന പരീക്ഷയിൽ രണ്ടാം റാങ്കും ഒബിസി യിൽ ഒന്നാം റാങ്കും നേടിയ തിരൂർ നടുവിലങ്ങാടി സ്വദേശി മുണ്ടേക്കാട്ട് ഷബ്നിയ ഷെരീഫിനെ നാഷണൽ വിമൻസ് ഫ്രണ്ട് മലപ്പുറം വെസ്റ്റ് ജില്ലാ കമ്മിറ്റി അഭിനന്ദിച്ചു. എൻഡബ്ലുഎഫ് മലപ്പുറം വെസ്റ്റ് ജില്ലാ സെക്രെട്ടറി ഷെമീറ ടീച്ചർ മൊമന്റോ നൽകി.\nചടങ്ങിൽ നാഷണൽ വിമൻസ് ഫ്രണ്ട് തിരൂർ ഡിവിഷൻ പ്രസിഡന്റ് ജുമി മുസ്തഫ പങ്കെടുത്തു. ഈ വർഷം നടന്ന ജിപ്മർ ആൾ ഇന്ത്യ അലൈഡ് എൻട്രൻസ് എക്സാമിലെ ഇരുപത്തിമൂന്നാം റാങ്കുകാരി കൂടിയാണ് ഷബ്നിയ. കെഎസ്ഇബി അസി. എൻജിനിയർ ഷെരീഫിന്റെയും, വള്ളിക്കാഞ്ഞിരം സ്വദേശിനി ഷെരീഫയുടെയും മൂന്നാമത്തെ മകളാണ്.


ചില ബഹിരാകാശ ചിന്തകൾ – LUCA\nഒക്ടോബർ4മുതൽ 10 വരെ ലോക ബഹിരാകാശ വാരമായി ആചരിക്കപ്പെടുന്നു. 2000 ൽ ആണ് ഈ വാരാചരണം ആരംഭിച്ചത്. അതിന്റെ തലേവർഷം ഐക്യരാഷ്ട്രസഭ ഇതുസംബന്ധിച്ച തീരുമാനം എടുത്തു. ബഹിരാകാശ ഗവേഷണ വിവരങ്ങളെ പൊതുജനങ്ങളുടെ അറിവിലേക്ക് എത്തിക്കുക, ബഹിരാകാശ ഗവേഷണം കൊണ്ടുള്ള നേട്ടങ്ങളെപ്പറ്റി ജനങ്ങളെ ബോധവൽക്കരിക്കുക, സുസ്ഥിരമായ സാമ്പത്തിക വികസനത്തിന് ഉതകുന്ന വിധത്തിലുള്ള ബഹിരാകാശ ഗവേഷണ പദ്ധതികളെ പ്രോത്സാഹിപ്പിക്കുക എന്നിവയാണ് ബഹിരാകാശ വാരാചരണത്തിലൂടെ ലക്ഷ്യമിടുന്നത്.\nഭാരതത്തിലെ ബഹിരാകാശ ഗവേഷണ സ്ഥാപനമായ ഇസ്റോ (ISRO) യും വാരാചരണത്തിന് ഏറെ പ്രാധാന്യം നൽകുന്നുണ്ട്. ഇസ്റോയുടെ പരിപാടികളിലെ ഒരു മുഖ്യ ഇനം വിദ്യാഭ്യാസ സ്ഥാപനങ്ങൾക്ക് വേണ്ടി ബഹിരാകാശ ഗവേഷണ സംരംഭങ്ങളെ പരിചയപ്പെടുത്തുന്ന അവതരണങ്ങളാണ്. ബഹിരാകാശ ഗവേഷണത്തിനായി പണം മുടക്കുന്നത് നഷ്ടമല്ല, അതിലൂടെ ഒത്തിരി ഒത്തിരി നേട്ടങ്ങൾ കൈവരിക്കാൻ ആവുന്നുണ്ട് എന്ന് ജനങ്ങളെ ബോധ്യപ്പെടുത്തിക്കൊണ്ട് ഈ രംഗത്ത് നടക്കുന്ന എല്ലാ പ്രവർത്തനങ്ങൾക്കും (ആവശ്യം ഉള്ളതാണോ എന്ന് ചിന്തിക്കാതെ തന്നെ) കഴിയുന്നത്ര ജനപിന്തുണ നേടാൻ ആവശ്യമായ പശ്ചാത്തലം ഒരുക്കുക എന്നൊരു ലക്ഷ്യവും നമുക്ക് ഉള്ളതായാണ് എന്റെ ബോധ്യം.\nബഹിരാകാശ ഗവേഷണ സംബന്ധിയായ ഒരു ലേഖനം ലൂക്കയിൽ എഴുതാമോ എന്ന് ജി സാജൻ ചോദിച്ചപ്പോൾ എന്റെ ചില അനുഭവങ്ങൾ പങ്കു വച്ചാലോ എന്ന് ആലോചിച്ചു. മറ്റു തിരക്കുകൾക്കിടയിൽ അധികം സമയം ചെലവിടാതെ സാധിക്കാം എന്നതാണ് ഞാൻ കാണുന്ന ഒരു നേട്ടം.\n34 വർഷം ബഹിരാകാശ ഗവേഷണ രംഗത്ത് ജോലി എടുത്തതാണല്ലോ. ഏറെ തൃപ്തിയോടെ ആണ് ആ രംഗത്തോട് വിട പറഞ്ഞത്. (ആരോഗ്യപരമായ കാരണങ്ങളാൽ 2005 മേയിൽ സ്വയം വിരമിക്കുകയായിരുന്നു). മധുരിക്കുന്നതും കയ്ക്കുന്നതും ആയ ഒട്ടേറെ അനുഭവങ്ങൾ ഉണ്ട്. മധുരമുള്ള ഏതാനും ഓർമ്മകൾ പങ്കുവയ്ക്കാം.\nഎഴുപതുകളിലെ ഒരു കാര്യം ആദ്യം പറയാം. അന്നൊക്കെ ബുധനാഴ്ച തോറും വൈകുന്നേരം അഞ്ചുമണിയോട് അടുത്ത് തുമ്പയിൽ നിന്ന് M100 എന്ന ചെറിയൊരു റോക്കറ്റ് വിക്ഷേപിക്കുമായിരുന്നു. റഷ്യൻ റോക്കറ്റാണ്. ഏറെക്കുറെ ഒരേ സമയത്ത് ലോകത്തെ 12 സ്ഥലങ്ങളിൽനിന്ന് സമാനമായ വിക്ഷേപണം ഉണ്ടായിരുന്നു. കാലാവസ്ഥയിലെ ദീർഘകാല പ്രവണതകളെ വിലയിരുത്തുന്നതിന് ആവശ്യമായ ചില വിവരങ്ങൾ ശേഖരിക്കുക എന്നതായിരുന്നു ലക്ഷ്യം. എല്ലാ വിക്ഷേപണങ്ങളിലൂടെയും ശേഖരിക്കുന്ന വിവരങ്ങൾ ഒരു കേന്ദ്രത്തിലേക്ക് അയക്കുകയും അവിടെ വിശകലനവും അപഗ്രഥനവും നടത്തുകയുമായിരുന്നു. ഈ വിഷയത്തിൽ ഗവേഷണ താല്പര്യമുള്ള ആർക്കും അവിടെ നിന്ന് വിവരങ്ങൾ ലഭിക്കും. ഞാൻ ഇവിടെ പറയാൻ ഉദ്ദേശിക്കുന്നത് അത്തരം വിശദാംശങ്ങൾ അല്ല, ബഹിരാകാശ വാരാചരണം എന്ന പേരിൽ അല്ല എങ്കിലും അന്നും നമ്മൾ സമാനമായ ഒരു പ്രവർത്തനം നടത്തിയിരുന്നു എന്ന കാര്യമാണ്.\nബുധനാഴ്ച ദിവസം തുമ്പയിലേക്കും അനുബന്ധ സ്ഥാപനങ്ങളിലേക്കും പൊതുജനങ്ങൾക്ക് പ്രവേശനാനുമതി നൽകിയിരുന്നു. സന്ദർശകരുടെ പേരും മറ്റു വിവരങ്ങളും രേഖപ്പെടുത്തി മുൻകൂറായി അപേക്ഷിക്കണം എന്നുമാത്രം. എത്ര പേർ, എവിടെ നിന്നൊക്കെ എത്തുന്നു എന്ന വിവരത്തെ അടിസ്ഥാനമാക്കി അവരെ കാമ്പസിനുള്ളിൽ അനുവദിക്കപ്പെട്ട ഇടങ്ങളിൽ കൊണ്ടുനടന്നു കാണിച്ച് കാര്യങ്ങൾ വിശദീകരിച്ചു കൊടുക്കുവാനായി എൻജിനീയർമാരുടെ പല സംഘങ്ങളെ ചുമതലപ്പെടുത്തുന്ന രീതിയും ഉണ്ടായിരുന്നു.\nസുഹൃത്തായ ചിത്രഭാനുവും ഞാനും ഒരു സംഘമായിരുന്നു. ചിത്രഭാനു വായുഗതിക എൻജിനീയറായിരുന്നു. എന്നെക്കാൾ നാലുവർഷത്തോളം സീനിയറായ ചിത്രഭാനുവാണ് സന്ദർശകരോട് അധികവും സംസാരിക്കുക. എന്തിനാണ് ഈ റോക്കറ്റ് വിക്ഷേപണവും മറ്റും എന്ന് പലരും ചോദിക്കും. അന്നന്നത്തെ അപ്പത്തിനല്ല റോക്കറ്റ് വിക്ഷേപിക്കുന്നത് എന്നാണ് ചിത്രഭാനു പറഞ്ഞു തുടങ്ങുക. ഭാവിയിൽ വിവിധങ്ങളായ എന്തെല്ലാം നേട്ടങ്ങൾ ഉണ്ടായേക്കാം എന്നതിനെ പറ്റി ഒരു ലഘു വിവരണം നൽകാനുള്ള ഒരു കുഞ്ഞൻ ആമുഖമായിരുന്നു ആ വാക്യം. ചിത്രഭാനുവിന്റെ ആ സംഭാഷണം എനിക്കൊരിക്കലും മറക്കാനാവില്ല.\nചിത്രഭാനുവിലൂടെ ഉണ്ടായ മറ്റൊരു അനുഭവം കൂടി ആനുഷംഗികമായി പറയട്ടെ. 1974 ആണെന്നു തോന്നുന്നു. തിരുവനന്തപുരത്തെ ഒറ്റശേഖരമംഗലത്തുള്ള ഒരു സ്കൂളിൽ കേരള ശാസ്ത്രസാഹിത്യ പരിഷത്തിന്റെ ക്ലാസെടുക്കാനായി പോയി. ചിത്രഭാനുവിനെയും ഒപ്പം കൂട്ടി. (കൂടെ ജോലി ചെയ്തിരുന്നവരെക്കൊണ്ട് ക്ലാസ് എടുപ്പിക്കുന്നതും എഴുതിക്കുന്നതും ഒക്കെ എനിക്ക് ശീലമായിരുന്നു). ചിത്രഭാനു ഏതാണ്ട് 20 മിനിറ്റും ഞാൻ മുക്കാൽ മണിക്കൂറും അവിടെ സംസാരിച്ചു. അതുകഴിഞ്ഞ് അരമണിക്കൂറിലധികം സംശയങ്ങൾക്കു മറുപടി പറഞ്ഞു. മടങ്ങിപ്പോരുന്ന വഴി ചിത്രഭാനുവിന്റെ ഒരു കമന്റ് : ശ്രദ്ധിച്ചോ, അവർ ചോദിച്ചതെല്ലാം പണിക്കരോട്. എന്നോടൊന്നും ചോദിച്ചില്ല. എന്താ കാരണം എന്ന് അറിയാമോ?\nചിത്രഭാനുവിന് എന്നെക്കാൾ ഉയരമുണ്ട് ആ മുഖത്തേക്ക് തല ഉയർത്തി നോക്കി ഞാൻ പറഞ്ഞു: ചിത്രഭാനു പറഞ്ഞതെല്ലാം അവർക്ക് മനസ്സിലായി കാണും, ഞാൻ പറഞ്ഞതാവട്ടെ പലതും അവർക്ക് മനസ്സിലായി കാണില്ല.\nഉടൻ വന്നു ചിത്രഭാനുവിൻറെ തമാശ നിറഞ്ഞ തിരുത്തൽ. ഏയ് അല്ല, എന്റെ കല്യാണം കഴിഞ്ഞതായി അവർ അറിഞ്ഞിരിക്കുന്നു. ഇങ്ങ് തെക്കുള്ളവർ അങ്ങനെയാണ്. ഇവർക്ക് അവിവാഹിതരോടാണ് മമത. (തൃശ്ശൂർകാരനാണ് ചിത്രഭാനു. അദ്ദേഹം അധികനാൾ ഇസ്റോയിൽ തുടർന്നില്ല വിദേശത്ത് എവിടെയോ ജോലി നേടി).\nമറ്റ് രണ്ട് അനുഭവങ്ങൾ കൂടി പറയാം. ഒന്ന് തുമ്പ സന്ദർശനവുമായി ബന്ധപ്പെട്ടത് തന്നെ. നമുക്ക് വേണ്ടപ്പെട്ടവർക്ക് ബുധനാഴ്ചകളിൽ അല്ലാതെയും സന്ദർശനാനുമതി നേടിക്കൊടുക്കാൻ ആവുമായിരുന്നു. അവരെ കൊണ്ടുനടക്കേണ്ട ചുമതല ഏൽക്കണം എന്നുമാത്രം. അങ്ങനെ പി.റ്റി.ബി, ആർ.ഗോപാലകൃഷ്ണൻ നായർ (പരിഷത്ത് സെക്രട്ടറിയായിരുന്നു. ശ്രീ. എം.എൻ മന്ത്രിയായിരുന്നപ്പോൾ അദ്ദേഹത്തിന്റെ സെക്രട്ടറിയും.), തുടങ്ങി നാലോ അഞ്ചോ പേരെ ഒരു ദിവസം കൊണ്ടു പോയി. തുമ്പ സന്ദർശനം കഴിഞ്ഞ് ഞങ്ങൾ ശ്രീകാര്യത്ത് ഉള്ള കിഴങ്ങുവർഗ ഗവേഷണ കേന്ദ്രം സന്ദർശിച്ചു. അവിടുത്തെ മുതിർന്ന ശാസ്ത്രജ്ഞനായ സദാശിവൻ നായർ ഒരുക്കങ്ങളെല്ലാം നടത്തിയിരുന്നു. കപ്പയിലത്തോരൻ ഉൾപ്പെടെ അന്നോളം കഴിച്ചിട്ടില്ലാത്ത സ്വാദിഷ്ടമായ ചില വിഭവങ്ങൾ ഞങ്ങൾക്കായി അവർ തയ്യാറാക്കി വിളമ്പി. മരച്ചീനിയെ ബാധിക്കാറുള്ള ഒരിനം മഞ്ഞ രോഗം തടയാൻ കഴിവുള്ള പുതിയൊരു സങ്കരയിനം കപ്പയുടെ ഇല ആയിരുന്നു തോരന് ഉപയോഗിച്ചത്. റബ്ബറുമായി ചേർത്താണ് ആ സങ്കരയിനം സൃഷ്ടിച്ചത്.\nഅവിടെനിന്ന് മടങ്ങിയെത്തി അന്നുതന്നെ റോക്കറ്റ് വിക്ഷേപണ കേന്ദ്രവും കിഴങ്ങു ഗവേഷണവും എന്നൊരു ലേഖനം ശാസ്ത്രകേരളത്തിലേക്കായി പി.റ്റി.ബി. എഴുതി. അക്കാലത്തെ ശാസ്ത്ര കേരളത്തിൽ അത് വായിക്കാം.\nഇതിനേക്കാളൊക്കെ ഗൗരവസ്വഭാവമുള്ള ഒരു ഓർമ്മ കൂടി പങ്കു വച്ചിട്ട് ഈ കുറിപ്പ് അവസാനിപ്പിക്കാം.\nപിഎസ്എൽവി സി 11 ചന്ദ്രയാൻ -1 വഹിക്കുന്നു. കടപ്പാട്: wikipedia\nരംഗം – ചന്ദ്രയാൻ പ്രോജക്റ്റിനെ സംബന്ധിച്ച ആദ്യത്തെ അവതരണം. അടുത്ത പഞ്ചവത്സര പദ്ധതിയിൽ ഉൾപ്പെടുത്തണോ ഈ പദ്ധതി എന്ന് ചർച്ച ചെയ്തു തീരുമാനിക്കാനാണ്. അന്ന് വി.എസ്.എസ്.സി യുടെ ഡിറക്ടറായിരുന്ന ശ്രീ. ജി മാധവൻ നായരായിരുന്നു അവതാരകൻ. (പിന്നീട് അദ്ദേഹം ഇസ്റോയുടെ ചരിത്രത്തിലെ ഏറ്റവും മികച്ച ചെയർമാനായി). വിവിധ വകുപ്പ് തലവന്മാരുടെ യോഗമാണ്. ഡിറക്ടർ ആണ് അധ്യക്ഷൻ. 45 പേർ അംഗങ്ങളായി സന്നിഹിതരാണ്. ഡിറക്ടർ പറഞ്ഞതിന് പൂർണ്ണമായും അനുകൂലിച്ചുകൊണ്ട് 44 പേരും സംസാരിച്ചു, ഞാൻ മാത്രം എതിർത്തു. ഞാൻ പറഞ്ഞ വാദത്തെ ഇങ്ങനെ സംഗ്രഹിക്കാം. പൊതുജനങ്ങളിൽ നിന്ന് ഈടാക്കുന്ന നികുതിപ്പണമാണ് നാം ചെലവാക്കുന്നത്. അത് കുറേശ്ശെയായെങ്കിലും മടക്കി നൽകാനുള്ള ശ്രമത്തിനാണ് മുൻഗണന നൽകേണ്ടത്. മറ്റു രാജ്യക്കാരുടെ ഉപഗ്രഹവിക്ഷേപണങ്ങൾ ഏറ്റെടുത്ത് അതിലൂടെ പണം സമ്പാദിക്കാൻ ലക്ഷ്യമിടണം. അങ്ങനെ നേടുന്നതിന്റെ ചെറിയൊരു ഭാഗം മാത്രമേ ഇതുപോലെയുള്ള പ്രൊജക്ടുകൾക്കായി ചെലവിടാവൂ.\n45 പേരിൽ ഒരാൾ മാത്രം എതിർത്തിട്ട് കാര്യമില്ലല്ലോ. മറ്റു കേമൻമാരെക്കാൾ ഒക്കെ ചെലവു കുറച്ച് ചന്ദ്രയാൻ നടപ്പാക്കാൻ നമുക്ക് സാധിച്ചെന്നു ജനങ്ങളെ ബോധ്യപ്പെടുത്താനായില്ലെ, പിന്നെന്തു വേണം!\nചാന്ദ്ര പര്യവേഷണവും അന്യഗ്രഹ പര്യവേഷണങ്ങളും മറ്റും നാം തനിച്ച് ചെയ്യുന്നതിനോടും അത്തരം മത്സരങ്ങളിൽ ഏർപ്പെട്ടു നാം മുൻപന്തിയിലാണെന്ന് വരുത്തിത്തീർക്കാൻ ശ്രമിക്കുന്നതിനോടും ഇന്നും എനിക്ക് യോജിപ്പില്ല. പല രാഷ്ട്രങ്ങൾ കാര്യമായി സഹകരിച്ച് വേണം ഇത്തരം പ്രോജക്ടുകൾ നടപ്പിലാക്കാൻ. മത്സരമല്ല സഹകരണമാണ് സാങ്കേതികരംഗത്തായാലും അല്ലെങ്കിലും സാംസ്കാരിക ഉന്നതിയുടെ നല്ലൊരു അടയാളം.\nspace week, space week 2021\nOne thought on “ചില ബഹിരാകാശ ചിന്തകൾ”\nDAMODARAN A V


കോവിഡ് ലക്ഷണങ്ങള് നീണ്ടാൽ ക്ഷയപരിശോധന: നിർദേശവുമായി ആരോഗ്യവകുപ്പ് – E-Today Malayalam\nHome\tഇന്ത്യ\tകോവിഡ് ലക്ഷണങ്ങള് നീണ്ടാൽ ക്ഷയപരിശോധന: നിർദേശവുമായി ആരോഗ്യവകുപ്പ്\nകോവിഡ് ലക്ഷണങ്ങള് നീണ്ടു നില്ക്കുന്നവര്‍ക്ക് ക്ഷയരോഗപരിശോധനകൂടി നടത്താന് ആരോഗ്യവകുപ്പ് നിര്‍ദേശം. പ്രതിരോധശേഷിക്കുറവുള്ള പനിബാധിതരേയും ശ്വാസകോശ രോഗികളേയും പരിശോധിക്കണം. ക്ഷയരോഗികള്‍ക്ക് ലക്ഷണങ്ങള് തുടര്‍ന്നാല് കോവിഡ് പരിശോധന നടത്താനും നിര്‍ദേശം നല്കി.\nകോവിഡിനും ക്ഷയരോഗത്തിനും ഏറെക്കുറെ സമാന ലക്ഷണങ്ങളാണ്. അതുകൊണ്ടുതന്നെ പനിയോ ശ്വസകോശപ്രശ്നങ്ങളോ ഉളളവര്‍ക്ക് കോവിഡ് പരിശോധനയില് നെഗററീവാണെങ്കിലും 14 ദിവസത്തില് കൂടുതല് ലക്ഷണങ്ങള് തുടര്‍ന്നാല് ക്ഷയരോഗപരിശോധന നടത്തണമെന്നാണ് ആരോഗ്യവകുപ്പിന്റെ നിര്‍ദേശം. പുകവലിക്കാരോ, ക്ഷയരോഗികളുമായി സമ്പര്‍ക്കമോ, 65 നുമേല് പ്രായമോ, പ്രതിരോധ ശേഷിക്കുറവോ ഉള്ള പനിബാധിതരെയും ശ്വാസകോശ രോഗികളെയും ക്ഷയരോഗ പരിശോധനയ്ക്കുകൂടി വിധേയരാക്കണം. രണ്ടാഴ്ചയില് കൂടുതല് നീണ്ടുനില്‍ക്കുന്ന പനിയോ ചുമയോ കണ്ടാലും പരിശോധിക്കണം. നെഞ്ചിന്റെ എക്‌സ്‌റേയില് രോഗലക്ഷണമുണ്ടെങ്കിലും ഭാരക്കുറവ് അനുഭവപ്പെട്ടാലും ക്ഷയരോഗ നിര്‍ണയം നടത്തണം.\nചികില്‍സയ്ക്കെത്തുന്ന കേന്ദ്രത്തില് തന്നെ സാംപിള് ശേഖരിക്കണം. ക്ഷയരോഗികള്‍ക്കും രോഗം ഭേദമായവര്‍ക്കും പനി, ചുമ, തൊണ്ടവേദന, രുചിയില്ലായ്മ തുടങ്ങിയ ലക്ഷണങ്ങള് അനുഭവപ്പെട്ടാല് കോവിഡ് പരിശോധന നടത്താനും ആരോഗ്യവകുപ്പ് തീരുമാനിച്ചു.\nഇന്തോ- ജപ്പാൻ ബന്ധം പുതിയ തലത്തിലേക്ക്; സൈനിക താവളങ്ങള്...\nതാൻ ബിജെപിയിൽ തന്നെയെന്നു ജ്യോതിരാദിത്യ സിന്ധ്യ


'നല്ല' ഭീകരതയില്ല; പാക്കിസ്ഥാനോട് മാധ്യമങ്ങള് :: Janmabhumi Daily\nWednesday 26 October 2016 9:36 pm IST\nന്യൂദല്‍ഹി: ഭീകരതക്കെതിരേയുള്ള പ്രവര്‍ത്തനത്തില്, പാക്കിസ്ഥാനെ വിമര്‍ശിച്ച് പാക്ക് മാധ്യമങ്ങള്. ഒന്നുകില് എല്ലാ ഭീകരതയ്‌ക്കെതിരെയും പോരാടുക, അല്ലെങ്കില് പോരാട്ടം പൂര്‍ണ്ണമായി നിര്‍ത്തുക. നല്ല ഭീകരതയും ചീത്ത ഭീകരതയും ഇല്ല, ദ് എക്‌സ്പ്രസ് ട്രിബ്യൂണ് മുഖപ്രസംഗത്തില് വിമര്‍ശിച്ചു. ക്വറ്റയില് സംഭവിച്ചത് മൗലികമായ നയപരാജയമായിരുനെന്നും പത്രം വിമര്‍ശിച്ചു. കഴിഞ്ഞ ദിവസം, സര്‍ക്കാരിനേയും സൈന്യത്തേയും അനുകൂലിക്കുന്ന ദ നേഷന് പത്രം, ജയ്‌ഷെ മുഹമ്മദ് തലവന് മുഹമ്മദ് മസൂദ് അസറിനെപ്പോലുള്ളവര്‍ക്കെതിരേ സര്‍ക്കാര് എന്തുകൊണ്ടു നടപടിയെടുക്കുന്നില്ലെന്ന് ചോദിച്ചിരുന്നു. ദ് ഡോണ് പത്രം, സര്‍വകക്ഷിയോഗത്തില് സൈന്യമേധാവിക്കും ഐഎസ്‌ഐക്കും സര്‍ക്കാരിനും എതിരേ വിമര്‍ശനവും വാഗ്വാദവും ഉണ്ടായ വാര്‍ത്ത റിപ്പോര്‍ട്ടു ചെയ്തിരുന്നു. ഭീകരത വേരോടെ ഇല്ലാതാക്കാനാവില്ലായിരിക്കാം. എന്നാല്, കൂടുതല് കാര്യക്ഷമമായി പ്രവര്‍ത്തിച്ചാല്, പാക്കിസ്ഥാനിലെ നിലവിലുള്ള സ്ഥിതിയില് മാറ്റമുണ്ടാക്കാം, ട്രിബ്യൂണ് എഴുതുന്നു.\nപാക്കിസ്ഥാനോട് മാപ്പ് പറയില്ല - അമേരിക്ക\nആഭ്യന്തരകാര്യങ്ങളില് ഇടപെടേണ്ടെന്ന് പാക്കിസ്ഥാനോട് ഭാരതം\nതിരിച്ചടിക്കാന് മടിക്കില്ലെന്ന് പാക്കിസ്ഥാനോട് ഇന്ത്യ


Sidharth Shukla death| ബിഗ് ബോസ് വിജയി സിദ്ധാർത്ഥ് ശുക്ലയുടെ മരണം; ഞെട്ടലിൽ ബോളിവുഡ്| Sidharth Shukla’s tragic death has left celebrities and fans heartbroken – News18 Malayalam\nHome » photogallery » buzz » SIDHARTH SHUKLA S TRAGIC DEATH HAS LEFT CELEBRITIES AND FANS HEARTBROKEN\nSidharth Shukla death| ബിഗ് ബോസ് വിജയി സിദ്ധാർത്ഥ് ശുക്ലയുടെ മരണം; ഞെട്ടലിൽ ബോളിവുഡ്\nകഴിഞ്ഞ ദിവസം രാത്രി മരുന്ന് കഴിച്ച് ഉറങ്ങാൻ കിടന്ന സിദ്ധാർത്ഥ് പിന്നീട് ഉണർന്നില്ല\n| September 02, 2021, 14:14 IST\nബിഗ് ബോസ് വിജയിയും നടനുമായ സിദ്ധാർത്ഥ് ശുക്ലയുടെ അപ്രതീക്ഷിത മരണത്തിന്റെ ഞെട്ടലിലാണ് ഹിന്ദി സിനിമാ ലോകം. ഇന്ന് ഉച്ചയോടെയാണ് സിദ്ധാർത്ഥ് ശുക്ലയുടെ മരണവാർത്ത അറിയുന്നത്.\nഹൃദയാഘാതത്തെ തുടർന്നായിരുന്നു നാൽപ്പതാം വയസ്സിൽ ശുക്ലയുടെ അന്ത്യം. ഹിന്ദി സീരിയലുകളിലൂടെയാണ് താരം അഭിനയലോകത്തേക്ക് കടക്കുന്നത്. 2008 ൽ പുറത്തിറങ്ങിയ ബാബുൽ കാ ആംഗൻ ഛൂട്ടേ നാ ആയിരുന്നു ആദ്യ സീരിയൽ.\nബോളിവുഡിലും സിദ്ധാർത്ഥ് ശുക്ലയുടെ ബന്ധങ്ങൾ വളർന്നിരുന്നു. മിനി സ്ക്രീനിൽ നിന്നും ബിഗ് സ്ക്രീനിലേക്കുള്ള സിദ്ധാർത്ഥ് ശുക്ലയുടെ വളർച്ചയും ഇത് വ്യക്തമാക്കുന്നതാണ്. 2014 ൽ പുറത്തിറങ്ങിയ ആലിയ ഭട്ട്, വരുൺ ധവാൻ എന്നിവർ നായികാനായകന്മാരായ ഹംപ്റ്റി ശർമാ കി ദുൽഹനിയാ എന്ന ചിത്രത്തിൽ സിദ്ധാർത്ഥ് ശ്രദ്ധേയമായ വേഷം ചെയ്തിരുന്നു. സിദ്ധാർത്ഥിന്റെ ആദ്യ ബോളിവുഡ് ചിത്രമായിരുന്നു ഇത്.\nതാരത്തിന്റെ അപ്രതീക്ഷിത മരണത്തിന്റെ ഞെട്ടലിലാണ് ബോളിവുഡ് ലോകവും. ബാലികാ വധു എന്ന സീരിയലിലൂടെയാണ് സിദ്ധാർത്ഥ് കുടുംബ പ്രേക്ഷകരുടെ ഇഷ്ടതാരമാകുന്നത്. ഇതിന് ശേഷം ബിഗ് ബോസ് റിയാലിറ്റി ഷോയിൽ പങ്കെടുത്ത താരം കിരീടവുമായാണ് ഷോയിൽ നിന്ന് തിരിച്ചു വന്നത്. നിരവധി ആരാധകരാണ് ബിഗ് ബോസിലൂടെ സിദ്ധാർത്ഥ് ശുക്ലയ്ക്ക് ലഭിച്ചത്.\nബിഗ് ബോസ് വിജയിയാതോടെ ബോളിവുഡിൽ നിന്നടക്കം താരത്തിന് നിരവധി ഓഫറുകൾ ലഭിച്ചുകൊണ്ടിരിക്കുകയായിരുന്നു. ബിഗ് ബോസിന് ശേഷം ഇതുവരെയില്ലാത്ത തരത്തിൽ ഓഫറുകളും ആരാധകരും ഉണ്ടായതായി താരം തന്നെ വ്യക്തമാക്കിയിരുന്നു. കൂടുതൽ സിനിമകളുടെ ഭാഗമാകാനിരിക്കേയാണ് താരത്തിന്റെ അപ്രതീക്ഷിത വിയോഗം.\nഹൃദയാഘാതത്തെ തുടർന്നാണ് മരണം സംഭവിച്ചതെന്നാണ് മുംബൈ കൂപ്പർ ആശുപത്രി അറിയിച്ചത്. കഴിഞ്ഞ ദിവസം രാത്രി മരുന്ന് കഴിച്ച് ഉറങ്ങാൻ കിടന്ന സിദ്ധാർത്ഥ് പിന്നീട് ഉണർന്നില്ലെന്നും ആശുപത്രിയിൽ എത്തിക്കുമ്പോൾ തന്നെ താരം മരിച്ചിരുന്നതായും ആശുപത്രി അധികൃതർ വ്യക്തമാക്കി. പോസ്റ്റുമോർട്ടം നടപടികൾക്ക് ശേഷമേ കൂടുതൽ വിവരങ്ങൾ ലഭ്യമാകുകയുള്ളൂ.\n"ജലക് ദിഖ്ലാ ജാ 6", "ഫിയർ ഫാക്ടർ: ഖട്രോൺ കെ ഖിലാഡി", "ബിഗ് ബോസ് 13" തുടങ്ങിയ റിയാലിറ്റി ഷോകളിലെ സാന്നിധ്യവും ശ്രദ്ധ നേടിയിരുന്നു.


Not Every 12-Digit Number Is Aadhaar, Says UIDAI. How To Check If Your Aadhaar Is Valid | എല്ലാ 12 അക്ക നമ്പറും ആധാര് അല്ല, നിങ്ങളുടെ ആധാര് നമ്പര് അസാധുവാണോ..? എങ്ങനെ അറിയാം? - Malayalam Oneindia\nUpdated: Mon, Oct 16, 2017, 11:43 [IST]\nആധാര് അല്ലെങ്കില് യുണീക് ഐഡന്റിറ്റി നമ്പര് (യുഐഡി) എന്നത് ഒരു ഇന്ത്യന് പൗരന്റെ ബയോമെട്രിക് വിവരങ്ങള് അടങ്ങിയ രേഖയാണ്. ആധാര് എന്നത് ഇന്ത്യക്കാരുടെ അടിസ്ഥാന തിരിച്ചറിയല് രേഖയായി മാറിയിരിക്കുന്നു. യുണീക് ഐഡന്റിഫിക്കേഷന് അതോറിറ്റി ഓഫ് ഇന്ത്യ (യുഐഡിഎഐ) ആണ് രാജ്യത്ത് ആധാര് കാര്‍ഡുകള് വിതരണം ചെയ്യുന്നത്. ഇതുവരെ യുഐഡിഎഐ 11 കോടിയോളം ആധാര് കാര്‍ഡുകളാണ് വിതരണം ചെയ്തിട്ടുള്ളത്.\nയുഐഡിഎഐയുടെ ഔദ്യോഗിക വെബ്‌സൈറ്റ് വഴി ആധാര് സംബന്ധിച്ച പല സംശയങ്ങളും ദുരീകരിക്കാം. എല്ലാ 12 അക്ക നമ്പറും ആധാര് നമ്പര് അല്ലെന്ന് യുഐഡിഎഐ അറിയിച്ചിരുന്നു. നിങ്ങളുടെ ആധാര് നമ്പര് സാധുവാണോ എന്ന് യുഐഡിഎഐയുടെ ഔദ്യോഗിക വെബ്‌സൈറ്റ് വഴി അറിയാന് സാധിക്കും. താഴെ പറയുന്നവയാണ് ഘട്ടങ്ങള്...\nആധാര് കാര്‍ഡുകള് നല്‍കുന്ന യുണീക് ഐഡന്റിഫിക്കേഷന് അതോറിറ്റിയുടെ വെബ്സൈറ്റായ https://uidai.gov.in തുറക്കുക. അതിനു ശേഷം Aadhaar Services എന്ന ടാബിന് കീഴിലുള്ള Verify Aadhaar numbers എന്ന ഓപ്ഷനില് ക്ലിക്ക് ചെയ്യുക.\nആധാർ നമ്പർ സാധുവാണെങ്കിൽ അടുത്ത പേജിൽ നിങ്ങളുടെ ആധാർ സ്റ്റാറ്റസ് കാണിക്കും. ആധാർ ഉടമസ്ഥനെക്കുറിച്ചുള്ള അടിസ്ഥാന വിവരങ്ങൾ ഈ പേജിൽ കാണാം. ആധാറുമായി ബന്ധിപ്പിച്ചിട്ടുള്ള മൊബൈൽ നമ്പറിന്റെ അവസാന മൂന്ന് അക്കങ്ങളും ഈ പേജിൽ ഉണ്ടാകും.\nനിങ്ങളുടെ ആധാര് നമ്പര് അസാധുവായാല് Verify Aadhaar number എന്നുള്ളതിന്റെ അടുത്ത പേജില് ആധാര് നമ്പര് ഇപ്പോള് പ്രാബല്യത്തിലില്ല എന്ന സന്ദേശം കാണാം.\nആളുകളുടെ ബയോമെട്രിക് വിവരങ്ങള് ഉള്‍പ്പെടെ രേഖപ്പെടുത്തുന്ന തിരിച്ചറിയല് രേഖയാണ് ആധാര് കാര്‍ഡ്. അതുകൊണ്ടു തന്നെ ആധാറില് തട്ടിപ്പുകള്‍ക്കുള്ള സാധ്യത കുറവാണെന്നാണ് വിലയിരുത്തപ്പെടുന്നത്. അതിനാലാണ് ഇന്‍കം ടാക്സ് റിട്ടേണുകള്‍ക്കും സാമ്പത്തിക ഇടപാടുകള്‍ക്കും ആധാര് നിര്‍ബന്ധമാക്കുന്നത്\nപാന് കാര്‍ഡും v\nuidai aadhaar pan card income tax tax ആധാര് പാന് കാര്‍ഡ് ആദായനികുതി നികുതി യുഐഡിഎഐ


Apple Music selects Premam as best Malayalam album of 2015 - Malayalam Filmibeat\nമലയാളത്തിലെ ഏറ്റവും മികച്ച മലയാള ആല്‍ബമായി പ്രേമം\nഅടുത്തിടെ തിയേറ്ററുകളില് തകര്‍ത്തോടിയ ചിത്രമായിരുന്നു അല്‍ഫോന്‍സ് പുത്രന്റെ പ്രേമം. തുടക്കം മുതലേ ചിത്രത്തിലെ പല കാര്യങ്ങളും രഹസ്യമായിരുന്നു. ചിത്രത്തിലെ മനോഹരമായ ആലുവാ പുഴയുടെ തീരത്ത് എന്ന ഗാനം മാത്രമായിരുന്നു പ്രേക്ഷകര്‍ക്ക് പരിചയം. അങ്ങനെ ഏറെ സസ്‌പെന്‍സോടു കൂടിയായിരുന്നു പ്രേമം ചിത്രം തിയേറ്ററില് എത്തുന്നത്.\nഇപ്പോഴിതാ ചിത്രത്തിലെ ഗാനങ്ങള് ആപ്പിള് മ്യൂസികിലെ ഏറ്റവും മികച്ച മലയാള ആല്‍ബമായി തിരഞ്ഞെടുത്തിരിക്കുന്നു. അടുത്തിടെ ഇറങ്ങിയ ഒട്ടേറെ ഗാനങ്ങള് പരിഗണനയില് എടുത്തതിന് ശേഷമാണ് പ്രേമത്തിന് ഈ അംഗീകാരം ലഭിക്കുന്നത്. ശബരീഷ് വര്‍മ്മ, പ്രദീപ് പാലാര് എന്നിവര് ചേര്‍ന്നാണ് ചിത്രത്തിലെ മനോഹരമായ ഗാനങ്ങള് രചിച്ചത്.\nനിവിന് പോളിയെ നായകനാക്കി അല്‍ഫോന്‍സ് പുത്രന് സംവിധാനം ചെയ്ത ചിത്രമാണ് പ്രേമം. 2015ലെ സൂപ്പര്‍ഹിറ്റായ ചിത്രത്തില് അനുപമ പരമേശ്വരന്, സായി പല്ലവി മഡോണ സെബാസ്റ്റിയന് എന്നിവരാണ് നായികമാരുടെ വേഷം അവതരിപ്പിച്ചത്.\nആപ്പിള് മ്യൂസികിലെ ഏറ്റവും മികച്ച മലയാള ആല്‍ബമായി പ്രേമത്തിലെ ഗാനങ്ങള് തിരഞ്ഞെടുത്തു.\nരാജേഷ് മുരുകേശനാണ് ചിത്രത്തിന്റെ സംഗീത സംവിധാനം നിര്‍വ്വഹിച്ചത്.\nശബരീഷ് വര്‍മ്മ, പ്രദീപ് പാലാര് എന്നിവരാണ് ചിത്രത്തിലെ ഗാനങ്ങള് രചിച്ചത്.\nRead more about: malayalam film news malayalam cinema malayalam movie premam song actor nivin pauli director alphonse puthran മലയാളം സിനിമ പ്രേമം നടന് നിവിന് പോളി സംവിധായകന് അല്‍ഫോന്‍സ് പുത്രന്\nApple Music selects Premam as best Malayalam album of 2015.


അഗ്നിപഥ്; പ്രതിഷേധം കനക്കുന്നതിനിടെ വിജ്ഞാപനം പുറപ്പെടുവിച്ച് കരസേന, ആദ്യഘട്ട രജിസ്ട്രേഷന് ജൂലൈ മുതല്\n20 Jun, 2022, 10:02 am\nഅഗ്നിപഥിനെതിരെ രാജ്യവ്യാപക പ്രതിഷേധങ്ങള് തുടരുന്നതിനിടെ ആദ്യഘട്ട റിക്രൂട്ട്മെന്റ് വിജ്ഞാപനം പുറപ്പെടുവിച്ച് കരസേന. റിക്രൂട്ട്മെന്റ് റാലിക്കുള്ള രജിസ്ട്രേഷന് ജൂലൈ മുതല് ആരംഭിക്കുമെന്ന് വിജ്ഞാപനത്തില് സൈന്യം അറിയിച്ചു. മെഡിക്കല് ബ്രാഞ്ചിലെ ടെക്നിക്കല് കേഡര് ഒഴികെ ഇന്ത്യന് സൈന്യത്തിലേക്കുള്ള ഏക പ്രവേശന മാര്‍ഗം അഗ്നിപഥ് മാത്രമാണ്. അഗ്നിവീരന്‍മാര് ഒരു പ്രത്യേക റാങ്കായിരിക്കുമെന്നും വിജ്ഞാപനത്തില് പറയുന്നു.\nആദ്യവര്‍ഷം, മൂന്ന് സേനകളിലേക്കുമായി 45,000 അഗ്നിവീരന്മാരെ നിയമിക്കാനാണ് പദ്ധതി. പ്രതിഷേധങ്ങള് ശക്തമാണെങ്കിലും പദ്ധതിയില് നിന്ന് പിന്നോട്ടില്ലെന്ന നിലപാടിലാണ് കേന്ദ്രം. വീരമൃത്യു വരിക്കുന്ന അഗ്നിവീരന്മാരുടെ കുടുംബത്തിന് ഒരു കോടി രൂപ സഹായം നല്‍കും. സൈനികര്‍ക്ക് നിലവിലുള്ള അപായ സാധ്യതാ ആനുകൂല്യങ്ങള് ഉള്‍പ്പെടെയുള്ളവ അഗ്നിവീരന്‍മാര്‍ക്കും ലഭിക്കും. സേവന വ്യവസ്ഥകളില് വേര്‍തിരിവുണ്ടാകില്ലെന്നും കേന്ദ്രം വ്യക്തമാക്കിയിട്ടുണ്ട്.\nവേതന വ്യവസ്ഥകള് നിലവിലുള്ളതിനെക്കാള് മികച്ചതാണെന്നും സര്‍ക്കാര് അവകാശപ്പെടുന്നു. നാല് വര്‍ഷത്തെ സേവനം പൂര്‍ത്തിയാക്കുന്ന അഗ്നിവീരന്‍മാര്‍ക്ക് പൊലീസ് സേനയില് നിയമനം നല്‍കുമെന്ന് ചില സംസ്ഥാനങ്ങള് അറിയിച്ചിരുന്നു. മറ്റു സംസ്ഥാനങ്ങളോടും ഇക്കാര്യം അഭ്യര്‍ഥിക്കുമെന്ന് സൈനിക കാര്യ അഡീഷണല് സെക്രട്ടറി ലെഫ്. ജനറല് അനില്‍പുരി വ്യക്തമാക്കി. സൈന്യത്തിന്റെ ശരാശരി പ്രായം കുറയ്ക്കണമെന്നത് കാര്‍ഗില് അവലോകന സമിതിയുള്‍പ്പെടെ ആവശ്യപ്പെട്ടിരുന്നെന്ന് ലെഫ്. ജനറല് പുരി പറഞ്ഞു.\nഅഗ്നിപഥിനെതിരെ രാജ്യവ്യാപകമായി നടക്കുന്ന അക്രമങ്ങളില് പൊതുമുതല് നശിപ്പിച്ച പ്രതിഷേധക്കാര്‍ക്ക് പദ്ധതിയിലൂടെ നിയമനമുണ്ടാകില്ലെന്നും ലെഫ്. ജനറല് അനില് പുരി വ്യക്തമാക്കി. നിയമനത്തിനായി അക്രമങ്ങളില് പങ്കെടുത്തില്ലെന്ന് സാക്ഷ്യപ്പെടുത്തുന്ന പ്രതിജ്ഞാ പത്രം ഉദ്യോഗാര്‍ഥികള് നല്‍കണം.


Blasters new jersey: ഇതാ പുതിയ ബ്ലാസ്റ്റേഴ്‌സ്, ജഴ്‌സി ആരാധകര്‍ക്കു മുന്നില് സമര്‍പ്പിച്ചു - Malayalam MyKhel\n» ഐഎസ്എല്: കണ്‍നിറയെ കണ്ടോളൂ... ഇതാ പുതിയ ബ്ലാസ്റ്റേഴ്‌സ്, ജഴ്‌സി പുറത്തിറക്കി\nഐഎസ്എല്: കണ്‍നിറയെ കണ്ടോളൂ... ഇതാ പുതിയ ബ്ലാസ്റ്റേഴ്‌സ്, ജഴ്‌സി പുറത്തിറക്കി\nUpdated: Monday, September 30, 2019, 20:30 [IST]\nkerala blasters team launches jersey for new ISL season\nകൊച്ചി: ഐഎസ്എല്ലിന്റെ ആറാം സീസണിലെ ആരാധകരെ ആവേശം കൊള്ളിക്കാന് പുത്തന് ലുക്കില് കേരള ബ്ലാസ്റ്റേഴ്‌സ് അവതരിച്ചു. ഒക്ടോബറില് ആരംഭിക്കുന്ന ഐഎസ്എല്ലിന്റെ ആറാം സീസണിനുള്ള ജഴ്‌സി ബ്ലാസ്റ്റേഴ്‌സ് പുറത്തിറക്കി. കൊച്ചിയിലെ ലുലുമാളില് നടന്ന ചടങ്ങില് ആരാധകരുടെ ആര്‍പ്പുവിളികള്‍ക്കിടയിലാണ് ടീമിന്റെ ജഴ്‌സി ലോഞ്ചിങ് നടന്നത്. പുതിയ സീസണിലെ ബ്ലാസ്റ്റേഴ്‌സ് ടീമിലെ താരങ്ങളെയും ചടങ്ങില് പരിചയപ്പെടുത്തി.\nപ്രശസ്ത കമന്റേറ്റര് ഷൈജു ദാമോദരനാണ് ബ്ലാസ്റ്റേഴ്‌സ് ടീമിനെ ആരാധകര്‍ക്കു മുന്നില് അവതിപ്പിച്ചത്. ഓരോ താരങ്ങളെയും പേരു വിളിച്ച് പരിചയപ്പെടുത്തിയപ്പോള് കാണികള് ഇളകിമറിഞ്ഞു. മഞ്ഞ ജഴ്‌സിയും നീല നിറത്തിലുള്ള ഷോര്‍ട്‌സുമാണ് അടുത്ത സീസണില് ബ്ലാസ്‌റ്റേഴ്‌സ് ധരിക്കുക. കഴിഞ്ഞ സീസണില് ബ്ലാസ്‌റ്റേഴ്‌സിന്റെ ജഴ്‌സിയും ഷോര്‍ട്‌സും മഞ്ഞയായിരുന്നു. എന്നാല് ഇത്തവണ ഷോര്‍ട്‌സ് നീലയാക്കാന് ടീം മാനേജ്‌മെന്റ് തീരുമാനിക്കുകയായിരുന്നു. ആരാധകരുടെ ഭാഗത്തു നിന്നുള്ള നിരന്തര അഭ്യര്‍ഥനയെ തുടര്‍ന്നായിരുന്നു ഇത്.\nബ്ലാസ്റ്റേഴ്‌സ് ആരാധകര്‍ക്കു വേണ്ടി പ്രത്യേക ജഴ്‌സിയും ഇത്തവണ തയ്യാറാക്കിക്കഴിഞ്ഞു. എന്നും യെല്ലോയെന്ന പ്രിന്റോട് കൂടിയ ജഴ്‌സിയാണ് ആരാധകര്‍ക്കു ലഭിക്കുക. റെയോര്‍ട്‌സ് സ്‌പോര്‍ട്‌സാണ് ബ്ലാസ്‌റ്റേഴ്‌സ് ടീമിന്റെ അടുത്ത സീസണിലേക്കുള്ള ജഴ്‌സി തയ്യാറാക്കിയത്. ഐഎസ്എല്ലിന്റെ പുതിയ സീസണിന് ഒക്ടോബര് 20നാണ് തുടക്കമാവുന്നത്. കൊച്ചിയില് ബ്ലാസ്‌റ്റേഴ്‌സും മുന് ജേതാക്കളായ അത്‌ലറ്റികോ ഡി കൊല്‍ക്കത്തയും തമ്മിലാണ് കന്നിയങ്കം.\nViking Claps 😍😍 @ESchattorie @SandeshJhingan @VirenDsilva @darrencaldeira @KeralaBlasters @IndSuperLeague @sahal_samad @GZuiverloon @MoustaGning pic.twitter.com/FvNhu3pdWz\n— Manjappada (@kbfc_manjappada) September 30, 2019\nഅഭിമാനിക്കാം, കേരള ബ്ലാസ്റ്റേഴ്‌സിന് പുതിയൊരു പൊന്‍തൂവല്\nവിനീതും നര്‍സറെയും വീണ്ടും ബ്ലാസ്‌റ്റേഴ്‌സിലേക്ക്... കൂട്ടത്തില് റാഫിയും, ചെന്നൈക്കു വേണ്ട\nവീണ്ടും വരുന്നു ഐഎസ്എല്... ഇത്തവണയും ബ്ലാസ്‌റ്റേഴ്‌സ്- എടിക്കെ കന്നിയങ്കം, കൊച്ചി കിടുങ്ങും\nബ്ലാസ്റ്റേഴ്‌സ് പ്രതിരോധത്തിന് കരുത്ത് പകരാന് ബ്രസീല് താരമെത്തി\nചണ്ഡീഗഡ് ഫുട്‌ബോള് അക്കാദമിയെ ഞെട്ടിച്ച് കേരള ബ്ലാസ്‌റ്റേഴ്‌സ്;9കളിക്കാരുമായി കരാര്\nബ്ലാസ്‌റ്റേഴ്‌സ് ഗോള്‍മുഖത്ത് മലയാളിക്കരുത്ത്, രഹനേഷ് ഇനി മഞ്ഞപ്പടയ്‌ക്കൊപ്പം\nപുതിയ സീസണിലേക്ക് കരുത്ത് നേടാന് ബ്ലാസ്റ്റേഴ്‌സ്; അടുത്തമാസം യു.എ.ഇ.യിലേക്ക്\nസെനഗല് താരത്തെ ടീമിലെത്തിച്ച് കേരള ബ്ലാസ്റ്റേഴ്‌സ്; മധ്യനിരയില് കരുത്താകും\nമുന് ബ്ലാസ്റ്റേഴ്‌സ് നായകന് ആരോണ് ഹ്യൂസ് ബൂട്ടഴിച്ചു\nമഞ്ഞപ്പട ഒരുങ്ങിത്തന്നെ; നോര്‍ത്ത് ഈസ്റ്റിന്റെ തുറുപ്പുചീട്ടിനെ സ്വന്തമാക്കി കേരള ബ്ലാസ്റ്റേഴ്‌സ്\nഐഎസ്എല്: ബ്ലാസ്‌റ്റേഴ്‌സിന് ഇനി സ്പാനിഷ് കരുത്ത്... മിഡ്ഫീല്‍ഡര് മരിയോ ആര്‍ക്വസ് ടീമില്\nഐഎസ്എല്: അടുത്ത തവണ കപ്പടിക്കുമോ? പുതിയ കോച്ച് ഷറ്റോരി പറയുന്നത്... ലക്ഷ്യം മറ്റൊന്ന്\nബിസിസിഐയെ ഭരിക്കാന് ഗാംഗുലി എത്തുന്നു, പ്രസിഡന്റ് ആയേക്കും; അപ്രതീക്ഷിത നീക്കം\n5 min ago ലോക ചാംപ്യന്‍ഷിപ്പ്: കോലിപ്പടയെ ഇനി തൊടാന് കിട്ടില്ല... എന്തൊരു കുതിപ്പ്, 140 പോയിന്റ് ലീഡ്\n19 min ago നൈജീരിയയോട് സമനില വഴങ്ങി ബ്രസീല്; തിരിച്ചടിയായി നെയ്മറിന് പരിക്ക്\n20 min ago തോളിന് പരിക്ക്; കേശവ് മഹാരാജിന് മൂന്നാം ടെസ്റ്റ് നഷ്ടമാവും\n49 min ago ബിസിസിഐയെ ഭരിക്കാന് ഗാംഗുലി എത്തുന്നു, പ്രസിഡന്റ് ആയേക്കും; അപ്രതീക്ഷിത നീക്കം\nNews ഇന്ത്യയുടെ വളർച്ച നിരക്ക് കുറയുന്നു; ബംഗ്ലാദേശ്, നേപ്പാൾ എന്നീ രാജ്യങ്ങളേക്കാൾ പിന്നിൽ!!\nRead more about: kerala blasters manjappada isl isl 2019 football കേരള ബ്ലാസ്‌റ്റേഴ്‌സ് മഞ്ഞപ്പട ഐഎസ്എല് 2019 ഐഎസ്എല് ഫുട്‌ബോള്\nStory first published: Monday, September 30, 2019, 20:28 [IST]


ലൈഫ് പദ്ധതിയിലെ അഴിമതി, സർക്കാരിന് തിരിച്ചടി കൊടുത്ത് സർക്കാർ - TV Zero News\nവടക്കാഞ്ചേരി ലൈഫ് മിഷന് പദ്ധതിയിലെ ക്രമക്കേടുമായി ബന്ധപ്പെട്ട് ഉയര്‍ന്ന വിവാദങ്ങളില് സി.ബി.ഐ അന്വേഷണം ചോദ്യം ചെയ്ത് ഹര്‍ജി സമര്‍പ്പിച്ച സംസ്ഥാന സര്‍ക്കാരിന് ഹൈക്കോടതിയില് തിരിച്ചടി. ഹര്‍ജിയില് ഇടക്കാല ഉത്തരവിനു വിസമ്മതിച്ച ഹൈക്കോടതി, സി.ബി.ഐ അന്വേഷണം തടയാന് കഴിയില്ലെന്നും അന്വേഷണവുമായി സഹകരിക്കണമെന്നും വ്യക്തമാക്കി. ലൈഫ് മിഷന് സി.ഇ.ഒയോടാണ് ഹൈക്കോടതി നിര്‍ദേശം നല്‍കിയിരിക്കുന്നത്. അടുത്ത മാസം എട്ടിന് ഹര്‍ജി വീണ്ടും പരിഗണിക്കും.\nലൈഫ് മിഷനിലെ സി.ബി.ഐ അന്വേഷണം ചോദ്യം ചെയ്ത് ഇന്നലെയാണ് സര്‍ക്കാര് ഹൈക്കോടതിയെ സമീപിച്ചത്. സര്‍ക്കാരിനു വേണ്ടി സുപ്രീം കോടതി അഭിഭാഷകന് കെ.വി വിശ്വനാഥനാണ് വീഡിയോ കോണ്‍ഫറന്‍സ് വഴി കോടതിയില് ഹാജരായത്. സി.ബി.ഐയ്ക്ക് വേണ്ടി ശാസ്തമംഗലം അജിത് കുമാര് ആണ് ഹാജരായത്. ഇരുവരും തമ്മില് ശക്തമായ വാദപ്രതിവാദമാണ് കോടതിയിലുണ്ടായത്. സര്‍ക്കാരിന്റെ ഹര്‍ജി പരിഗണിക്കുന്ന ആദ്യഘട്ടത്തില് തന്നെ കോടതി നിലപാട് വ്യക്തമാക്കിയിരുന്നു.\nലൈഫ് മിഷന് ജീവനക്കാരെയും യുണിടാക് മേധാവിയേയും സി.ബി.ഐ ചോദ്യം ചെയ്തതോടെ അന്വേഷണത്തിന് തടയിടാന് സര്‍ക്കാര് ശ്രമം നടത്തിയത്. മടിയില് കനമില്ലാത്തവന് ഭയമില്ലെന്ന് പറയുന്ന മുഖ്യമന്ത്രി എന്തിനാണ് ഇപ്പോള് ഭയപ്പെടുന്നതെന്ന് കോണ്‍ഗ്രസ് ആരാഞ്ഞു. സി.ബി.ഐ അന്വേഷണം മുഖ്യമന്ത്രിയിലേക്കും മുഖ്യമന്ത്രിയുടെ ഓഫീസിലേക്കും എത്തുന്നുവെന്ന് കണ്ടതോടെയാണ് സര്‍ക്കാര് ഭയപ്പെടുന്നതെന്ന് ബി.ജെ.പി സംസ്ഥാന അധ്യക്ഷന് കെ.സുരേന്ദ്രന് പറഞ്ഞൂ.\nസംഘപരിവാർ നരധവാന്മാർ ഇനി ഹൈന്ദവർക്കെതിരെയും\nTags: cbi, cpim, Pinarayi Vijayan


എത്ര കറപിടിച്ച എളുപ്പം വെളുപ്പിച്ച് എടുക്കാം..\nHome Articles എത്ര കറപിടിച്ച എളുപ്പം വെളുപ്പിച്ച് എടുക്കാം..\nപല്ലിലെ എല്ലാതരം കറയും മഞ്ഞനിറവും മാറ്റി എടുക്കുന്ന ഒരുഗ്രൻ ഐഡിയ ആയിട്ടാണ് ഇന്ന് ഞങ്ങൾ വന്നിരിക്കുന്നത്. പല്ലിലെ കറയും മഞ്ഞനിറവുമെല്ലാം ഒരുപാട് പേരെ ബുദ്ധിമുട്ടിക്കുന്ന പ്രശ്‌നം ആണ്. പല്ലിലെ മഞ്ഞനിറം മൂലം ബുദ്ധിമുട്ടുന്നവരും ഒരുപാട് പേരുണ്ട്. പുകവലിക്കാരിൽ അധികവും പല്ലിൽ കറ അടിഞ്ഞു കൂടുന്നത് നമ്മൾ കണ്ടിട്ടുണ്ട്. ഇവയ്ക്ക് എല്ലാം പരിഹാരമാണ് ഇന്ന് നമ്മൾ പറഞ്ഞു തരാൻ പോകുന്നത്.\nകല്ലിന്റെ എല്ലാ പ്രശ്നങ്ങൾക്കും പ്രകൃതിദത്തമായ മാര്‍ഗങ്ങള് സ്വീകരിക്കുന്നത് ആണ് നല്ലത്. കാരണം യാതൊരു ദോഷഫലങ്ങളും ഇല്ലാതെ വളരെ സാധാരണമായി ഈ മഞ്ഞനിറവും കറകളും അകറ്റാനായി ഇത് സഹായിക്കും. അതിനായി ഇവിടെ എടുത്തിരിക്കുന്ന തികച്ചും പ്രകൃതിദത്തമായ വിഭവങ്ങളാണ്.\nആദ്യമായി കുറച്ച് ഇഞ്ചി ചതച്ചെടുക്കുക. അതിലേക്ക് ഒരു ചെറുനാരങ്ങ പിഴിഞ്ഞ് ഒഴിക്കുക. കുറച്ച് ഉപ്പ് ചേർക്കുക. ഇവ നന്നായി മിക്സ് ചെയ്തു നമ്മൾ സാധാരണ ബ്രഷ് ഉപയോഗിച്ച് പല്ലു തേക്കുന്നത് പോലെ പല്ലിൽ അപ്ലൈ ചെയ്തു കൊടുക്കുക. ഇങ്ങനെ ആഴ്ചയിൽ രണ്ടു ദിവസം ചെയ്യുന്നത് പല്ല് വെളുക്കുന്നതിനും മഞ്ഞനിറം അകറ്റുന്നതിനും സഹായിക്കും. കൂടുതൽ അറിയാനായി ഈ വീഡിയോ മുഴുവനായും കണ്ടുനോക്കൂ….\nPrevious articleവേനൽക്കാലത്ത് കഴിക്കേണ്ട ചില ആഹാരങ്ങൾ\nNext articleമുടി കൊഴിച്ചിൽ നിർത്താനായി ഒരു കിടിലൻ എണ്ണ..


ഇവിടെ മണ്ണ് പൊന്നാകുന്നു; കൃഷിയോട് താത്പര്യമുള്ളവര്‍ക്ക് പാഠപുസ്തകമാക്കാവുന്ന തോട്ടം | Ernakulam District Agriculture Farm\nOct 9, 2019, 12:44 PM IST\nകൃഷിയോട് താത്പര്യമുള്ളവര്‍ക്ക് ഒരു പാഠപുസ്തകമാണ് ഈ തോട്ടം. പെരിയാറിന്റെ തീരത്തെ ഈ ഹരിതഭൂമി സഞ്ചാരികള്‍ക്കും പ്രിയങ്കരം. തോട്ടത്തിന്റെ കവാടം കടന്ന് മുന്നോട്ടുപോകുമ്പോള് താഴെയായി കൃഷിയൊരുക്കങ്ങള് കാണാം.\nനേര്യമംഗലത്തുള്ള ജില്ലാ കൃഷിത്തോട്ടത്തിൽ ആടുവളർത്തുന്ന തൊഴിലാളികൾ. ഫോട്ടോ: ടി.കെ.പ്രദീപ്‌കുമാർ\nപുതിയകാലത്തിന്റെ ആവശ്യങ്ങള്‍ക്കനുസരിച്ച് നേര്യമംഗലത്തെ എറണാകുളം ജില്ലാ കൃഷിത്തോട്ടം മാറുകയാണ്. കഴിഞ്ഞവര്‍ഷത്തെ പ്രളയം തകര്‍ത്തെറിഞ്ഞ കൃഷിഭൂമിയില് പുതിയ വിളകളുടെ നാമ്പുകള് തഴച്ചുവളരുന്നു. സമഗ്രമായൊരു കൃഷിപ്പാര്‍ക്കിനാണ് ഈ തോട്ടം തയ്യാറെടുക്കുന്നത്. കൃഷിമന്ത്രി വി.എസ്. സുനില്‍കുമാറും കൃഷിവകുപ്പും ജില്ലാ പഞ്ചായത്തും തോട്ടത്തിലെ ജീവനക്കാരും തൊഴിലാളികളും ഒരേമനസ്സോടെ ആ സ്വപ്നത്തിനു പിന്നാലെയാണ്.\nകൃഷിയോട് താത്പര്യമുള്ളവര്‍ക്ക് ഒരു പാഠപുസ്തകമാണ് ഈ തോട്ടം. പെരിയാറിന്റെ തീരത്തെ ഈ ഹരിതഭൂമി സഞ്ചാരികള്‍ക്കും പ്രിയങ്കരം. തോട്ടത്തിന്റെ കവാടം കടന്ന് മുന്നോട്ടുപോകുമ്പോള് താഴെയായി കൃഷിയൊരുക്കങ്ങള് കാണാം. ഒരോദിവസം ചെല്ലുന്തോറും കൃഷിഭൂമിയുടെ വിസ്തൃതി കൂട്ടിക്കൊണ്ടുവരികയാണ്. പണ്ട് കാടായിക്കിടന്ന സ്ഥലങ്ങളിലെല്ലാം പുതിയ വിളകള് കരുത്തോടെ ഉയര്‍ന്നുവരുന്നു.\n79.7 ഹെക്ടറാണ് തോട്ടത്തിന്റെ ആകെ വിസ്തൃതി. അതില് 60 ഹെക്ടറിലും കൃഷിയായിക്കഴിഞ്ഞു. ഫലവൃക്ഷങ്ങളും പച്ചക്കറികളും വിദേശയിനം ചെടികളും പൂച്ചെടികളും ഔഷധസസ്യങ്ങളും കപ്പയും ആടും കോഴിയും താറാവും മീനും മുയലും ഒക്കെ ഇവിടെ വളരുന്നു.\nയന്ത്രംകൊണ്ടുപോലും ഉഴുതുമറിക്കാന് പ്രയാസമുണ്ടായിരുന്ന കല്ലുംപുറത്താണ് കപ്പ വളര്‍ന്നുനില്‍ക്കുന്നത്. അടുത്തുതന്നെ തെങ്ങും പലതരം വാഴകളും. കപ്പത്തണ്ട് അടിഭാഗത്ത് രണ്ടുമൂന്നിടത്ത് വരഞ്ഞശേഷമാണ് മണ്ണില് താഴ്ത്തിവച്ചത്. അത് തൊഴിലാളിയായ ഷാജിയുടെ പരീക്ഷണമായിരുന്നു. വരഞ്ഞഭാഗത്തുകൂടിയെല്ലാം വേരിറങ്ങി മികച്ച വിളവാണ് കിട്ടിയത്.\nപ്രധാന കെട്ടിടത്തോട് ചേര്‍ന്ന ഷെഡ്ഡില്‍നിന്ന് പണിയായുധങ്ങള് ഉണ്ടാക്കുന്നതിന്റെ ഒച്ച കേട്ടു. തോട്ടത്തിനാവശ്യമുള്ള പണിയായുധങ്ങളെല്ലാം ഇവിടത്തെ ആലയിലാണ് ഉണ്ടാക്കുന്നത്. അതിനടുത്ത് ഗ്രാഫ്റ്റിങ്ങിലും ബഡ്ഡിങ്ങിലും മുഴുകിയിരിക്കുന്ന തൊഴിലാളികള്. അത്യുത്പാദനശേഷിയുള്ള തൈകളുണ്ടാക്കി കൃഷിഭവനുകള് വഴിയും മറ്റും വിതരണം ചെയ്യുകയാണ് ചെയ്യുന്നത്.\nതൊട്ടപ്പുറത്താണ് നാടന് പശുക്കളുടെ ആലയം. 'കാസര്‍കോട് കുള്ളന്' 20 എണ്ണമുണ്ട്. ഒരോന്നിനും പേരിട്ടിട്ടുണ്ട്, തൊഴിലാളികള്. പേരുവിളിച്ച് ലാളിച്ചാണ് പരിപാലനം. ഇവയുടെ ചാണകം തോട്ടത്തിന് വളമാകുന്നു. ചാണകവും ഗോമൂത്രവും വേപ്പിന്‍കുരു പൊടിച്ചതും മുരിങ്ങക്കായുടെ പൊടി ചേര്‍ത്ത് വളവും നിര്‍മിക്കുന്നു. ആവശ്യക്കാരേറെയാണ് ഈ വളത്തിന്.\nതൊഴുത്തിനടുത്തുതന്നെയാണ് കോഴിക്കൂടുകളും. 'കരിങ്കോഴി' ഉള്‍പ്പെടെ നാന്നൂറോളം കോഴികളുണ്ടിവിടെ. ഇരുന്നൂറോളം താറാവുകളും. തൊഴിലാളികള് ഉണ്ടാക്കിയതും ശാസ്ത്രീയമായി നിര്‍മിച്ചതുമായ രണ്ടുതരം കൂടുകളിലായി ആടുകള്, പലയിനങ്ങളില്‍പ്പെട്ടവ. ഇവിടെ ഉത്പാദിപ്പിക്കുന്ന ആട്ടിന്‍കുട്ടികളെ ആവശ്യക്കാര്‍ക്ക് നല്‍കാന് പദ്ധതിയുണ്ട്. പലയിടത്തും തേനീച്ചപ്പെട്ടികള് സ്ഥാപിച്ചിട്ടുണ്ട്. ബയോഗ്യാസ് പ്ലാന്റുമുണ്ട്. ബയോഗ്യാസ്, തോട്ടത്തിലെ ആവശ്യത്തിനായി ഉപയോഗിക്കുന്നു.\nരണ്ട് ഹെക്ടര് സ്ഥലത്ത് 'ശക്തിശാലി' നെല്‍കൃഷി ചെയ്യാന് പോവുകയാണിപ്പോള്. തോട്ടത്തിലുണ്ടാകുന്ന നാളികേരം ലേലത്തില് നല്‍കുകയായിരുന്നു പതിവ്. അത് മാറ്റി ഇപ്പോള് ഇവിടെത്തന്നെ ഉണക്കി, ആട്ടി, ശുദ്ധമായ വെളിച്ചെണ്ണയുണ്ടാക്കി വില്‍ക്കുന്നു. വലിയ ഡിമാന്‍ഡാണ് അതിന്. വരുമാനം വളരെയധികം കൂടി. 'നീലയമരി' കൊണ്ട് എണ്ണയുണ്ടാക്കിക്കൊടുക്കുകയും ചെയ്യുന്നു. തെങ്ങുകള്‍ക്കിടയില് മഞ്ഞളും കൃഷിചെയ്യുന്നുണ്ട്. കഴിഞ്ഞവര്‍ഷം മഞ്ഞള്‍പ്പൊടിയുണ്ടാക്കി വിറ്റു.\nനഗരത്തിലെയും പരിസരത്തെയും മുഴുവന് മാലിന്യങ്ങളും വന്നടിഞ്ഞിരുന്ന സ്ഥലമായിരുന്നു ഒരിക്കല് ഇവിടം... കാട്ടുപന്നികളുടെ വിഹാരസ്ഥലം. അതിനാല്‍ത്തന്നെ എന്തു നട്ടാലും വിളവെടുക്കാന് കഴിയുമായിരുന്നില്ല. മാലിന്യങ്ങള് നിറഞ്ഞ് ചതുപ്പായിരുന്ന ഒരിടം ഇപ്പോള് മീന്‍കുളമാണ്. കുളത്തില് രണ്ടായിരത്തിലധികം മീന്‍കുഞ്ഞുങ്ങളെ ഇട്ടിട്ടുണ്ട്. കുളത്തിനു മുകളില് താറാവിന്റെ കൂടും തയ്യാറാക്കിയിട്ടുണ്ട്. താറാവിന് തീറ്റകൊടുത്ത് വൈകുന്നേരം കൂട്ടില്‍ക്കയറ്റും. രാവിലെ മുട്ടയെടുത്ത് തുറന്നുവിടും.\nകുളത്തിനരികില്‍നിന്ന് അല്പം മാറി മാതൃവൃക്ഷങ്ങള്. നാരകം പലതരം. ചാമ്പ, പേര, പ്ലാവ് പലതരം കുരുമുളകുവള്ളികള്. ഇവയില്‍നിന്ന് തൈകള് ഉത്പാദിപ്പിച്ച് കൃഷിവകുപ്പു വഴി കൊടുക്കുന്നു. പലതരം പച്ചക്കറിവിത്തുകളും ഉത്പാദിപ്പിക്കുന്നുണ്ട്.\nപ്രളയത്തിനുശേഷം വന്ന എക്കല്‍മണ്ണ് ഒരിടത്ത് നിറഞ്ഞുകിടക്കുന്നുണ്ട്. ഇതില് കളിമണ്ണിന്റെ അംശം കൂടുതലാണ്. അതിനാല്, അത് മണ്ണുമായി ചേര്‍ത്ത് ഗ്രോബാഗിലാക്കി ആവശ്യക്കാര്‍ക്ക് വിതരണം ചെയ്യുന്നു. ഇതിന് നല്ല ഡിമാന്‍ഡുണ്ട്. ഒന്നുരണ്ട് മീറ്റര് പൊക്കത്തിലാണ് മണ്ണ് അടിഞ്ഞുകയറിയിരിക്കുന്നത്. മണ്ണ് നീക്കംചെയ്താണ് നടക്കാന് വഴിയുണ്ടാക്കിയത്.\nപെരിയാറിന്റെ തീരത്തുള്ള ഭാഗത്ത് പച്ചക്കറിയാണ്. ഇപ്പോള് കാട്ടുപന്നി കയറാതിരിക്കാന് വൈദ്യുതവേലിയുണ്ട്. രാത്രി വൈദ്യുതി കടത്തിവിടും. പകല് തൊഴിലാളികള് ഉള്ളതുകൊണ്ട് വലിയ ശല്യമില്ല.\nസഞ്ചാരികളെ ആകര്‍ഷിക്കാന് കഴിയുന്ന അന്തരീക്ഷം. നടന്നോ വാഹനങ്ങളിലോ ചെന്നെത്താവുന്ന റോഡുകള്. മനോഹരമായ നടപ്പാതകള്... കാഴ്ചകള് അനവധി. കൃഷിയോട് താത്പര്യമുള്ളവര്‍ക്ക് ഏറെ ഇഷ്ടമാകും. എല്ലാ സൗകര്യങ്ങളുമുള്ള കാര്‍ഷിക വിനോദസഞ്ചാര കേന്ദ്രമാക്കി ഇവിടം മാറ്റാനാണ് സംസ്ഥാന കൃഷിവകുപ്പും ജില്ലാ പഞ്ചായത്തും പദ്ധതി തയ്യാറാക്കിയിരിക്കുന്നത്.\n'ഫാം ടൂറിസം' ഉള്‍പ്പെടെ വിനോദത്തിനും പ്രദര്‍ശനത്തിനും വിജ്ഞാനവിതരണത്തിനും അടിസ്ഥാനസൗകര്യ വികസനത്തിനുമൊക്കെ പ്രാധാന്യം നല്‍കിക്കൊണ്ടുള്ള 73 കോടി രൂപയുടെ പദ്ധതി.\nജില്ലാ കൃഷിത്തോട്ടത്തിനുള്ളിലെ മീൻവളർത്തൽ കുളം\nപൂര്‍ണമായും ജൈവകൃഷിയാണിവിടെ നടത്തുക. ഉത്പന്നങ്ങള്‍ക്ക് ജൈവ ബ്രാന്‍ഡിങ് ഉണ്ടാകും. ഇപ്പോഴുള്ള തോട്ടം വിപുലീകരിക്കും. തോട്ടത്തിലെത്തുന്ന ആര്‍ക്കും കൃഷിയോടും കാര്‍ഷികവൃത്തിയോടും മമത തോന്നുന്ന തരത്തില് ഇവിടം രൂപപ്പെടുത്തിയെടുക്കുകയാണ് ഉദ്ദേശ്യം.\nറെസ്റ്റോറന്റ്, പാര്‍ക്കിങ് ഏരിയ, ചെക്ഡാമുകള്, പെരിയാറില് ബോട്ട്ജെട്ടി, ജൈവ പച്ചക്കറി വില്‍പ്പനശാലകള്, ഉദ്യാനം. കൃഷിവിജ്ഞാന വിതരണത്തിനുള്ള സൗകര്യം... അങ്ങനെ സമഗ്രമായ സംവിധാനമായിരിക്കും അത്.\nതൊഴിലാളികളുടെ അര്‍പ്പണമനോഭാവമാണ് തോട്ടത്തിന്റെ പുരോഗതിക്ക് പ്രധാന കാരണമെന്ന് സൂപ്രണ്ട് തോമസ് സാമുവല് പറയുന്നു. തോട്ടത്തെ 14 ബ്ലോക്കുകളായി തിരിച്ച്, തൊഴിലാളികളെ ചുമതലപ്പെടുത്തി... ഒരാളെ ലീഡറാക്കി. ഇടയ്ക്ക് വിശ്രമിക്കാന് തൊഴിലാളികള് തങ്ങളുടെ ബ്ലോക്കില് ഷെഡ്ഡുണ്ടാക്കി. അതവര്‍ക്ക് വീടുകള് പോലെയായിരുന്നു. അതിനുചുറ്റും പൂന്തോട്ടം വെച്ചുപിടിപ്പിച്ചു. തൊഴിലില് ഒരോ ബ്ലോക്കും തമ്മില് മത്സരമായി... കൃഷിയില് മികവു കാട്ടാനുള്ള മത്സരം. അത് തോട്ടത്തിനാകെ ഗുണകരമായി.\nContent Highlights: Ernakulam District Agriculture Farm\nകോവിഡ് എന്ന മഹാമാരി ലോകത്തെ നിശ്ചലമാക്കുമ്പോള് അതിനോടുള്ള സമൂഹത്തിന്റെ പ്രതിരോധവും ..


Twenty World Cup, Australia Demolished India,9Wicket, ട്വന്റി20 ലോകകപ്പ് 2012, ഇന്ത്യ, ആസ്‌ത്രേലിയ, | ഓസീസ് ഇന്ത്യയെ നാണം കെടുത്തി - Malayalam Thatscricket Oneindia\nദാറ്റ്സ്ക്രിക്കറ്റ് » മലയാളം » വാര്‍ത്തഓസീസ് ഇന്ത്യയെ നാണം കെടുത്തിPosted by: Shinod\nPublished: Saturday, September 29, 2012, 7:47 [IST]\nകൊളംബോ: ട്വന്റി ലോകകപ്പ് സൂപ്പര് എട്ട് മത്സരത്തില് ആസ്‌ത്രേലിയ ഇന്ത്യയെ നാണംകെടുത്തി. കളി തീരാന് 31 ബോളുകള് അവശേഷിക്കെ ഒമ്പതുവിക്കറ്റിനാണ് കങ്കാരുക്കള് ഇന്ത്യയെ അടിയറവ് പറയിച്ചത്. മൂന്നു വിക്കറ്റുകള് പിഴുതെടുക്കുകയും 42 ബോളില് നിന്ന് ഏഴ് സിക്‌സറിന്റെയും രണ്ടു ഫോറുകളുടെയും അകമ്പടിയോടെ 72 റണ്‍സ് അടിച്ചെടുക്കുകയും ചെയ്ത ഷെയ്ന് വാട്‌സന്റെ മാസ്മരിക പ്രകടനത്തിനു മുന്നില് ഇന്ത്യന് താരങ്ങള് തലകുനിക്കുകയായിരുന്നു.\nടോസ് നേടി ബാറ്റിങ് തിരഞ്ഞെടുത്ത ഇന്ത്യന് നിരയില് ആര്‍ക്കും തന്നെ മെച്ചപ്പെട്ട പ്രകടനം കാഴ്ചവെയ്ക്കാനായില്ല. നിശ്ചിത ഓവര് പൂര്‍ത്തിയാകുമ്പോള് ഏഴ് വിക്കറ്റിന് 140 റണ്‍സ് എന്ന സ്‌കോറിലായിരുന്നു. 30 ബോളില് നിന്ന് 31 റണ്‍സ് നേടിയ ഇര്‍ഫാന് പഥാനും 19 ബോളില് നിന്ന് 26 റണ്‍സ് നേടിയ സുരേഷ് റെയ്‌നയുമാണ് അല്‍പ്പമെങ്കിലും തിളങ്ങിയത്.\nനാലോവറില് 34 റണ്‍സ് വഴങ്ങി ഷെയ്ന് വാട്‌സണ് മൂന്നു വിക്കറ്റും ഇത്ര തന്നെ ഓവറില് 16 റണ്‍സ് വഴങ്ങി കുമിന്‍സ് രണ്ടും വിക്കറ്റും നേടി. 27 റണ്‍സ് വഴങ്ങി സ്റ്റാര്‍ക് ഒരു വിക്കറ്റ് സ്വന്തമാക്കി.\nമറുപടി ബാറ്റിങിനിറങ്ങിയ ഓസീസിനു വേണ്ടി ഷെയ്ന് വാട്‌സണും ഡേവിഡ് വാര്‍ണറും മികച്ച പ്രകടനമാണ് കാഴ്ചവെച്ചത്. ടീം ടോട്ടല് 133ലെത്തി നില്‍ക്കെയാണ് വാട്‌സന്റെ വിക്കറ്റ് വീണത്. യുവരാജ് സിങിന്റെ ബോളില് എംകെ തിവാരിയാണ് വാട്‌സണെ കുടുക്കിയത്. 41 ബോളില് ഏഴ് ഫോറും മൂന്നു സിക്‌സറുമായി ഡേവിഡ് വാര്‍ണര് 63 റണ്‍സാണ് അടിച്ചെടുത്തത്.\nദക്ഷിണാഫ്രിക്കയ്‌ക്കെതിരേയുള്ള മത്സരത്തില് പാകിസ്താന് രണ്ടു വിക്കറ്റിനു വിജയിച്ചു. ടോസ് നേടി ബാറ്റിങ് തുടങ്ങിയ ആഫ്രിക്കന് ടീം ആറുവിക്കറ്റിന് 133 റണ്‍സ് നേടിയപ്പോള് പാകിസ്താന് കളി തീരാന് രണ്ടു ബോളുകള് അവശേഷിക്കവെ എട്ടുവിക്കറ്റ് നഷ്ടത്തില് 136 റണ്‍സ് നേടി. ശനിയാഴ്ച ഇംഗ്ലണ്ട് ന്യൂസിലാന്‍ഡിനെയും ശ്രീലങ്ക വെസ്റ്റ്ഇന്‍ഡീസിനെയും നേരിടും.\nRead more about: twenty20 world cup 2012, australia, pakistan, southafrica, ട്വന്റി20 ലോകകപ്പ് 2012, ഇന്ത്യ, ആസ്‌ത്രേലിയ, പാകിസ്താന്, ദക്ഷിണാഫ്രിക്ക\nEnglish summaryAustralia demolished India by nine wickets and 31 balls to spare in their Super Eights game at the ICC World Twenty20 2012 here on Friday night at the R Premadasa Stadium. Shane Watson's dazzling all-round display handed Indiaahumiliating defeat\nSeptember 29, 2012 ലെ വാര്‍ത്തകള്


രാജസ്ഥാനെതിരെ കൊൽക്കത്തയ്ക്ക് വമ്പൻ ജയം\nഅഞ്ച് കളികളില് നിന്നും നാല് ജയത്തോടെ കൊല്‍ക്കത്ത പോയിന്റ് നിലയില് ഒന്നാം സ്ഥാനത്ത്\n07 Apr, 2019 at 07:42 PM\nനരെയ്ന്-ലിന് എന്നിവരുടെ ബാറ്റിങ്ങ് കരുത്തില് കൊല്‍ക്കത്ത നൈറ്റ് റൈഡേഴ്സിന് എട്ടു വിക്കറ്റിന്റെ കൂറ്റന് ജയം. ഇരുവരും തകര്‍ത്താടിയപ്പോള് 140 റണ്‍സ് വിജയലക്ഷ്യം 13.5 ഓവറില് കൊല്‍ക്കത്ത സ്വന്തമാക്കി. ലിന് 50ഉം നരെയ്ന് 47ഉം റണ്‍സ് എടുത്ത് പുറത്തായി. അവസാന ഓവറുകളിലെ റോബിന് ഉത്തപ്പയുടെ കൂറ്റനടികള് കൊല്‍ക്കത്തയുടെ വിജയം അനായാസമാക്കി.\n9-ാം ഓവറില് നരെയ്നെ ശ്രേയസ് ഗോപാല് പുറത്താക്കുമ്പോള് 25 പന്തില് 47 റണ്‍സെടുത്തിരുന്നു. 91 റണ്‍സിന്റെ ആദ്യ വിക്കറ്റ് കൂട്ടുകെട്ട് നരെയ്നും ലിനും ചേര്‍ന്ന് പടുത്തുയര്‍ത്തി. അര്‍ദ്ധസെഞ്ച്വറി തികച്ച അടുത്ത പന്തില് ലിന്നിനെ (35 പന്തില് 50) ശ്രേയസ് ഗോപാല് പുറത്താക്കി.\nരാജസ്ഥാന് നിരയില് അര്‍ദ്ധസെഞ്ച്വറി തികച്ച സ്മിത്തും (59 പന്തില് 73) 37 റണ്‍സെടുത്ത ബട്ലറും മാത്രമാണ് കാര്യമായ സംഭാവനകള് നല്‍കിയത‍്. അവസാന ഓവറുകളിലെ കൊല്‍ക്കത്തയുടെ കണിശതയാര്‍ന്ന ബൗളിംങ്ങാണ് രാജസ്ഥാനെ 150ല് താഴെ സ്കോറില് ഒതുക്കിയത്.5കളിയില്4ജയത്തോടെ കൊല്‍ക്കത്ത പോയിന്‍റ് പട്ടികയില് ഒന്നാം സ്ഥാനത്തേക്ക് ഉയര്‍ന്നു.5കളിയില് ഒരു ജയം മാത്രമുള്ള രാജസ്ഥാന് രണ്ട് പോയന്‍റോടെ പോയിന്‍റ് പട്ടികയില് ബാംഗ്ലൂരിന് മുകളില് എഴാം സ്ഥാനത്താണ്.


By\tPothujanam April 20, 2022\t61\t0\nIT Employees Literary Festival Creation 2021; The result was announced\nകൊച്ചി:കേരളത്തിലെ ഐ.ടി ജീവനക്കാര്‍ക്കിടയിലെ മികച്ച എഴുത്തുകാരെ കണ്ടെത്തുന്നതിന് പ്രതിധ്വനി നടത്തുന്ന സര്‍ഗോത്സവത്തിന്റെ 8-ാം പതിപ്പായ സൃഷ്ടി -2021 ന്റെ ഫലം പ്രഖ്യാപിച്ചു. 2021 ലെ ഓടക്കുഴല് അവാര്‍ഡ് ജേതാവും പ്രമുഖ സാഹിത്യകാരിയുമായ സാറാ ജോസഫ് മുഖ്യാതിഥിയായ ചടങ്ങില് പ്രതിധ്വനി - ടെക്നോപാര്‍ക്ക് പ്രസിഡന്റ് റനീഷ് രാമചന്ദ്രന്, എഴുത്തുകാരിയും കാലിഗ്രാഫി ആര്‍ട്ടിസ്റ്റുമായ ഡോണമയൂര എന്നിവര് ആശംസകള് അര്‍പ്പിച്ചു.\nഐ.ടി ജീവനക്കാര്‍ക്കിടയില് പ്രതിധ്വനി നടത്തുന്ന കലാ സാംസ്‌കാരിക സാമൂഹ്യ സേവന പരിപാടികള് ശ്ലാഘനീയമാണെന്നും കലാ പ്രവര്‍ത്തനങ്ങള്‍ക്കൊപ്പം തന്നെ സാമൂഹ്യ ഇടപെടലുകളും നടത്തുന്ന പ്രതിധ്വനിയ്ക്ക് അഭിനന്ദനങ്ങള് നേരുന്നെന്നും സാറാ ജോസഫ് അറിയിച്ചു. മാഗി വൈ.വി അദ്ധ്യക്ഷയായി. പ്രതിധ്വനി കൊച്ചി എക്സിക്യൂട്ടീവ് മെമ്പര് സുബിന് .കെ സ്വാഗതവും സൃഷ്ടി ജനറല് കണ്‍വീനറും പ്രതിധ്വനി എക്സിക്യൂട്ടീവ് മെമ്പറുമായ വിപിന് രാജ് നന്ദിയും പറഞ്ഞു. സൃഷ്ടി കണ്‍വീനറും പ്രതിധ്വനി എക്സിക്യൂട്ടീവ് മെമ്പറുമായ അഞ്ജു ഡേവിഡ് മികച്ച സൃഷ്ടികളും എഴുത്തുകാരെയും പ്രഖ്യാപിച്ചു.\nകഥ, കവിത, ഉപന്യാസം എന്നീ വിഭാഗങ്ങളില് ഇംഗ്ലീഷിലും മലയാളത്തിലുമായി 200ല്‍പരം രചനകളാണ് മത്സരത്തിനായെത്തിയത്. ഇംഗ്ലീഷ് കവിതയില് ഐശ്വര്യ ചന്ദ്രശേഖരന് (അലിയന്‍സ്) ഒന്നാം സ്ഥാനവും ദേവിശ്രീ അനൂപ് (ബേകര് ഹഗ്സ്) രണ്ടാം സ്ഥാനവും സുജിത്ത് ദാന് മാമന് (യു.എസ്.ടി) മൂന്നാം സ്ഥാനവും നേടി. മലയാളം കവിതയില് ജ്യോതിഷ് കുമാര് സി.എസ് (ആര്.എം എഡ്യുക്കേഷന്) ഒന്നാം സ്ഥാനവും ഷഐന് ഷൗക്കത്തലി (ഇ.വൈ ഇന്‍ഫോപാര്‍ക്ക്) രണ്ടാം സ്ഥാനവും അന്നു ജോര്‍ജ് (ടി.സി.എസ്) മൂന്നാം സ്ഥാനവും നേടി. മലയാള ചെറുകഥയില് എല്‍സമ്മ തറയാന് (യു.എസ്.ടി) ഒന്നാം സ്ഥാനവും നിപുന് വര്‍മ (യു.എസ്.ടി, കൊച്ചി) രണ്ടാം സ്ഥാനവും അഭിഷേക് എസ് (അക്സിയ ടെക്നോളജീസ്) മൂന്നാം സ്ഥാനവും നേടി. ഇംഗ്ലീഷ് ചെറുകഥയില് നിപുന് വര്‍മ (യു.എസ്.ടി, കൊച്ചി) ഒന്നാം സ്ഥാനവും ഭാസ്‌കര് പ്രസാദ് (യു.എസ്.ടി) രണ്ടാം സ്ഥാനവും ഗൗരി ജല (അലിയന്‍സ്) മൂന്നാം സ്ഥാനവും നേടി. മലയാളം ഉപന്യാസത്തില് അനസ് അബ്ദു നാസര് (എന്‍വെസ്റ്റ് നെറ്റ്) ഒന്നാം സ്ഥാനവും രഞ്ജിനി (ഫിനാസ്ട്ര) രണ്ടാം സ്ഥാനവും റിനി എ (യു.എസ്.ടി) മൂന്നാം സ്ഥാനവും നേടി. ഇംഗ്ലീഷ് ഉപന്യാസത്തില് അരുണിമ ജി.എസ് കൃഷ്ണലത (ഐ.ബി.എസ്) ഒന്നാം സ്ഥാനവും സുജിത്ത് ഡാന് മാമന് (യു.എസ്.ടി) രണ്ടാം സ്ഥാനവും ദിവ്യ റോസ് ആര് (ഒറാക്കിള്) മൂന്നാം സ്ഥാനവും നേടി.\nഇംഗ്ലീഷ് കവിതകള് ഡോണാ മയൂര, മലയാളം കവിതകള് കുരീപ്പുഴ ശ്രീകുമാര്, ഇംഗ്ലീഷ് കഥകള് അയിഷാ ശശിധരന്, മലയാളം കഥകള് കെ.വി മണികണ്ഠന്, ഉപന്യാസങ്ങള് അനുപമ മോഹന് എന്നിവരാണ് മൂല്യനിര്‍ണയം നടത്തിയത്. കൂടാതെ വായനക്കാരുടെ വോട്ടിന്റെ അടിസ്ഥാനത്തില് റീഡേഴ്സ് ചോയ്സ് അവാര്‍ഡുകളും പ്രഖ്യാപിച്ചു.\n« ആസ്റ്റര് വോളണ്ടിയേഴ്‌സുമായി കൈകോര്‍ത്ത് ബോളിവുഡ് നടന് സോനു സൂദ് ആനലെമ്മയുടെ ഗുരുത്വാകർഷണത്തെ വെല്ലുവിളിക്കുന്ന അമ്മാനമാട്ടം തിരുവനന്തപുരത്തെ കാണികളെ അമ്പരപ്പിക്കുന്നു »


ജെ.എന്.യു സമരം നേരിടാന് പാര്‍ലമെന്റിന്റെ പരിസരത്ത് പോലീസ് നിരോധനാജ്ഞ പ്രഖ്യാപിച്ചു – Tip of India News\nന്യുഡല്‍ഹി: ജെ.എന്.യു വിലെ വിദ്യാര്‍ത്ഥി സമരക്കാരെ നേരിടാന് പാര്‍ലമെന്റിന്റെ പരിസരത്തും യൂണിവേഴ്സിറ്റിക്കു പുറത്തും പോലീസ് 144 പ്രകാരം നിരോധനാജ്ഞ പ്രഖ്യാപിച്ചിരിക്കുകയാണ്. കാമ്പസിനു കിലോമീറ്ററുകള്‍ക്കുള്ളില് പോലീസ് സ്ഥാപിച്ച ബാരിക്കേഡുകള് മറികടന്നു വിദ്യാര്‍ത്ഥികള് മുന്നേറുകയാണ്.\nഉദ്യോഗസ് ഭവന്, പട്ടേല് ചൗക്ക്, സെന്‍ട്രല് സെക്രട്ടേറിയറ്റ് എന്നീ പാര്‍ലമെന്റിനു സമീപമുള്ള മെട്രോ സ്റ്റേഷനുകള് താതക്കാലികമായി അടച്ചു. മഹാസ്റ്റല് ഫീസ് വര്‍ധന പിന്‍വലിക്കുന്നത് അടക്കമുള്ള ആവശ്യങ്ങള് പൂര്‍ണ്ണമായും പിന്‍വലിക്കാതെ സമരത്തില് നിന്ന് പിന്മാറില്ലെന്നാണ് വിദ്യാര്‍ത്ഥികള് നിലപാടെടുത്തിരിക്കുന്നത്.\n58 വിദ്യാര്‍ത്ഥി നേതാക്കളെ പോലീസ് അറസ്റ്റു ചെയ്തുനീക്കിയെങ്കിലും വിദ്യാര്‍ത്ഥികളുടെ മുന്നേറ്റത്തെ നേരിടാന് പോലീസിന് കഴിഞ്ഞില്ല. വിദ്യാര്‍ത്ഥികള്‍ക്കു നേരെ ലാത്തിച്ചാര്‍ജ് നടന്നു. നിയമം കയ്യിലെടുക്കാന് വിദ്യാര്‍ത്ഥികളെ അനുവദിക്കില്ലെന്നും ലാത്തിച്ചാര്‍ജിനെ കുറിച്ച് അന്വേഷിക്കുമെന്നും ഡല്‍ഹി പോലീസ് പി.ആര്.ഒ മന്ദീപ് എസ്. രന്ദാവ വ്യക്തമാക്കി.\nശബരിമല ദര്‍ശനത്തിന് പോകുന്ന യുവതികള് വരുന്നവര് യഥാര്‍ത്ഥ ഭക്തരാേണാ : വി. മുരളീധരന്


Sat Aug 08 2020 06:01:52 GMT+0530 (India Standard Time)\nSRF25 May 2019 9:13 AM GMT\nന്യൂഡല്‍ഹി: നരേന്ദ്ര മോദിയെ നേതാവായി തിരഞ്ഞെടുക്കാന് എന്‍ഡിഎ എംപിമാരുടെ യോഗം ഇന്ന് ഡല്‍ഹിയില് ചേരും. വൈകീട്ട് അഞ്ചിന് പാര്‍ലമെന്റിന്റെ സെന്‍ട്രല് ഹാളിലാണ് യോഗം. ലോക്‌സഭ എംപിമാര്‍ക്ക് പുറമെ രാജ്യസഭാംഗങ്ങളെയും യോഗത്തിലേക്ക് വിളിച്ചിട്ടുണ്ട്. അതിനിടെ, സത്യപ്രതിജ്ഞയ്ക്ക് മുന്നോടിയായി അമ്മയുടെ അനുഗ്രഹം വാങ്ങാന് നാളെ അഹമ്മാദബാദിലേക്ക് പോകുമെന്ന് മോദി അറിയിച്ചു. തിങ്കളാഴ്ച കാശിവിശ്വനാഥ ക്ഷേത്രത്തില് ദര്‍ശനം നടത്തും. വാരാണസിയിലെ വോട്ടര്‍മാരെ നന്ദി അറിയിക്കും. അതിന് ശേഷമാകും സത്യപ്രതിജ്ഞ ചടങ്ങുകള്.\nഅതേസമയം, ബിജെപിയെയും നരേന്ദ്ര മോദിയെയും ചരിത്ര വിജയത്തിലേക്കു കൈ പിടിച്ചു നടത്തിയ പാര്‍ട്ടി ദേശീയ അധ്യക്ഷന് അമിത് ഷാ മന്ത്രിസഭയുടെ ഭാഗമായേക്കുമെന്നു ദേശീയ മാധ്യമങ്ങള് റിപ്പോര്‍ട്ട് ചെയ്യുന്നു. ഗാന്ധിനഗറില് നിന്നും റെക്കോഡ് ഭൂരിപക്ഷത്തോടെ വിജയിച്ച അമിത് ഷാ മോദി മന്ത്രിസഭയില് അംഗമായാല് ആഭ്യന്തര വകുപ്പായിരിക്കും കൈയ്യാളുക എന്നാണ് സൂചന. നിലവിലെ ആഭ്യന്തരമന്ത്രി രാജ് നാഥ് സിങ് പ്രതിരോധം പോലെയുള്ള സുപ്രധാന വകുപ്പിലേക്ക് മാറാനാണ് സാധ്യത.\nപ്രതിരോധം, അഭ്യന്തരം, ധനകാര്യം, വിദേശകാര്യം എന്നീ ഗ്ലാമര് വകുപ്പുകളില് ആരെത്തും എന്നതാണ് ഏവരും ഉറ്റുനോക്കുന്ന കാര്യം. അനാരോഗ്യം കാരണം അരുണ് ജെയ്റ്റലി മന്ത്രിസഭയിലുണ്ടാവില്ലെന്ന് റിപ്പോര്‍ട്ടുകളുണ്ട്. നിതിന് ഗഡ്കരിയെ സുപ്രധാന പദവിയില് നിയമിക്കണമെന്ന് ആര്‍എസ്എസ് മോദിയോട് ആവശ്യപ്പെട്ടിട്ടുണ്ട്. അരുണ് ജെയ്റ്റലി ഇല്ലെങ്കില് പീയൂഷ് ഗോയല് തന്നെയായിരിക്കും അടുത്ത ധനമന്ത്രി.\nവിദേശകാര്യ മന്ത്രി സുഷമ സ്വരാജ് മന്ത്രിസ്ഥാനത്തു തുടരാനാണ് സാധ്യത. മന്ത്രിപദത്തില് തുടരാന് സുഷമ സമ്മതം അറിയിച്ചതായെന്നാണ് വിവരം. നേരത്തെ ആരോഗ്യ കാരണങ്ങളാല് ലോക്‌സഭയിലേക്കു മല്‍സരിക്കാന് ഇല്ലെന്ന് സുഷമ വ്യക്തമാക്കിയിരുന്നു. പ്രതിരോധ മന്ത്രിയും മോദിയുടെ വിശ്വസ്തയുമായ നിര്‍മല സീതരാമന് മന്ത്രിസഭയിലെ താക്കോല് സ്ഥാനത്ത് തുടരുമെന്നു തന്നെയാണു നിലവിലെ സൂചനകള്.\nരവിശങ്കര് പ്രസാദ്, പ്രകാശ് ജാവദേക്കര്, മനോജ് സിന്‍ഹ, ധര്‍മ്മേന്ദ്ര പ്രധാന് എന്നിവരും താക്കോല് സ്ഥാനങ്ങളിലെത്തും. അമേത്തിയില് രാഹുല് ഗാന്ധിയെ പരാജയപ്പെടുത്തി താരമായി മാറിയ സ്മൃതി ഇറാനിയെ തേടി നിര്‍ണായക പദവി തന്നെ എത്തും എന്നാണ് വിവരം. എന്നാല്, സ്പീക്കര് സ്ഥാനത്തേക്ക് അവരെ പരിഗണിക്കുന്നുവെന്നും റിപ്പോര്‍ട്ടുകളുണ്ട്. ബിജെപി വേരുറപ്പിക്കാന് ശ്രമിക്കുന്ന ഒഡീഷയ്ക്കും ബംഗാളിനും മന്ത്രിസഭയില് കാര്യമായ പ്രാതിനിധ്യം ലഭിക്കുമെന്നാണ് സൂചന. കേരളത്തില് നിന്ന് അല്‍ഫോണ്‍സ് കണ്ണന്താനം മന്ത്രിസഭയില് തുടര്‍ന്നേക്കും.


പൂട്ടിയിട്ട വാതിലിനുമുന്നില് | chintha\nകാഴ്ചകളൊന്നും അതില് മാത്രമായി നിന്നു പോകുന്നില്ല. വാക്കുകള് അവയുമായി യാതൊരു ബന്ധവുമില്ലാത്ത വസ്തുക്കളെയും സ്ഥിതികളെയും ഭാവങ്ങളെയും നിരന്തരം ചൂണ്ടിക്കൊണ്ടിരിക്കുന്നതുപോലെ നിരവധി സൂചനകളുടെ ശൃംഖലകളില് കുടുങ്ങിക്കിടക്കുകയാണ്, ഓരോ കാഴ്ചയും. കാഴ്ചമാത്രമല്ല കാഴ്ചയെ ചൂണ്ടുന്ന കാഴ്ചയും. ചുവപ്പിന് ചോരയെന്നും ത്യാഗമെന്നും അപകടമെന്നും അര്‍ത്ഥമുണ്ട്. ഇനിയുമുണ്ടാവും. അര്‍ത്ഥത്തെ സംബന്ധിച്ച് നിലനില്‍ക്കുന്ന വ്യവസ്ഥയാണ് ഇതെല്ലാം സാധുവാക്കുന്നത്. ഈ വ്യവസ്ഥയ്ക്കുള്ളിലാണ് ആശയവിനിമയം എന്ന പ്രതിഭാസത്തിന്റെ പ്രവര്‍ത്തനം. ചുവപ്പ് ഒരു സൂചനമാത്രമാണ്. സംസ്കാരം, സന്ദര്‍ഭം, സാഹചര്യം ..അങ്ങനെ നിരവധി ഘടകങ്ങള് ഒത്തുച്ചേര്‍ന്ന് പ്രവര്‍ത്തിച്ച് അത് ഏതര്‍ത്ഥമാണ് ഉദ്ദേശിക്കുന്നതെന്ന് കാണുന്നവര് മനസ്സിലാക്കുന്നു. ട്രാഫിക് ഐലണ്ടിലെ ചുവന്ന വിളക്കിന് ഓടിക്കൊണ്ടിരിക്കുന്ന വാഹനങ്ങളെ നിര്‍ത്തിക്കാന് (പ്രതികരിപ്പിക്കാന്) കഴിയുന്നതില് രണ്ടു ഘടകങ്ങള് പ്രവര്‍ത്തിക്കുന്നുണ്ട്. 1. നിശ്ചയിക്കപ്പെട്ട അര്‍ത്ഥവ്യവസ്ഥയിലാണ് അത് പ്രവര്‍ത്തിക്കുന്നത്. 2. അതു വ്യാഖ്യാനിക്കാനും തിരിച്ചറിയാനും വാഹനമോടിക്കുന്ന മനുഷ്യര്‍ക്ക് (അഡ്രസ്സികള്‍ക്ക്) കഴിയുന്നു.\nഫോട്ടോഗ്രാഫിയ്ക്കോ ചിത്രകലയ്ക്കോ ഭാഷയുണ്ടെന്നു പറയുന്നത് അവയുടെ ആശയസംവേദനപരമായ അംശം മുന്‍നിര്‍ത്തിയാണ്. അല്ലാതെ സാഹിത്യപരമായ ഗുണം വിശകലനം ചെയ്യാനല്ല. ‘ഭാഷ’ എന്ന വാക്കിന്റെ പരിമിതി കണക്കിലെടുത്തുകൊണ്ട് മറ്റു പേരുകള് അന്വേഷിച്ചുപോയ പണ്ഡിതരുണ്ട്. അങ്ങനെയാണവ കോഡുകളും ചിഹ്നങ്ങളുമായി പരിണമിക്കുന്നത്. പ്രപഞ്ചത്തെ ചിഹ്നങ്ങളുടെ സംഘാതമായാണ് ചാള്‍സ് സാന്‍ഡേഴ്സ് പിയേഴ്സ് കണ്ടത്. ചിഹ്നവിശകലനത്തിന്റെ തുടക്കകാലം മുതല് തത്ത്വശാസ്ത്രത്തിലും ഭാഷാശാസ്ത്രത്തിലും കാലുകള് വച്ച് നിന്നുകൊണ്ടാണ് അവ, സൂചനകളുടെയും ആശയസംവേദനങ്ങളുടെയും പ്രതിഭാസങ്ങളായി വ്യാഖ്യാനത്തിനു വഴങ്ങിയത്. ആ കണക്കനുസരിച്ച്, മടക്കി വച്ച കൈയും കൊളുത്തിവച്ച വിളക്കും കൊടിയും കുങ്കുമപ്പൊട്ടും രാഖിയും നിസ്കാരത്തഴമ്പും തൊപ്പിയും മൂക്കുത്തിയും തലയിലൂടെ ഇട്ട സാരിയും ഖദറും ചിഹ്നങ്ങളാണ്, സാഹിത്യം ചിഹ്നങ്ങളുടെ വ്യവസ്ഥയാണ്. മനുഷ്യന് പോലും ചിഹ്നമാണ്.\nഅടഞ്ഞു കിടക്കുന്ന ഒരു വാതിലിന്റെ ചിത്രത്തിനു മുന്നിലിരുന്നുകൊണ്ടാണ് ഇങ്ങനെ ചില കാര്യങ്ങള് ഓര്‍ത്തെടുത്തത്. അടഞ്ഞു കിടക്കുക മാത്രമല്ല, വാതില് തഴുതിട്ടിരിക്കുന്നു. ഇതൊരു നേര്‍ക്കാഴ്ചയല്ല. ഒരു കാഴ്ച പകര്‍ത്തി വച്ചതാണ്. ചിത്രകല പ്രകൃതിയെ നേരിട്ട് പകര്‍ത്തുന്നതാണെങ്കിലും അതു ചിത്രമായി തീരുന്നതോടെ അതില് ഒരു പുതിയ മൂലകം കൂടിക്കലര്‍ന്ന് ചിത്രകാരന്റെ സ്വന്തമായി തീരുന്നു എന്നു പറയും പോലെ ഒന്ന് ഫോട്ടോഗ്രാഫിയിലും സംഭവിക്കുന്നുണ്ട്. തന്റെ മുന്നിലുള്ള എണ്ണമറ്റ കാഴ്ചകളില് ഒന്നിനെ ചിത്രീകരിക്കാനുള്ള അയാളുടെ/അവളുടെ തീരുമാനമാണത്. ഒരു നിമിഷത്തെയാണ് ചിത്രീകരിക്കുന്നതെങ്കിലും ഒരു നിമിഷം കൊണ്ടാണ് ആ തീരുമാനമെടുത്തതെങ്കിലും, ഏതു വീക്ഷണക്കോണിലൂടെ, ഏതു നിറത്തിനു പ്രാമുഖ്യം നല്‍കി ഏതേതംശങ്ങളെ ഒഴിവാക്കി എത്ര പശ്ചാത്തല ആഴത്തോടെ ചിത്രീകരിക്കണമെന്ന നിശ്ചയത്തിലൂടെ ഒരു ഛായാഗ്രാഹകന് കണ്‍വഴികളില് നിന്ന് ഒരു കാഴ്ചവട്ടത്തെ അടര്‍ത്തിയെടുക്കുകയാണ്. ഒരര്‍ത്ഥത്തില് നാം കാണുന്നത് ഛായാഗ്രാഹകന്റെ ബോധം, മൂല്യമുള്ളത് എന്നു കരുതുന്ന ദൃശ്യത്തിന്റെ ഒരു ബിന്ദുവിനെയാണ്. താന് കണ്ട കാഴ്ചയ്ക്ക് അയാള് കല്‍പ്പിച്ച മൂല്യത്തെയാണ് നാം വ്യാഖ്യാനാത്മക വായനയ്ക്ക്- ഹെര്‍മന്യൂട്ടിക് റീഡിംഗിനു- വിധേയമാക്കുന്നത്. (ചിത്രത്തെയല്ല) തന്റെ കണ്ണിനെ ഒരു ദൃശ്യത്തില് പതിച്ചു നിര്‍ത്തുന്നതു വഴി അതിന് മറ്റൊന്നിലേയ്ക്ക് (മറ്റ് അനേകങ്ങളിലേയ്ക്ക്) ചൂണ്ടുന്ന ഒരു അര്‍ത്ഥമുണ്ടെന്നാണ് അയാള്/അവള് പറയുന്നത്, അതൊരു ചിഹ്നമാണെന്ന്.\nചുവപ്പിന് ആധിക്യമുള്ള പശ്ചാത്തലത്തില് പൂട്ടിക്കിടക്കുന്ന വാതിലാണ് തുളസിയുടെ ചിത്രം. ഒറ്റനോട്ടത്തില് നാം നിരവധി പ്രാവശ്യം കടന്നു പോയിട്ടുള്ള സാധാരണമായ ദൃശ്യം. അതിന്റെ സാധാരണത്വം കൊണ്ടു തന്നെ ഒറ്റനോട്ടം ചിത്രത്തിനു മതിയാവാതെ വരുന്നു. തലച്ചോറിന്റെ അറകളില് പലപ്പോഴായി സൂക്ഷിച്ചിട്ടുള്ള സമാനചിത്രങ്ങളുമായുള്ള ഒത്തുനോട്ടം മാത്രമാണ് ഒറ്റനോട്ടത്തില് /ഒന്നാം വായനയില് (ഇതിനെ ഹ്യൂറിസ്റ്റിക് റീഡിംഗ് എന്നാണ് മൈക്കല് റിഫാറ്റര് വിളിക്കുന്നത്) സംഭവിക്കുക. പൂട്ടിക്കിടക്കുന്ന വാതില് അവിടെ തന്നെ അവസാനിക്കുന്ന ഒന്നല്ലെന്ന ബോധം രണ്ടാം വായനയ്ക്ക്/ ആലോചനകള്‍ക്ക് വഴിതെളിക്കും. ഇതിനെയാണ് നേരത്തെ ‘ഹെര്‍മന്യൂട്ടിക്’എന്നു വിളിച്ചത്. അതനുസരിച്ച് വാതിലുകള് പ്രകൃതിയുടെ സ്വാഭാവികമായ സൃഷ്ടികളല്ല. അതില് മാനുഷികമായ അതിരുകല്‍പ്പനകളുണ്ട്. അടഞ്ഞതായാലും തുറന്നതായാലും വാതില് നിയന്ത്രണത്തെക്കുറിച്ചുള്ള ബോധത്തെ പെട്ടെന്ന് നിവേദിപ്പിക്കും. അതോടൊപ്പം വീട്ടു വാതില് ഒരു സ്വകാര്യതയുടെ ലോകത്തിലേയ്ക്കുള്ള ചൂണ്ടുപലകയുമാണ്. അതിനു പിന്നില് സ്വേച്ഛാനുസാരിയായ ഒരു മനസ്സുണ്ട്. ഇഷ്ടമുള്ളപ്പോള് തുറക്കാനും വേണ്ടപ്പോള് അടച്ചിടാനും എന്ന നിലക്ക്. പക്ഷേ ക്യാമറ കാണുന്ന വാതില്, പുറത്തു നിന്നുള്ളതാണ്, പുറത്തുള്ള നില്‍പ്പാണ് ഈ കാഴ്ചയുടെ കര്‍ത്താവിനെ അടയാളപ്പെടുത്തുന്നത്. ഒപ്പം ചുവപ്പു പ്രതലം സാഹചര്യത്താല് നിരോധിതമായ ഒരവസ്ഥയുടെ പ്രതീതി സൃഷ്ടിച്ചുകൊണ്ട് ചിത്രത്തില് പ്രാധാന്യം നേടിയിരിക്കുകയും ചെയ്യുന്നു. വാതിലിനപ്പുറമോ പുറത്ത് മറ്റെവിടെയോ ആയിരിക്കുന്ന, വാതില് തുറക്കാന് കഴിവുള്ള ഒരു അധികാരസങ്കല്‍പ്പത്തെയും ഈ കാഴ്ചവട്ടം കുറിച്ചു വയ്ക്കുന്നു. ആ അദൃശ്യത ശ്രദ്ധേയമാണ്. എവിടെയാണയാള്? ഇതൊരു കടയാവാം. അറിയിപ്പുകള്‍ക്കുള്ള കറുത്ത ബോഡ് ശൂന്യമാണ്. അധികാരത്തിന്റെ ആശയവിനിമയ സാദ്ധ്യതയുടെ ഇല്ലായ്മ വ്യക്തമാണ് ചിത്രത്തില്.\nരണ്ടാം വായനയ്ക്കുള്ള വഴി തുറക്കുന്നത് ആദ്യവായന വഴിമുട്ടി നില്‍ക്കുന്ന അവ്യാകരണങ്ങള്-അണ്‍ഗ്രമാറ്റിക്കാലിറ്റീസ്- ആണെന്ന് പറയും. സ്വാഭാവികമല്ലാത്ത വഴിയിലൂടെയാണ് മൌലികമായ ചില പ്രശ്നങ്ങളിലേയ്ക്ക് കോഡുകള് വിരള്‍ചൂണ്ടുക. ഇക്കാര്യത്തിന്റെ പ്രതീകാത്മകമായ അംശത്തെ ചിത്രം തന്നെ ഉള്ളടക്കിയിട്ടുള്ളത്, ആ താഴിലൂടെയാണ്. ജീവിതത്തിന്റെ സ്തംഭനാവസ്ഥ, താക്കോല് മറ്റെവിടെയോ/ മറ്റാരുടെയോ പക്കല് ആയതിനാല് നമ്മുടെ താത്പര്യങ്ങള്‍ക്കു മേല് നമുക്ക് നിയന്ത്രണമില്ലാതെ വരുന്ന തരം നിസ്സഹായത എന്നിവ വൈകാരികാംശങ്ങളായി ചിത്രത്തില് നിഹിതമാണ്. തുളസിയുടെ തന്നെ മറ്റൊരു ‘തുറന്നും അടഞ്ഞും കിടക്കുന്ന ജാലകത്തിനു’ മുന്നിലിരിക്കുന്ന വൃദ്ധന് ഈ അവസ്ഥകളെ നന്നായി അയാളുടെ നോട്ടത്തിന്റെ ദൈന്യം കൊണ്ടു തന്നെ സൂചിപ്പിക്കുന്നില്ലേ? മറ്റൊരു തരം വ്യാഖ്യാനം സാദ്ധ്യമാണ് താക്കോലുമായി വീടു തുറക്കാനെത്തുന്ന ഉടമസ്ഥന്റെ തന്നെ വീക്ഷണമായി ചിത്രത്തെ കണക്കിലെടുത്തുകൂടേ എന്നുള്ളതാണ് അത്. മറ്റൊരു അണ്‍ഗ്രാമറ്റിക്കാലിറ്റിയാണത്. തത്സൂചകമായ കോഡുകളെ സൂക്ഷ്മമായി അപഗ്രഥിച്ചുകൊണ്ടു അതിനു മറ്റൊരു വ്യാഖ്യാനം പണിയേണ്ടതുണ്ട്. അര്‍ത്ഥം ഒരു കേന്ദ്രത്തില് നിന്നല്ല ഉദ്ഭവിക്കുന്നത് എന്നുള്ളതിന്റെ തെളിവാണത്. കോഡുകള് നിരവധി സൂചനകളുമായി പല ദിക്കിലേയ്ക്കും കൈച്ചൂണ്ടി നില്‍ക്കുന്ന നാല്‍ക്കവലയാണ്. ആ നിലയ്ക്ക് വീടിനു പുറത്തിരിക്കുന്ന (അതോ അകത്തോ ?) വൃദ്ധന്, വാര്‍ദ്ധക്യത്തിന്റെ അനാഥത്വം എന്ന വ്യക്തിഗതവും മദ്ധ്യവര്‍ഗജീവിതത്തിന്റെ ആശ്രിതത്വം എന്ന സാമൂഹികവും സ്വന്തം ഭൂമിയില് തന്നെ അന്യരാവുക എന്ന മുത്തങ്ങ മുതല് ചെങ്ങറ വരെയുള്ള സംഭവങ്ങളിലെ മര്‍ദ്ദിതരുടെ പാര്‍ശ്വവത്കരണം എന്ന രാഷ്ട്രീയവും ആയ മൂലകങ്ങളുടെ ദിശാസൂചി ആയിക്കൂടെന്നില്ല. ചിത്രീകരണം അബോധപൂര്‍വം നടന്ന സര്‍ഗാത്മക പ്രക്രിയ ആയതിനാല് ഛായാഗ്രാഹകന് അതേക്കുറിച്ച് ബോധവാനാകണമെന്നില്ല. എന്നാല് രണ്ടാം വായനയ്ക്കായി പാഠത്തെ (സാഹിത്യത്തിലെ ആയാലും കലയിലെ ആയാലും) സമീപിക്കുന്ന അനുവാചകന്റെ ബോധം പ്രവര്‍ത്തിക്കുമ്പോഴേ വ്യഖ്യാനാത്മക പ്രതികരണങ്ങള് സജ്ജമാകൂ. ട്രാഫിക് ഐലണ്ടിലെ ചുവന്ന വിളക്കിന്റെ കാര്യത്തിലെന്നപോലെ.\nചിഹ്നങ്ങളിലൂടെ വെളിപ്പെടുന്ന ‘പാഠ’ത്തിന്റെ ഉയര്‍ന്നതലത്തെ തിരിച്ചറിയാനും സൂചനകളെ ഏകീകരിക്കാനും വ്യാഖ്യാനം സഹായിക്കുന്നുണ്ട്. സാഹിത്യസംബന്ധിയായ വ്യാഖ്യാനശാസ്ത്രത്തില് നിന്നും ചിഹ്നങ്ങളുടെ അഴിച്ചെടുക്കലിനുള്ള പ്രധാനവ്യത്യാസം എന്താണ് അര്‍ത്ഥമാക്കുന്നതെന്ന് തിരയുകയല്ല, എങ്ങനെയാണത് ചിഹ്നം അര്‍ത്ഥം നേടുന്നത് എന്ന് അന്വേഷിക്കുകയാണിവിടെ. സൂചനകളുടെ ഗംഭീരലീലയാണീ പ്രപഞ്ചം എന്നുള്ളതുകൊണ്ട്, ഒന്നു മറ്റൊന്നിനെ ചൂണ്ടി അനന്തമായി സന്നിഹിതമായിക്കൊണ്ടേയിരിക്കുകയാണെന്നും തിരിച്ചറിയണം. അഴിച്ചെടുക്കപ്പെട്ട കോദു തന്നെ മറ്റൊന്നിന്റെ സൂചനയാണെന്നു വരാം. അടച്ചിട്ട വാതില് സ്വയമേവ ഒരു കോഡാണ്, അതിന്റെ ചിത്രീകരണമാവട്ടേ മറ്റൊരു കോഡ്, ചിത്രം വേറൊന്ന്, പ്രമേയം, വ്യാഖ്യാനം, വിമര്‍ശനം.......എല്ലാം വീണ്ടും മറ്റെവിടെയ്ക്കൊക്കെയോ കൈചൂണ്ടി നില്‍ക്കുന്ന സൂചകങ്ങള്..\nPrevious story: മാത്തുക്കുട്ടിച്ചായന്റെ മഹാഭാരതം\nNext story: ചിലന്തി


കടലിൽ പോയ ഒൻപത് ബോട്ടുകളും അൻപതിലേറെ മത്സ്യത്തൊഴിലാളികളെയും കാണാതായി. – NavaKerala News\nHome/Editor's Choice/കടലിൽ പോയ ഒൻപത് ബോട്ടുകളും അൻപതിലേറെ മത്സ്യത്തൊഴിലാളികളെയും കാണാതായി.\nചെന്നൈ/ കാരയ്ക്കലിൽ നിന്ന് കടലിൽ മത്സ്യബന്ധനത്തിന് പോയ ഒൻപത് ബോട്ടുകൾ കാണാതായി. ഒൻപത് ബോട്ടുകളിലായി അൻപതിലേറെ മത്സ്യത്തൊഴിലാളികൾ ഉണ്ടെന്നാണ് ഒടുവിലുള്ള വിവരം. മത്സ്യത്തൊഴിലാളികളുമായി ബന്ധപ്പെടാൻ സാധിക്കുന്നില്ലെന്ന് കോസ്റ്റ്ഗാർഡ് അറിയിച്ചു. ഇന്നലെയാണ് ബോട്ടുകൾ കടലിലേക്ക് പോയത്. നിവാർ ചുഴലിക്കാറ്റ് ഇന്ന് ഉച്ചയ്ക്കുശേഷം തമിഴ്നാട് തീരം തൊടാനിരിക്കെയാണ്\nകോസ്റ്റ്ഗാർഡ് ഇക്കാര്യം അറിയിച്ചിട്ടുള്ളത്. നിവാർ ചുഴലിക്കാറ്റിനു മുന്നോടിയായി ചെന്നൈ ഉള്‍പ്പെടെയുള്ള തമിഴ്നാട്ടിലെ ഏഴ് ജില്ലകളില് കനത്ത മഴ തുടരുകയാണ്. പുതുച്ചേരിയില് നാളെ വരെ നിരോധനാജ്ഞ പ്രഖ്യാപിച്ചിരിക്കുകയാണ്. തീര മേഖലകളില് നിന്ന് നിരവധി പേരെ മാറ്റിപ്പാര്‍പ്പിച്ചു. ദേശീയ ദുരന്ത നിവാരണ സേന, നേവി, കോസ്റ്റ് ഗാര്‍ഡ് സേനാംഗങ്ങളെ ദുരന്ത സാദ്ധ്യത മേഖലകളില് വിന്യസിച്ചു.


തൃശൂരില് പെണ്‍കുട്ടിയെ തീ കൊളുത്തിക്കൊന്ന പ്രതിയെ ആറ് ദിവസത്തേക്ക് റിമാന്‍ഡ് ചെയ്തു - Kerala Views\nFeatured, Kerala, News April 5, 2019April 5, 2019 Anusha K P\nതൃശൂര്: തൃശൂര് ചീയാരത്ത് പെണ്‍കുട്ടിയെ തീ കൊളുത്തി കൊന്ന യുവാവിനെ റിമാന്‍ഡ് ചെയ്തു. ഏപ്രില് 11 വരെ ആറ് ദിവസത്തേക്കാണ് പ്രതിയെ തൃശൂര് ജുഡീഷ്യല് ഫസ്റ്റ് ക്ലാസ് കോടതി റിമാന്‍ഡ് ചെയ്തത്.\nവടക്കേക്കാട് സ്വദേശിയായ ജിതേഷ് എന്ന യുവാവ് ഏറെ നാളായി പെണ്‍കുട്ടിയുടെ പിന്നാലെ നടന്ന് ശല്യപ്പെടുത്തുന്നുണ്ടായിരുന്നു. ഇരുവരും തമ്മില് വാക്കേറ്റമുണ്ടായതിന് പിന്നാലെ പ്രതി പെണ്‍കുട്ടിയുടെ കഴുത്തില് കുത്തിയ ശേഷം കയ്യില് കരുതിയ പെട്രോളൊഴിച്ച് തീകൊളുത്തുകയായിരുന്നു.\nഇന്നലെ രാവിലെയായിരുന്നു നീതു എന്ന 23 വയസുകാരി കൊല്ലപ്പെട്ടത്. ചീയാരം പോസ്റ്റ് ഓഫീസിന് സമീപത്തുളള നീതുവിന്‍റെ വീട്ടിലേക്ക് ഇരുചക്രവാഹനത്തിലാണ് പ്രതി എത്തിയത്. തൊട്ടടുത്തുളള വീടിന്‍റെ മുറ്റം വഴി അടുക്കള ഭാഗത്തിലൂടെ അകത്തേക്ക് കയറിയായിരുന്നു അക്രമം നടത്തിയത്.\nപെണ്‍കുട്ടിയുടെ നിലവിളി ശബ്ദം കേട്ട് അടുക്കളയിലുണ്ടായിരുന്ന വീട്ടുകാര് ഓടിയെത്തി പെണ്‍കുട്ടിയെ രക്ഷിക്കാന് ശ്രമിച്ചെങ്കിലും മരണം സംഭവിക്കുകയായിരുന്നു. സംഭവസ്ഥലത്ത് നിന്ന് രക്ഷപ്പെടാന് ശ്രമിച്ച യുവാവിനെ നാട്ടുകാര് പിടികൂടി പൊലീസില് ഏല്‍പ്പിച്ചു. ആരോഗ്യനില മോശമായ പ്രതിയെ ആശുപത്രിയില് പ്രവേശിപ്പിച്ചു.\nശരീരം ഭൂരിഭാഗവും കത്തിയമര്‍ന്ന നിലയിലായിരുന്നെന്ന് ദൃക്സാക്ഷികള് പറഞ്ഞു. പെണ്‍കുട്ടിയുടെ നെഞ്ചില് രക്തം കണ്ടതായും നാട്ടുകാര് പറഞ്ഞു. ബി ടെക് വിദ്യാര്‍ത്ഥിനിയായിരുന്നു നീതു. കുട്ടിയുടെ അമ്മ വര്‍ഷങ്ങള്‍ക്കു മുമ്പ് മരിച്ചതാണ്. അച്ഛനും ഉപേക്ഷിച്ചു പോയിരുന്ന നീതു അമ്മാവന്‍റെ സംരക്ഷണത്തിലാണ് കഴിഞ്ഞിരുന്നത്.\nLOVE MARRIAGE ISSUES, murder, trissur\nഎം.കെ രാഘവന്‍റെ വാദങ്ങളെ പൊളിച്ചടുക്കി ഷമ്മി തിലകന്\nതല ഹെല്‍മിറ്റനകത്ത്, കുറച്ച് ശരീര ഭാഗങ്ങള് ചാക്കില്; മംഗളൂരുവില് യുവതിയുടെ അരും കൊല


തടി കൂട്ടണോ, എന്നാല് ചോളം സ്ഥിരമാക്കിക്കോളൂ | Impressive health benefits of Corn - Malayalam BoldSky\n» തടി കൂട്ടണോ, എന്നാല് ചോളം സ്ഥിരമാക്കിക്കോളൂ\nതടി കൂട്ടണോ, എന്നാല് ചോളം സ്ഥിരമാക്കിക്കോളൂ\nUpdated: Wednesday, August 23, 2017, 15:18 [IST]\nപൊട്ടിയ പല്ലിന് വീട്ടില് പരിഹാരം\nചിലര് തടി കുറക്കാന് കഷ്ടപ്പെടുമ്പോള് ചിലരാകട്ടെ തടി വര്‍ദ്ധിപ്പിക്കാനാണ് ശ്രമിക്കുന്നത്. അതിന് ഏറ്റവും പറ്റിയ ഒന്നാണ് ചോളം. ചോളത്തില് കാര്‍ബ്യുറേറ്ററുകളും കലോറിയും കൂടുതലാണ്. ഇത് തന്നെയാണ് തടി വര്‍ദ്ധിപ്പിക്കുന്നത്. അത് കൊണ്ട് തന്നെ തടി വര്‍ദ്ധിപ്പിക്കാന് ആഗ്രഹമുള്ളവര്‍ക്ക് ചോളം സ്ഥിരമായി കഴിക്കാം.\nപ്രമേഹമുള്ളവര്‍ക്ക് കഴിക്കാവുന്ന ഒന്നാണ് ചോളം. ചോളത്തില് അടങ്ങിയിട്ടുള്ള കാര്‍ബോഹൈഡ്രേറ്റുകളും പ്രോട്ടീനും ആണ് ഇതിന് പിന്നില്. ഇതാണ് ആരോഗ്യത്തിന് സഹായിക്കുന്ന ഒന്ന്.\nമലബന്ധം മൂലം കഷ്ടപ്പെടുന്നവര്‍ക്ക് ഉത്തമ പരിഹാരമാണ് ചോളം. ചോളത്തില് ധാരാളം നാരുകള് അടങ്ങിയിട്ടുണ്ട്. അതുകൊണ്ട് തന്നെ നാരുകള് മലബന്ധം പോലുള്ള പ്രശ്‌നത്തെ ഇല്ലാതാക്കുന്നു.\nഗര്‍ഭിണികള്‍ക്ക് പലപ്പോഴും ചില ഭക്ഷണങ്ങള് നിഷിദ്ധമായിരിക്കും. എന്നാല് ആഹാരത്തില് ചോളം ഉള്‍പ്പെടുത്താന് ഗര്‍ഭിണികള് ശ്രദ്ധിക്കണം. ഇത് ഗര്‍ഭകാല അസ്വസ്ഥതകള് കുറക്കുകയും പ്രസവം എളുപ്പത്തിലാക്കാന് സഹായിക്കുകയും ചെയ്യുന്നു.\nകൊളസ്‌ട്രോള് ശരീരത്തില് അപകടകരമായ വിധം വര്‍ദ്ധിക്കുന്നതിന് തടയിടാന് എന്തുകൊണ്ടും സഹായിക്കുന്ന ഒന്നാണ് ചോളം. ശരീരത്തിലെ ചീത്ത കൊളസ്‌ട്രോളിനെ ഇല്ലാതാക്കാന് എന്തുകൊണ്ടും സഹായിക്കുന്നു ചോളത്തിന്റെ ഉപയോഗം.\nഹൃദയസംബന്ധമായ രോഗങ്ങള്‍ക്ക് പ്രതിവിധി\nചര്‍മ്മത്തില് പലര്‍ക്കും പല തരത്തിലുള്ള അലര്‍ജികളും ചൊറിച്ചിലും ഉണ്ടാവുന്നു. ഇതിനെല്ലാം പരിഹാരം കാണാന് ഏറ്റവും ഫലപ്രദമായ മാര്‍ഗ്ഗമാണ് ചോളം കഴിക്കുന്നത്. ഇത് ചര്‍മ്മത്തെ അലര്‍ജികളില് നിന്നും മറ്റും സംരക്ഷിക്കുന്നു.\nരോഗപ്രതിരോധ ശേഷി വര്‍ദ്ധിപ്പിക്കുന്ന കാര്യത്തില് ഏറ്റവും ഫലപ്രദമായ മാര്‍ഗ്ഗമാണ് ചോളത്തിന്റെ ഉപയോഗം. ഇതിലൂടെ അനീമിയ പോലുള്ള പ്രശ്‌നങ്ങള്‍ക്ക് പരിഹാരം കാണാന് കഴിയുന്നു.\nചിലരില് എല്ലുകള്‍ക്ക് പെട്ടെന്ന് തന്നെ പൊട്ടലും മറ്റ് പ്രശ്‌നങ്ങളും സംഭവിക്കുന്നു. എന്നാല് എല്ലുകള്‍ക്ക് ബലവും ആരോഗ്യവും നല്‍കുന്ന കാര്യത്തില് വളരെ സഹായിക്കുന്ന ഒന്നാണ് ചോളം. അതുകൊണ്ട് തന്നെ ചോളത്തിന്റെ കാര്യത്തില് ഒരിക്കലും പിശുക്ക് കാണിക്കേണ്ട ആവശ്യമില്ല.\nകുടല് ക്യാന്‍സര് നിരക്ക് കുറക്കുന്നു\nകുടലിലെ ക്യാന്‍സറിനെ നേരിടാനും ചോളം സഹായിക്കുന്നു. ചോളത്തിന്റെ ഉപയോഗം എന്തുകൊണ്ടും വര്‍ദ്ധിപ്പിക്കുന്നത് നല്ലതാണ്. കാരണം ചോളം കുടലിലെ ക്യാന്‍സര് സാധ്യതയെ വളരെയധികം കുറക്കുന്നു.\nRead more about: corn cancer health ക്യാന്‍സര് ആരോഗ്യം ചോളം\nCorn lowers the risk of colon cancer, help to prevent anemia, boost immunity, increase bone strength and control diabetes.


KC Venugopal about Congress Chief Minister Candidate In Kerala For The Upcoming Assembly Polls | പിണറായിയോട് മുട്ടാൻ കോൺഗ്രസിന്റെ മുഖ്യമന്ത്രി സ്ഥാനാർത്ഥി ആര്? ഉത്തരവുമായി കെസി വേണുഗോപാൽ - Malayalam Oneindia\nUpdated: Tue, Jun 23, 2020, 11:00 [IST]\nതിരുവനന്തപുരം: തദ്ദേശ തിരഞ്ഞെടുപ്പിന് ശേഷം അടുത്ത വര്‍ഷം കേരളം നിയമസഭാ തിരഞ്ഞെടുപ്പിലേക്ക് കടക്കുകയാണ്. ഓരോ അഞ്ച് വര്‍ഷം കൂടുമ്പോഴും ഭരണമാറ്റമാണ് കേരളത്തിലെ പതിവ്. വരുന്ന തിരഞ്ഞെടുപ്പിലും എല്‍ഡിഎഫിന്റെ മുഖ്യമന്ത്രി സ്ഥാനാര്‍ത്ഥി പിണറായി വിജയന് തന്നെ ആയിരിക്കും എന്നുറപ്പാണ്.\nമറുവശത്ത് പിണറായിയോട് മുട്ടാന് യുഡിഎഫ് ആരെ ഇറക്കും? കോണ്‍ഗ്രസിനുളളില് ഈ ചര്‍ച്ചയ്ക്ക് തുടക്കമായിക്കഴിഞ്ഞു. മുഖ്യമന്ത്രി സ്ഥാനാര്‍ത്ഥിയെ ഹൈക്കമാന്‍ഡ് തീരുമാനിക്കും എന്ന് കഴിഞ്ഞ ദിവസം ഉമ്മന് ചാണ്ടി പറഞ്ഞതോടെ കളത്തില് രമേശ് ചെന്നിത്തല മാത്രമല്ല ഉളളതെന്ന് ഉറപ്പായിരിക്കുന്നു. കെസി വേണുഗോപാലും പ്രതികരണവുമായി രംഗത്ത് എത്തിയതോടെ ചര്‍ച്ച കൊഴുക്കുന്നു. വിശദാംശങ്ങള് ഇങ്ങനെ...\nതുടക്കമിട്ട് ഉമ്മൻ ചാണ്ടി\nപ്രതിപക്ഷ നേതാവ് എന്ന നിലയ്ക്ക് രമേശ് ചെന്നിത്തലയാകും സ്വാഭാവികമായും വരുന്ന നിയമസഭാ തിരഞ്ഞെടുപ്പില് യുഡിഎഫിന്റെ മുഖ്യമന്ത്രി സ്ഥാനാര്‍ത്ഥി എന്നാണ് കണക്ക് കൂട്ടപ്പെട്ടിരുന്നത്. എന്നാല് തിരഞ്ഞെടുപ്പ് ജയിച്ചാല് അടുത്ത മുഖ്യമന്ത്രിയെ ഹൈക്കമാന്‍ഡ് തീരുമാനിക്കും എന്നുളള ഉമ്മന് ചാണ്ടിയുടെ വാക്കുകള് സൂചിപ്പിക്കുന്നത് മുഖ്യമന്ത്രി സ്ഥാനത്തേക്ക് ചെന്നിത്തല മാത്രമല്ല ഉളളത് എന്നാണ്.\nസജീവമായി മുൻ മുഖ്യമന്ത്രി\nകുറച്ച് കാലം കേരള രാഷ്ട്രീയത്തില് നിന്നും അകന്ന് നിന്ന ഉമ്മന് ചാണ്ടി സമീപകാലത്തായി സംസ്ഥാന രാഷ്ട്രീയത്തില് വീണ്ടും സജീവമായിരിക്കുകയാണ്. മാത്രമല്ല പിണറായി വിജയന് സര്‍ക്കാരിനെതിരെ യുഡിഎഫ് അണികള് സോഷ്യല് മീഡിയയില് ഉയര്‍ത്തിക്കാട്ടുന്നതും കഴിഞ്ഞ ഉമ്മന് ചാണ്ടി സര്‍ക്കാരിന്റെ കാലത്തെ പ്രവര്‍ത്തനങ്ങളെ ആണ്. അതിനിടെയാണ് പ്രതികരണവുമായി കെസി വേണുഗോപാല് രംഗത്ത് എത്തിയിരിക്കുന്നത്.\nനിയമസഭാ തിരഞ്ഞെടുപ്പിന് ഇനി ഒരു വര്‍ഷം കൂടിയുണ്ട്. അതുകൊണ്ട് തന്നെ മുഖ്യമന്ത്രി സ്ഥാനാര്‍ത്ഥിയെ നേരത്തെ പ്രഖ്യാപിച്ചിട്ട് വേണമോ തിരഞ്ഞെടുപ്പിനെ നേരിടാന് എന്നുളളത് ഹൈക്കമാന്‍ഡിന്റെ നയം അനുസരിച്ച് ആ സമയത്ത് തീരുമാനിക്കും എന്ന് എഐസിസി ജനറല് സെക്രട്ടറി കൂടിയായ കെസി വേണുഗോപാല് ഏഷ്യാനെറ്റ് ന്യൂസിനോട് പ്രതികരിച്ചു.\nപാര്‍ട്ടിയില് കൂട്ടായ നേതൃത്വം\nവരുന്ന നിയമസഭാ തിരഞ്ഞെടുപ്പില് കേരളത്തിലെ കോണ്‍ഗ്രസ് പാര്‍ട്ടിയില് കൂട്ടായ നേതൃത്വമാണ് ഉണ്ടാവുക എന്നും കെസി വേണുഗോപാല് പറഞ്ഞു. എഐസിസിയില് പ്രവര്‍ത്തിക്കുന്നവരും തിരഞ്ഞെടുപ്പില് സംസ്ഥാന നേതൃത്വത്തിന്റെ ഭാഗമായി പ്രവര്‍ത്തിക്കും. താന് കഴിഞ്ഞ കുറച്ച് കാലങ്ങളായി പ്രവര്‍ത്തനം കേന്ദ്രീകരിച്ചിരിക്കുന്നത് ദേശീയ രാഷ്ട്രീയത്തിലാണെന്നും വേണുഗോപാല് പറഞ്ഞു.\nഅതേസമയം ദേശീയ രാഷ്ട്രീയത്തില് കേരളം കൂടി ഉള്‍പ്പെടുന്നുണ്ട്. കേരളം വിട്ടിട്ടൊരു ദേശീയ രാഷ്ട്രീയം ഇല്ല. എന്നാല് പാര്‍ട്ടിയുടെ ദൈനംദിന കാര്യങ്ങള് തീരുമാനിക്കുന്നത് കോണ്‍ഗ്രസിന്റെ സംസ്ഥാന നേതൃത്വത്തില് ഉള്‍പ്പെടുന്നവരാണ്. നിയമസഭാ തിരഞ്ഞെടുപ്പ് വരുമ്പോള് എല്ലാ നേതാക്കളും കൂടിച്ചേര്‍ന്നുളള ടീം വര്‍ക്കാണ് ഉണ്ടാവുക എന്നും കെസി വേണുഗോപാല് പ്രതികരിച്ചു.\nരാഹുല് ഗാന്ധി തിരിച്ചെത്തണം\nകോണ്‍ഗ്രസ് ദേശീയ അധ്യക്ഷ സ്ഥാനത്തേക്ക് രാഹുല് ഗാന്ധി തിരിച്ചെത്തണം എന്ന് കെസി വേണുഗോപാല് ആവശ്യപ്പെട്ടു. രാഹുല് കോണ്‍ഗ്രസ് അധ്യക്ഷ പദവി ഏറ്റെടുക്കണം എന്നാണ് രാജ്യം ആഗ്രഹിക്കുന്നത്. ഇന്ന് കേന്ദ്ര സര്‍ക്കാരിന്റെ തെറ്റുകള് ചൂണ്ടിക്കാണിക്കാന് എറ്റവും മുന്നിലുളള നേതാവ് രാഹുല് ഗാന്ധിയാണ്. ഇപ്പോള് രാജ്യത്ത് നിലനില്‍ക്കുന്ന സാഹചര്യം രാഹുല് ഗാന്ധിയുടെ തിരിച്ച് വരവിനുളളതാണെന്നും കെസി വേണുഗോപാല് പറഞ്ഞു.\nഅതേസമയം യുഡിഎഫ് നേതാക്കള്‍ക്കിടയിലും അണികള്‍ക്കിടയിലും ആരാകും മുഖ്യമന്ത്രി സ്ഥാനാര്‍ത്ഥി എന്ന ചര്‍ച്ച ചൂടുപിടിച്ചിരിക്കുകയാണ്. മുഖ്യമന്ത്രി സ്ഥാനത്തേക്ക് ചെന്നിത്തല മാത്രമല്ല താന് കൂടി ഉണ്ടാകും എന്ന കൃത്യമായ സൂചനയാണ് ഉമ്മന് ചാണ്ടിയുടെ വാക്കുകള്. മുസ്ലീം ലീഗില് നിന്ന് മുഖ്യമന്ത്രി സ്ഥാനാര്‍ത്ഥിയുണ്ടാകുമോ എന്ന ചോദ്യത്തിന് അത് അതിമോഹമാണ് എന്നാണ് പികെ കുഞ്ഞാലിക്കുട്ടി പ്രതികരിച്ചിരിക്കുന്നത്.\ncongress oommen chandy kerala assembly election ramesh chennithala kc venugopal udf നിയമസഭാ തിരഞ്ഞെടുപ്പ് കോൺഗ്രസ് രമേശ് ചെന്നിത്തല മുഖ്യമന്ത്രി യുഡിഎഫ് politics\nKC Venugopal about Congress Chief Minister Candidate In Kerala For The Upcoming Assembly Polls


Best Broadband Plans: ജിയോ, എയർടെൽ, ബിഎസ്എൻഎൽ എന്നിവയുടെ ഏറ്റവും വില കുറഞ്ഞ ബ്രോഡ്‌ബാൻഡ് പ്ലാനുകൾ | Cheapest Fiber Broadband Plans From Jio, Airtel And BSNL - Malayalam Gizbot\nഎയർടെൽ എക്സ്സ്ട്രീം, ജിയോ ഫൈബർ, ബി‌എസ്‌എൻ‌എൽ ഭാരത് ഫൈബർ എന്നിവ ഇന്ത്യയിലെ ഏറ്റവും പ്രധാനപ്പെട്ട ഇൻറർനെറ്റ് സേവന ദാതാക്കളാണ് (ഐ‌എസ്‌പി). ഇന്ത്യയിലെ മിക്കവാറും എല്ലാ സർക്കിളുകളിലും ഈ കമ്പനികൾ ബ്രോഡ്‌ബാൻഡ് പ്ലാനുകൾ നൽകുന്നുണ്ട്. ഏറ്റവും കൂടുതൽ ഉപയോക്തക്കളുള്ള ബ്രോഡ്ബാന്റ് സേവനദാതാവായ ബിഎസ്എൻഎല്ലിനെ പിന്നിലാക്കാൻ എയർടെല്ലും ജിയോയുടെ തങ്ങളുടെ ബ്രോഡ്ബാന്റ് സേവനം കൊണ്ട് പരിശ്രമിക്കുന്നുണ്ട്. കുറഞ്ഞ വിലയിൽ മികച്ച പ്ലാനുകൾ ഈ മൂന്ന് കമ്പനികളും നൽകുന്നുണ്ട്.\nഉപയോക്താക്കൾക്ക് അൺലിമിറ്റഡ് കോളിങ്, മികച്ച ഡാറ്റ ലിമിറ്റ്, വേഗത എന്നി നൽകുന്ന പ്ലാനുകൾ നൽകുന്ന ജിയോഫൈബർ, എയർടെൽ എക്സ്ട്രീം, ബിഎസ്എൻഎൽ ഭാരത് ഫൈബർ എന്നിവയുടെ പ്ലാനുകളിൽ ചിലത് സ്ട്രീമിംഗ് ആനുകൂല്യങ്ങളിലേക്ക് ആക്സസും നൽകുന്നുണ്ട്. ഏറ്റവും കുറഞ്ഞ വിലയിൽ നേടാവുന്ന ഈ മൂന്ന് കമ്പനികളുടെയും പ്ലാനുകളാണ് നമ്മളിന്ന് പരിചയപ്പെടുന്നത്. ജിയോയുടെ വില കുറഞ്ഞ പ്ലാനിന് 399 രൂപയാണ് വില. എയർടെൽ പ്ലാനിന് 499 രൂപയും ബിഎസ്എൻഎൽ പ്ലാനിന് 449 രൂപയുമാണ് വില.\nകൂടുതൽ വായിക്കുക: ജിയോഫൈബർ, ബിഎസ്എൻഎൽ 2,499 രൂപ ബ്രോഡ്ബാന്റ് പ്ലാനുകളിൽ മികച്ചത് ഏത്?\nജിയോ ഫൈബറിന്റെ ഏറ്റവും വില കുറഞ്ഞ പ്ലാനിന് 399 രൂപയാണ് ഉപയോക്താവ് നൽകേണ്ടത്. അൺലിമിറ്റഡ് കോളുകളുള്ള ഈ പ്ലാൻ 30 എംബിപിഎസ് വേഗതയുള്ള ഇന്റർനെറ്റ് നൽകുന്നു. അൺലിമിറ്റഡ് ഡാറ്റയാണ് ഈ പ്ലാനിലൂടെ ലഭിക്കുന്നത്. ഈ പ്ലാൻ ഒടിടി ആനുകൂല്യങ്ങളൊന്നും നൽകുന്നില്ല. ആവശ്യത്തിന് ഡാറ്റ നൽകുന്ന ഈ പ്ലാനിലൂടെ ഉപയോക്താക്കൾക്ക് വീഡിയോ സ്ട്രീമിങ്, വർക്ക് ഫ്രം ഹോം എന്നിവയ്ക്ക് ഉപയോഗിക്കാവുന്ന പ്ലാൻ തന്നെയാണ് ഇത്.\nഎയർടെൽ എക്‌സ്ട്രീം 499 രൂപ ബ്രോഡ്‌ബാൻഡ് പ്ലാൻ\nഎയർടെല്ലിന്റെ എക്‌സ്ട്രീമിന്റെ ഏറ്റവും വിലകുറഞ്ഞ പ്ലാനിനായി ഉപയോക്താവ് ചിലവഴിക്കേണ്ടി വരുന്നത് 499 രൂപയാണ്. ഈ ബ്രോഡ്‌ബാൻഡ് പ്ലാനിലൂടെ ഉപയോക്താക്കൾക്ക് 40 എംബിപിഎസ് വേഗതയുള്ള ഡാറ്റയാണ് ലഭിക്കുന്നത്. 100 രൂപ കൂടി ചെലവഴിക്കാൻ നിങ്ങൾ തയ്യാറാണെങ്കിൽ ഈ പ്ലാനുകൾക്കൊപ്പം സ്ട്രീമിംഗ് കണ്ടന്റുകളും 10 എംബിപിഎസ് അധിക വേഗതയും ലഭിക്കും. 499 രൂപ പ്ലാൻ ഉപയോക്താക്കൾക്ക് അൺലിമിറ്റഡ് കോളിങ് ആനുകൂല്യങ്ങളും നൽകുന്നുണ്ട്. എയർടെൽ എക്സ്സ്ട്രീമിലേക്കുള്ള ആക്സസും ഈ പ്ലാൻ തിരഞ്ഞെടുക്കുന്നവർക്ക് ലഭിക്കും.\nകൂടുതൽ വായിക്കുക: 1000 രൂപയിൽ താഴെ മാത്രം വിലയുള്ള ടാറ്റ സ്കൈ, ജിയോഫൈബർ, എയർടെൽ ബ്രോഡ്ബാന്റ് പ്ലാനുകൾ\nബി‌എസ്‌എൻ‌എല്ലിന്റെ 449 രൂപ വിലയുള്ള ഫൈബർ ബേസിക് ബ്രോഡ്‌ബാൻഡ് പ്ലാൻ 30 എം‌ബി‌പി‌എസ് വരെ വേഗതയിലുള്ള ഡാറ്റയാണ് ഉപയോക്താക്കൾക്ക് നൽകുന്നത്. 3300 ജിബി ഡാറ്റ ലിമിറ്റാണ് ഈ പ്ലാനിലൂടെ ലഭിക്കുന്നത്. ഇതിന് ശേഷം വേഗത കുറയുന്നു. ഈ പ്ലാൻ ആദ്യ തവണ റീചാർജ് ചെയ്യുന്നവർക്ക് മാത്രം നൽകുന്ന പ്ലാനാണ്. അതിനുശേഷം ഉപയോക്താക്കൾ 599 രൂപയുടെ ഫൈബർ ബേസിക് പ്ലസ് ബ്രോഡ്ബാൻഡ് പ്ലാൻ തിരഞ്ഞെടുക്കേണ്ടി വരും. ഈ പ്ലാൻ 3300 ജിബി വരെ ഡാറ്റ 60 എംബിപിഎസ് വേഗതയിൽ നൽകുന്ന പ്ലാനാണ്. ഈ ഡാറ്റ ലിമിറ്റ് അവസാനിച്ചതിന് ശേഷം വേഗത2എംബിപിഎസായി കുറയും.\nബ്രോഡ്ബാന്റ് വിപണിയിൽ ശക്തി തെളിയിച്ച് ഏഷ്യാനെറ്റ് ഗിഗാ ഫൈബർ‌നെറ്റ്, പ്ലാനുകൾ അറിയാം\nAirtel Xtream, Jio Fiber and BSNL Bharat Fiber are the leading internet service providers in India. These companies offer great benefits at low prices.


ക്രൈംബ്രാഞ്ച് ഇന്‍സ്പെക്ടര്‍ക്ക് നടുറോഡില് ക്രൂരമര്‍ദ്ദനം: മൂന്ന് പേര് പിടിയില് -\nകൊല്ലം: പാരിപ്പള്ളിയില് ക്രൈംബ്രാഞ്ച് ഇന്‍സ്പെക്ടര്‍ക്ക് നടുറോഡില് ക്രൂരമര്‍ദ്ദനം. കൊല്ലം പരവൂര് സ്വദേശിയും തിരുവനന്തപുരം ക്രൈംബ്രാഞ്ച് ഇന്‍സ്പെക്ടറുമായ ബിജുവിനെയാണ് മൂന്നംഗ സംഘം ക്രൂരമായി കയ്യേറ്റം ചെയ്തത്. ഞായറാഴ്ച വൈകീട്ട് പാരിപ്പള്ളി ചിറക്കര ഗവ. ഹൈസ്‌കൂള് ജംഗ്ഷനിലായിരുന്നു സംഭവം. ഇന്‍സ്പെക്ടര് സഞ്ചരിച്ചിരുന്ന വാഹനത്തില് മറ്റൊരു കാര് വന്ന് ഇടിച്ചത് ചോദ്യം ചെയ്തതാണ് കയ്യേറ്റത്തില് കലാശിച്ചത്.\nസംഭവത്തില്, പരവൂര് പൂതക്കുളം എ എന് നിവാസില് മനു (33), കാര്‍ത്തികയില് രാജേഷ് (34), രാമമംഗലത്തില് പ്രദീഷ് (30) എന്നിവരെ പോലീസ് പിടികൂടി. ഇവര്‍ക്കെതിരെ ജാമ്യമില്ലാ വകുപ്പുപ്രകാരം കേസെടുക്കുകയും ചെയ്തിട്ടുണ്ട്. അതേസമയം, പരിക്കേറ്റ് അവശനിലയിലായ ജയചന്ദ്രനെ പൊലീസ് എത്തിയാണ് ആശുപത്രിയില് പ്രവേശിപ്പിച്ചത്.\nറോഡില് ഉണ്ടായ ബഹളംകേട്ട്, സമീപത്തെ പ്രദേശവാസികള് ഉദ്യോഗസ്ഥനെ രക്ഷപ്പെടുത്തി സമീപത്തെ വീടിന്റെ മതില്‍ക്കെട്ടിനുള്ളിലാക്കിയെങ്കിലും, അക്രമികള് വീണ്ടും എത്തി മര്‍ദ്ദിച്ചു. പിന്നീട്, ജയചന്ദ്രന് വിവരമറിയിച്ചതിനെത്തുടര്‍ന്ന് സ്ഥലത്തെത്തിയ പാരിപ്പള്ളി ഇന്‍സ്പെക്ടര് അല്‍ജബ്ബാര്, സബ് ഇന്‍സ്പെക്ടര് അനുരൂപ് എന്നിവരുടെ നേതൃത്വത്തില് ഇന്‍സ്പെക്ടറെ പാരിപ്പള്ളി മെഡിക്കല് കോളേജ് ആശുപത്രിയില് പ്രവേശിപ്പിക്കുകയായിരുന്നു.\nകോണ്‍ഗ്രസിലെ പ്രതിസസന്ധി; രമേശ് ചെന്നിത്തല ഇന്ന് സോണിയ ഗാന്ധിയുമായി കൂടിക്കാഴ്ച നടത്തും


ഭാരം കുറയ്ക്കാനുള്ള ശ്രമത്തിലാണോ? എങ്കിൽ രാവിലെ ഈ ഭക്ഷണങ്ങൾ ഒഴിവാക്കൂ – News18 Malayalam\nHome » photogallery » life » HEALTH AVOID THESE FIVE FOODS ON AN EMPTY STOMACH TO REDUCE WEIGHT TRANSPG\nഭാരം കുറയ്ക്കാനുള്ള ശ്രമത്തിലാണോ? എങ്കിൽ രാവിലെ ഈ ഭക്ഷണങ്ങൾ ഒഴിവാക്കൂ\nAvoid these five foods on an empty stomach to reduce body weight | ശരീരഭാരം കുറയ്ക്കാൻ ഉദ്ദേശിക്കുന്നവർ പ്രഭാത ഭക്ഷണത്തിൽ ഉൾപ്പെടുത്തേണ്ടതും ഒഴിവാക്കേണ്ടതും എന്തെല്ലാം?\n| November 14, 2020, 07:58 IST\nപ്രാതൽ ഒഴിവാക്കുന്നത് ആരോഗ്യത്തിന് ദോഷകരമെന്ന് ആരോഗ്യ വിദഗ്ധർ അഭിപ്രായപ്പെടുന്നു. പ്രത്യേകിച്ചും ശരീര ഭാരം കുറയ്ക്കാൻ ഉദ്ദേശിക്കുന്നവർ. രാവിലെ ഒഴിഞ്ഞ വയറോടെ ഇരിക്കുന്നത് തീർത്തും അഭികാമ്യമല്ല. കൃത്യമായി ഭക്ഷണം കഴിച്ചാൽ ഉദ്ദേശിക്കുന്ന നിലയിലേക്ക് ശരീരം വാർത്തെടുക്കാൻ കഴിയും. അതേസമയം, ഈ അഞ്ചു ഭക്ഷണങ്ങൾ വെറും വയറ്റിൽ കഴിക്കാൻ പാടില്ല എന്ന് വിദഗ്ധാഭിപ്രായം. അതേതൊക്കെയെന്ന് പരിശോധിക്കാം\nപ്രഭാതത്തിൽ സോഫ്റ്റ് ഡ്രിങ്കുകൾ ഒഴിവാക്കുക. കൂടുതൽ കാർബൺ ഡയോക്‌സൈഡ് അടങ്ങിയിരിക്കുന്ന ഈ പാനീയത്തിൽ ഉയർന്ന തോതിലാണ് പഞ്ചസാരയുടെ അളവും. ഭാരം കുറയ്ക്കാനാണ് ഉദ്ദേശമെങ്കിൽ ഇത് ഒഴിവാക്കുക\nസിട്രസ് പഴങ്ങൾ: ഇവയിൽ പുളിരസം കൂടുതലാണ്. നാരങ്ങാ, ഓറഞ്ച്, മുന്തിരിങ്ങ, മധുരക്കിഴങ്ങു എന്നിവ ഈ പട്ടികയിൽ ഉൾപ്പെടും. ആസിഡ് അംശം കൂടിയ ഈ ഭക്ഷണ പദാർത്ഥങ്ങൾ വയറിന് അമിതഭാരം അടിച്ചേൽപ്പിക്കും\nകൂൾ ഡ്രിങ്ക്സ്: ഉറക്കം എഴുന്നേറ്റയുടൻ തണുത്ത വെള്ളം കുടിക്കുന്നത് ആരോഗ്യത്തിന് ഹാനികരമാണ്. പകരം ഇളംചൂടുള്ള വെള്ളം കുടിക്കുക. ചൂടുവെള്ളത്തിൽ നാരങ്ങയും ഇഞ്ചിയും ചേർത്തു കുടിക്കുന്നത് ദഹനം സുഗമമാക്കും. കൂൾ ഡ്രിങ്ക്സ് ദഹന പ്രക്രിയയെ താളംതെറ്റിക്കും എന്ന് പഠനങ്ങൾ പറയുന്നു\nസുഗന്ധവ്യഞ്ജനങ്ങൾ അടങ്ങിയ ഭക്ഷണം: പ്രാതലിന് ഈ ഭക്ഷണം തീർത്തും ഒഴിവാക്കുക. ഇതിലെ ഉയർന്ന ആസിഡ് അളവ് രാവിലെ ഏറെ നേരം നിങ്ങളെ അസ്വസ്ഥരാക്കിയേക്കാം\nപാകം ചെയ്യാത്ത പച്ചക്കറികൾ: എല്ലാവരും പാകം ചെയ്യാത്ത പച്ചക്കറികൾ കഴിക്കുന്ന പ്രകൃതക്കാരാണോ? പ്രഭാത ഭക്ഷണം കഴിച്ച ശേഷം പാകം ചെയ്ത പച്ചക്കറി കഴിക്കാം\nഒരു രാത്രി മുഴുവനും വച്ച് കുതിർത്ത ഉണക്കമുന്തിരി, ബദാം, അണ്ടിപ്പരിപ്പ് എന്നിവ പ്രഭാതത്തിൽ കഴിക്കാം. ഇതിലെ പ്രോട്ടീനും ഫൈബറും ദഹനപ്രക്രിയയെ ആയാസരഹിതമാക്കുകയും ശരീര ഭാരം കുറയ്ക്കാൻ സഹായിക്കുകയും ചെയ്യും


റേഷൻ കാർഡ് മുതൽ കിറ്റു വരെ; ഭക്ഷ്യമന്ത്രിയുമായി സംവദിച്ച് ജനങ്ങൾ - Express Herald\nഭക്ഷ്യമന്ത്രിയുടെ ഫോൺ ഇൻ പ്രോഗ്രാം ഹിറ്റ്\nറേഷൻ കാർഡ് മുൻഗണനാ വിഭാഗത്തിലേക്ക് മാറ്റണമെന്നതു മുതൽ സിവിൽ സപ്ലൈസ് ഉത്പന്നങ്ങളുടെ ഗുണനിലവാരം മെച്ചപ്പെടുത്തണമെന്നുവരെയുള്ള ആവശ്യങ്ങൾ. ഭക്ഷ്യമന്ത്രിയെ തേടിയെത്തിയത് കേരളത്തിന്റെ വിവിധ ജില്ലകളിൽ നിന്ന് സാധാരണക്കാരായ ജനങ്ങളുടെ നിരവധി കോളുകൾ.\nഭക്ഷ്യപൊതുവിതരണ വകുപ്പിനെ മെച്ചപ്പെടുത്തുന്നതിനുള്ള നിർദ്ദേശങ്ങളും നിലവിലെ പരാതികളും അഭിപ്രായങ്ങളും ജനങ്ങളിൽ നിന്ന് നേരിട്ടറിയാൻ ഭക്ഷ്യമന്ത്രി ജി.ആർ. അനിൽ ആരംഭിച്ച ഫോൺ ഇൻ പരിപാടിയുടെ ആദ്യ ദിനത്തിലാണ് ജനങ്ങൾ സജീവമായി മന്ത്രിയുമായി സംവദിക്കാൻ തയ്യാറായത്.\nഫോൺ ഇൻ പരിപാടിയിൽ രണ്ടാമതായി വിളിച്ച വയനാട് വൈത്തിരി സ്വദേശി സാജിദിന്റെ പരാതിയിൽ പരിഹാരം കണ്ട് വിവരം മന്ത്രി തിരിച്ചുവിളിച്ചു പറയുകയും ചെയ്തു. സാജിദിന് അർഹമായ മണ്ണെണ്ണയും കിറ്റും ലഭ്യമാക്കാൻ ബന്ധപ്പെട്ട റേഷൻ കടക്കാരന് വകുപ്പിൽ നിന്ന് നിർദ്ദേശം നൽകി. രണ്ട് കിലോ പച്ചരിയും പത്തു കിലോ സ്‌പെഷ്യൽ അരിയും മൂന്നു കിലോ ആട്ടയും സാജിദിന് നേരത്തെ നൽകിയിരുന്നു.\nഭിന്നശേഷിക്കാർക്കും ശാരീരിക അവശതയുള്ളവർക്കും റേഷൻ കടകളിൽ ക്യൂ ഒഴിവാക്കണമെന്നതായിരുന്നു ഒരു ആവശ്യം. ഇവർക്കായി പ്രത്യേക സംവിധാനം ഏർപ്പെടുത്തുന്നത് പരിഗണിക്കുമെന്ന് മന്ത്രി അറിയിച്ചു. പയ്യോളിയിൽ മുൻഗണനാ വിഭാഗത്തിൽപെടുന്ന മത്സ്യത്തൊഴിലാളികൾക്ക് മുൻഗണനേതര വിഭാഗങ്ങൾക്കുള്ള റേഷൻ കാർഡാണ് ലഭിച്ചതെന്നും ഇതിന് പരിഹാരം കാണണമെന്നുമായിരുന്നു മറ്റൊരു ആവശ്യം. ഇക്കാര്യം പരിശോധിച്ച് അടിയന്തര നടപടി സ്വീകരിക്കാൻ മന്ത്രി ഉദ്യോഗസ്ഥർക്ക് നിർദ്ദേശം നൽകി.\nലൈസൻസി റേഷൻ കട തുറക്കുന്നില്ലെന്നും പകരം പലവ്യഞ്ജനക്കട റേഷൻ കടയോടു ചേർന്ന് നടത്തുന്നതായും പരാതിയുണ്ടായി. ഇതും ഉടനടി പരിശോധിച്ച് നടപടി സ്വീകരിക്കാൻ മന്ത്രി ആവശ്യപ്പെട്ടു. സിവിൽ സപ്ലൈസിന് കീഴിലുള്ള മെഡിക്കൽ സ്റ്റോറുകളിലെ നിയമനത്തിനുള്ള ഫാർമസിസ്റ്റ് റാങ്ക്‌ലിസ്റ്റിന്റെ കാലാവധി അവസാനിക്കുന്നതിന് മുമ്പ് അർഹതയുള്ള പരമാവധി പേർക്ക് നിയമനം നൽകാൻ നടപടി സ്വീകരിക്കുമെന്ന് മന്ത്രി അറിയിച്ചു.\nഭക്ഷ്യധാന്യങ്ങളിലെ മായം പരിശോധിക്കുന്നതിന് ബന്ധപ്പെട്ട വകുപ്പുകൾക്ക് നിർദ്ദേശം നൽകും. പാംഓയിലിന്റെ വില ക്രമാതീതമായി വർധിച്ചുവെന്ന പരാതിയെക്കുറിച്ചും പരിശോധിക്കും. ചൊവ്വാഴ്ച ഉച്ചയ്ക്ക് രണ്ടു മണി മുതൽ മൂന്നു മണി വരെയായിരുന്നു ഫോൺ ഇൻ പരിപാടി. ബുധനാഴ്ചയും ഇതേ സമയത്ത് 8943873068 എന്ന നമ്പറിൽ വിളിച്ച് മന്ത്രിയുമായി സംസാരിക്കാം. ഫോണിൽ വിളിച്ചാൽ കിട്ടാത്തവർക്ക് ഈ നമ്പറിൽ പരാതികളും അഭിപ്രായങ്ങളും വാട്‌സ് ആപ്പ് ചെയ്യാം.\nവാട്‌സ് ആപ്പ് സന്ദേശങ്ങളിലും നടപടി സ്വീകരിച്ച ശേഷം വിവരം അറിയിക്കും. വിളിക്കുന്നവർ റേഷൻ കാർഡ് നമ്പർ കൈയിൽ കരുതണം. വാട്‌സ് ആപ്പ് സന്ദേശങ്ങൾക്കൊപ്പവും റേഷൻ കാർഡ് നമ്പർ നൽകണം. വിശദമായി കാര്യങ്ങൾ അവതരിപ്പിക്കേണ്ടവർക്ക് വ്യാഴം, വെള്ളി ദിവസങ്ങളിൽ സൂം പ്‌ളാറ്റ്‌ഫോം വഴി സംവദിക്കാം. ഇതിന്റെ ലിങ്ക് ഭക്ഷ്യ പൊതുവിതരണ വകുപ്പ്, പി.ആർ.ഡി വെബ്‌സൈറ്റുകളിൽ ലഭ്യമാക്കും.\nബ്‌ളാക്ക് ഫംഗസ് രോഗമുണ്ടായാല് ആരോഗ്യവകുപ്പിനെ അറിയിക്കണം; മുഖ്യമന്ത്രി\nഅടൂര് ജനറല് ആശുപത്രിയില് കളക്ടര് സന്ദര്‍ശനം നടത്തി